text:
喂, 痴鬼線架!又熱又濕, 只係放工落車行返屋企5分鐘路程都標晒油標晒汗!其實有時我都唔想做冷氣狗,我都試過唔開冷氣開窗, 但係人地開冷氣d熱氣攪到吹入嚟都係熱風, 真係唔得佢死, 想為環保出一分力都唔得!
好啦!見到張相係咪攪到好熱辣辣呢!哈哈...有一晚放假凌晨睇電視, 睇到一個韓國綜藝節目, 總之就係造訪一d資深女藝人, 去佢地屋企食一餐, 嘩佢地d廚房真係令人嘆為觀止, 每個最少有3個大雪櫃, 仲會響花園埋下一盅盅醃醬, 雪櫃大部份都係醃物, 嘩睇住佢地食, 我即刻爆口水!!好難捱先訓到覺!
第二日即死去買料, 唉..去到超市諗諗下個人即刻謝晒皮囉!因為人地嗰d係自己做既醃醬, 大部份都係用醃左最少幾十年既大醬黎做base, 我又點會買到呢d自家醬丫, 唉...但食韓嘢既慾望太大, 唉粗粗地買d現成嘢返去整山寨版, 個樣出黎有d似部隊鍋, 不過我的就無咁heavy既!
個湯底我就係用呢隻辣椒醬同埋麵豉醬, 份量係3:1, 加d醬油同糖, 頂d味精湯好鬼好飲添!雖然佢扮晒無添加, 但我唔信無增味劑囉!不過飲完又無口渴既!睇落好似好辣, 其實連我老公唔食得辣都勉強食到..哈哈
我響百佳買, 係成個櫃唯一一款堅係韓國製造, 其他都係大陸製扮韓國貸, 呢兜泡菜令湯底香好多!
醬料落埋泡菜,滾一會兒,加晒自己喜歡的材料, 我就落左芝士腸,青瓜餃, 魚蛋(hehe..), 最後落埋金菇, 年糕回煲, 滾起就食得!


c: text/html

text:
離開通利後我哋就咁向大榮華方向行, 喺泰豐街搭33號綠Van
到咗流浮山迴旋處之後再向深灣路行多陣
同司機講「陶氏」或「羅氏」有落
沿斜路行落去直入, 中途會經過羅志強種植園(羅氏士多啤梨園)
可能因為今日天氣關係, 所以一個人都冇, 連老細都唔喺度!
本來諗住嚟羅氏摘士多啤梨就算, 個場細細哋留兩個鐘就走
但係一個人影都冇, 我哋唯有繼續行, 去入少少既陶氏玩!
去到陶氏大門口, 都覺得唔係好對路! 都仍然係冇咩人, 不過都好在有人Serve!
我哋其實都知道今日天氣麻麻地, 就係諗住咁就唔駛同人逼!
結果就如我預期一樣, 咁啱有個團啱啱離開, 就真係得番我哋...
我上網睇到以前既圖片又有兔仔又有好多隻羊
但係今日嚟只係見到3隻黑羊仔...
眼望去個士多啤梨園都冇咩士多啤梨...
上面有間小屋, 本來人少少想問吓負責人可唔可以俾我哋上去
但係最後都係唔想煩到人, 冇問到...
俾哥哥近距離望吓D果實係點生出嚟!
俾佢從植物的生長過程睇到生命既奇妙!
哥哥對蔬菜就冇咩興趣, 反而一路都留意住口濕濕淋淋泥土裡既蟲蟲
離開咗個菜田, 去到另一邊見到好多哥哥叔叔喺度爬樹
原來呢度係開放咗俾爬樹會定期嚟呢度練習!
過咗成個鐘, 妹妹終於瞓醒啦! 可以俾媽咪抱住瞓, 人影都冇隻, 又靜又涼爽! 瞓得勁舒服
一起身就將預先留起一半既草拎俾芊芊去餵羊!
到依家佢都仲係好驚餵羊! 要媽咪陪住去餵
芊芊幾醒神, 一叫佢望鏡頭俾我影番張相, 即時俾反應!!!!!
我哋一早準備咗帶哂水鞋! 果然落到田度周圍都係水氹
呢個哥哥著住對鞋行, 因為唔拎起隻腳同小小心心咁行, 差D踢到D水落我哋度
所以俾我鬧咗餐同埋我唔肯陪佢剪 >.<
芊芊剪到士多啤梨個樣幾開心!
我哋行番出去迴旋處度搭K65去屏山
途中仲見到呢棵咁靚靚既木棉花樹! 佢哋兩個就梗係要...
執番幾塊靚花瓣!!
下一站>>CLICK HERE!
(飲飲食食)元朗 屏山 唐 Tong's road house seafood + grill
地址
電話
2266 0003
網址
www.yl.hk/tosbbq/

robotstxt: allowed

filter: keep


text:
一本二百幾頁嘅小說,我竟然用咗近兩個月先睇完.
當然,途中停咗無睇,最近先睇返.
我一向係藍秀朗嘅書迷.
佢一出書我就會睇.無論係小說定係散文.其中一個原因係,佢都係日本通,更加擁有日本語一級程度.佢响佢嘅小說入面,有時會用到一d(我覺得)比較日文向嘅中文.因為我自己寫作都會用到呢d有少少偏向嘅中文,所以我幾鍾意睇佢簡潔嘅文筆.呢個係我睇佢嘅小說嘅最大原因.我想要偷師!哈哈.
至於故事方面,我由佢以前嘅作品到新作都有睇.舊作品比較簡單,比較少年向.最近幾本作品比較複雜,伏線位比較多,我個人就比較鍾意.藍秀朗的作品我覺得一向有一個特點(?)就係佢嘅結局多數比較出人意表.有d直頭係出奇.你唔好理佢好唔好睇,make唔make sense,總之你就係估佢唔到.同埋佢結局收尾比較急.好多好多問題都會响最最最後兩三頁解決掉.
不過本蝠覺得,藍秀朗嘅小說作品最大嘅問題係佢唔夠吸引.你打開本書去睇,你係可以隨時放低,而唔會覺得可惜或者唔會有好想追落去嘅感覺.你可以隨手攞起,睇兩頁,又隨手放返低佢,隔好好好耐唔睇都得.睇書唔係應該係會想不停追落去架咩?睇到好攰,都依然想睇.就算攰到要瞓,瞓醒第一件事應該又要係諗起本書好想繼續睇.藍秀朗d小說好像永遠都欠缺咗呢樣野.


text:
2013年12月1日 星期日
越大越乖
我 : 妳日日都開心架啦! 食飽就玩, 玩飽就瞓!
妹妹: 唔係呢D開心呀!
我 : 咁有咩咁值得開心呀!
妹妹: 今日妳呀大同呀妹都讚我越大越乖呀!
我 : 係咩!
妹妹: 係呀! 因為我任佢地摸仲反肚肚添呀!
我 : 咁又真係抵讚既!
昨晚呀大呀妹同佢男友來雙打, 打麻雀兼打邊爐. 妹妹今次完全唔怕佢地, 係廳行來行去, 仲瞓上床俾呀大同呀妹任摸, 之後仲反肚肚扮friend, 呀大話佢仲錫佢咀咀兩次. 真係越大越乖好抵錫.
呢張未經我同意就用我張玉照扮生日卡送俾契女呀媽, 不過都影我我幾靚既!
天氣開始凍, 最好梗係攬實或捐入被被瞓啦!
妳一個人食飯咁慘, 又等我陪下妳啦!
今晚得一碗雲吞咁小既!
今餐就唔同啦! 咁豐富有湯有芋頭炆腩肉. 用新煲炆真係零舍不同!
呢盒吉x家外賣好似好好味咁喎!
點解每逢星期日一定係食麵麵架! 悶!
今早就唔同呢! 食手打烏冬仲好啦!
大家早前有冇行鬆榚呀! 個十日真係忙到飛起, 最後一日同班同事食宵夜慶功. 雖然係辛苦, 但一班人合作十日都好開心既!
因返工時間太趕唔會選擇到茶樓, 所以一放假都好恨飲茶, 同朋友傾下講下最開心! 好友既兩位孫女越大越可愛呀!
早前買既LC昨晚大派用場, 老公幫手砌cake stand時一路話, 呢套嘢唔平喎, 我就話你都幾識貨喎, 佢又話梗係啦, 我都見過呢個牌子, 不過又真係好靚. 我話今晚打邊爐用, 佢好奇怪問唔係放蛋榚咩? 到開餐時一拎出來, 個個都話個stand好靚呢!
30 則留言:
見到咁多美食, 妹妹會不會忍不住岀口,岀腳架? 我家卡樂b會架, 所以要睇住回覆刪除回覆
依家唔會啦! 以前細個時真係會架, 試過偷一隻鷄翼上床準備開餐, 好彩我發覺得早~~刪除
HiHi妹妹好耐冇見啦,好掛住妳丫回覆刪除
妳都買左唔少LC喎回覆
我都掛住妳同契B架! 冇法啦! 最近新出既粉紫系列我好鐘意, 所以都忍唔住買呀! 套cake stand限咗好耐啦!刪除
個cake stand好靚,原來可以咁用,我一直都唔敢買這類cake stand,就系諗唔到有其他用法,好似好徙咁,依家可以諗諗 ^^回覆刪除回覆
我都考慮好耐架! 不過真係好靚好鐘意呀!刪除
妹妹又靚女左,抵鍚回覆刪除回覆
佢真係算好乖好抵錫架! 但靚就........刪除
妹妹唔係不嬲都咁靚女o既咩回覆刪除回覆
妳成日讚佢靚, 真係多謝呀!刪除
妹妹真係又靚又乖架.回覆刪除回覆
咁佢又真係好乖架, 但靚就麻麻咁啦....刪除
妹妹咁乖陪食飯~抵鍚~回覆刪除回覆
每次一開飯, 佢第一時間霸頭位架!刪除
妹妹又乖又靚女呀!回覆刪除回覆
乖就有佢份, 靚就麻麻地咁啦!刪除
你唔覺得個LC煲好重? 但聽聞真的好好用! 而家心思思添!回覆刪除
妹妹真乖,唔偷食,祇係聞下就好!我家Mocha就因太肥,連饭枱都跳唔上,想偷食都唔得...哈哈!回覆
我都係第一次學人買, 呢個20cm黑色鑄鐵細細個又唔覺太重, 依家只用過兩次, 都覺得唔錯架! Mocha肥嘟嘟咁真係好得人鐘意架!刪除
好耐冇黎探你,妹妹靚女左好多喎~回覆刪除回覆
最近真係好忙, 所以小咗寫blog呢! 妹妹比起細個時又真係靚好多架~~妳真係識欣賞佢呢~刪除
有冇人讚佢靚咗呀,亞妹好靚女!回覆刪除
其實講真佢真係靚過舊時好多架! 最開心係佢越大越乖呀~回覆刪除
好一隻公關貓!!回覆刪除回覆
今次真係好乖乖呀! 抵讚~~刪除
妹妹又乖又靚女呢~!回覆刪除回覆
佢依家越大越嗲呀~刪除
你老公不嬲唔知你用幾多錢買LC野的嗎?回覆刪除回覆
有時佢陪行街街時會留意價錢, 但我成日呃佢朋友幫我買平好多, 有d有折扣時買, 所以佢都唔係好知實際幾錢架~~刪除
用LC 放咩都咁靚既,妹妹好大膽呀回覆刪除
相反我果個就....
祝新春愉快,龍馬精神.回覆刪除
你一定好忙,好耐冇更新個blog.


text:
早幾個星期,打打下blog突然發現右上個有個奇怪的制 - 「統計資料」
好奇之下禁入去睇下,發現原來是記錄左你個blog每日有幾多個人瀏覽過,從那裡來,甚至係邊個國家,用咩瀏覽器都一清二楚,令我更加掌握到讀者嘅資料.而當我再看下去時,我發現其中一個數據係 - 「搜尋關鍵字」
依我估計,係指網民用咩字就可以搜尋到你個網,而我嘅結果頭幾名竟然係......
我很想問,我個blog幾時充斥住「男男」,「裸圖」,「g點」等內容呢?點解會有噤多人會噤樣而睇到我個blog呢?我寫嘅野不知幾正經!!!
更離譜係,有人用「怪人作文」而搵到我....
如果那個人還有在看的話,可否告訴我,你‧找‧到‧了‧沒‧有?
而為左令我個blog脫離G點,我決定由今日開始,每篇blog中打夠一百個「靚仔」依兩個字,我相信終有一日,一定有人可以憑住「靚仔」依個字而搵到我.............個BLOG,亦希望令佢地相信,馬田亨係好靚仔的.......
靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨靚仔馬田亨


text:
16-5-10 星期日
11點幾比餅餅嘈醒
氣仲未下的我,唔睬佢
又拉又拖又求,都係唔睬佢
但個心又好想去砰洲喎
所以都同佢出去
一直都無同佢講過一句說話
不論佢講乜,我都唔理佢
直到落船之後,我至同佢講第一句說話
佢問 : 可唔可以應下我呀? (其實呢句問咗廿次有多)
我答 : 唔可以
餅餅 : 你終於肯應我喇
心諗 : 都出得黎喇,輕輕鬆鬆吧,苦瓜乾的臉口,攪到自己都唔開心有咩謂呢???
坪洲,一個好細好細嘅島,如果唔行山的話,一個鐘可以行晒喇
好肚餓好肚餓,求其搵一間茶餐廳食嘢先
食飽有氣有力喇,先去天后廟拜一拜先
再周圍行下
呢到有條斜路,行到上去,原來係一條村
我地又行返落去喇
有青BB嘅大蕉
呢一顆樹,我一見到,幻想力出晒黎
好似一隻鈴羊呀
行到落平地,向著第二個方向行,行上手指山
見到條長樓梯就上,不過好輕易啫
上到山,見到呢啲好香好香嘅唔知乜
有行山人士話係豆蒄喎
沿斜上山,見到好多大大的墳墓
行行下,有三條分叉路口
一條係落返去,一條係直上手指山
另一條唔知係咩,當唔知係咩時
我就好想行,行呀行,沿路又有好多大大的墳墓
行到有一條小路,餅餅忽然叫停我
叫我檸轉身行返轉頭
嗰刻真係嚇死我呀,我又唔知咩事
(係咪見到污槽嘢呢?日光日白,太陽咁猛,唔會呱???)
行到出返條大路之後
餅餅同我講 : 你頭先前面有成群狗望住你呀,仲跳跳紮行過去
又黎返分叉路,企定定休息一下
始終,都係要行長命樓梯
原本嚇到三魂唔見七魄的我,忽然聽到有個細路仔大嗌 : 到喇
就係比呢個死嚫仔呃咗
行到一半樓梯,要抖一抖(其實一半都無)
係完全無行山裝備之下,其實係相當吃力,揀直係搵條命黎玩
行山首要嘅係一支水,無錯,我係連水都無一支係身
三十度高溫行山,如果中暑一定係抵死
衫褲鞋襪全部錯晒,不過好彩唔係牛仔褲
行呢啲山,最好有支行山拐杖
唔好講笑,真係好有用架,起碼可以幫你捨力
又行咗一半樓梯,又要抖一抖
天色不算太好,不見隱約都見到對岸的南丫島
如果唔係有呢三支嘢,一定認唔到係南丫島囉
到頂喇,我呀,差啲係爬上去呀
但無理由咁樣衰架嘛
我話晒以前都成日行山吖
點可以比呢啲咁濕碎嘅山難到我?
我呀~~~話晒都行過香港咁多個高山吖
呢啲???哼~~~
但係點解個體能差咗咁多呢?
手指山唔見手指嘅?
落山喇,落山係完全行斜路
其實真係好吃力,我望住長長嘅斜路
落到平面,有一幫人等梗落山的一幫人
佢地唔知要去邊,行一條唔係路嘅路去觀光亭
有一個指示牌寫住TO DIE,哈哈,黑色幽默吧
繼續行斜路落去,無端端聽到海浪聲
我同餅餅你眼望我眼...
再行落去...海灘???
又休息一陣,其實,休息係企係到5分鐘叫休息
我地要行去碼頭方向
行咗大半個鐘,終於行返出坪洲喇
仲未行完,沿路有好多村屋
我地只係想買支飲品啫,都咁難嘅
再行多15分鐘,行返近碼頭嗰邊
見到士多,即刻攞罐寶礦力飲
之後,就行去祺森冰室
好彩一入去就有位
恨咗想食好耐嘅蝦多士,脹卜卜架
炸雞翼,皮脆肉嫩
食飽再行下,搭5:00船出返香港喇
今日去坪洲嘅洗費都唔過$100
點解???都無嘢買嘅...


text:
中環在線:李宗偉迎戰湯文亮
明日大馬羽毛球賽分高下
■湯文亮為咗備戰同李宗偉嘅友誼賽,每周都去體院練波. 設計圖片
唔好睇「細價樓爆論」之父,紀惠集團行政總裁湯文亮體形龐大,體重超過220磅,原來佢係一個羽毛球高手.聽日佢將會喺馬來西亞首都吉隆坡,作客同當地「羽毛球一哥」李宗偉舉
行一場世紀友誼賽.
湯文亮每日遊水備戰
今次湯文亮遠征馬來西亞,其實係獲當地一個地產發展商邀請,去做香港睇樓團嘅名譽領隊.本來佢話唔係好想出席呢啲商業活動,所以就向發展商提出一個條件:「同到李宗偉打波我就去」.點知對方真係答應,所以湯文亮噚日就帶埋3支私夥球拍搭飛機出發,決戰李宗偉.
李宗偉有幾勁唔使多講,為咗準備呢場同馬來西亞球王嘅激戰,湯文亮都相當重視,近一個月做足備戰工夫,除咗每朝遊水半個鐘,下午跑半個鐘步,到夜晚臨瞓再行一個鐘,keep fit兼增強體能.而每個星期,都至少有一日去香港體育學院練波,間中會同香港代表隊嘅球員一齊打波.華華亦親眼見識過湯文亮打羽毛球,甚具職業水準.
波齡超過40年嘅湯文亮話之前都同幾個國家級球手打過,不過都係對方未出名,仲係青年軍嗰時打,但今次有機會同李宗偉打,就係真正硬仗,所以要認真操練.
雖然對手實力遠勝自己,湯文亮話打番平時練波時一樣水準就可以.想當年2010年,佢孖住公司同事參加中銀主辦嘅企業羽毛球比賽,有啲國企派埋省隊代表嚟打,都輸畀最後獲得冠軍嘅紀惠,證明心態比技術更重要.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
.
點解每一篇blog都要title
我只係想寫低d野......
前日仔又有事
就係疴
醫生話佢好嚴重腸胃炎
而家仔瘦得好緊要
其實自上次佢唔食野幾日, 之後就一直瘦落去
醫生比左一d 高營養ge糧比佢食
但係仔就好偏食, 完全唔食
我地唯有擺入佢個口, 迫佢食
呀媽好擔心仔
我就擔心仔之餘又擔心埋ah ma
真係好辛苦, 仔辛苦時我地又辛苦
冇咩野可以做到, 只係希望ah仔過到呢關啦
如果佢一直唔食野, 一直瘦落去, 真係擔心佢身體唔知有咩事
另外
上一個月
我開始一個星期跑一次步
但係每次當我跑多過十分鐘, 開始停低果時就會暈
上個星期日, 我就係差d暈
係雙耳好似塞左, 只係聽到wowo聲
眼睇ge野係矇同埋花
個人好攰, 好想訓低
我行左陣之後頂唔住, 坐低左
坐低之後仍然係暈, 好想合埋眼休息
但又怕合埋眼醒唔返
於是dup低頭, 等個頭同心o係同一個level
跟住d汗係咁流, 睇野清楚返, 冇咁暈......
最後係行得好慢.......咁行返屋企
呢次經歷真係好驚
上一次咁樣係我讀緊大學ge時候, 但就冇今次咁暈
我究竟咩事呢?
貧血, 唔夠氧氣???
我使唔使搵醫生check下?
我真係唔敢再去跑步.........


text:
7種好上司特質
平時我都會同啲辭咗職嘅同事傾下計,了解下佢地點解離職.有時同事離職未必係因為公司嘅政策唔夠好,或者真係搵到好路數.反而有啲同事係因為唔想對住個難頂上司,寧願裸辭都唔想日日做得唔開心.如果某個部門嘅上司出名難頂,佢個部門嘅人都走得特別密,特別快,難免會影響部門嘅運作.不過喺職場上面,一位好呀頭,真係可遇不可求,點先係好呀頭?睇下佢有冇呢啲特質:
1. 冇架子唔擺款
呢種老細唔會擺老細款,成日同班員工打成一片,但又同時可以保持適當距離,唔會影響喺工作上運行政策嘅難道.對住呢種冇架子嘅老細,你可以隨心所欲咁同佢吹水,講出你心裡面嘅想法,唔驚俾佢ban你意見西你面.
2. 願意幫你Fight
未必個個老細都會係大好人,有啲平時雖然可能對你好鬼惡死,但都會明白你地付出嘅努力. 佢地到年尾都會好識做,幫你地同人事部fight多啲budget加人工.年尾收到封加人工信時,起碼都可以同自己講:「辛苦係辛苦,但都算值得嘅.」
3. 懂得照顧別人感受
同理心對於老細嚟講係好重要,懂得照顧別人感受嘅老細會識得欣賞同事付出嘅努力,縱使成果未如理想亦懂得勉勵同事再接再勵.遇到年資較淺或資質較差嘅員工會給予鼓勵而非責難,尊重人之餘亦都能夠得到別人尊重.
4. 講求效率
佢地有自信,行事果斷,講嘢句句中point不轉彎抹角.做嘢實事求事,開會講求效率,慳返啲時間做實事.當工作堆積如山嘅時候佢地唔會捉你入房訓話幾個鐘,攪到你要OT到深夜十點鐘.
5. 明白Work-life balance嘅重要
有啲老細好明白work life balance對工作嘅重要,唔會因為OT得多先加你分.佢地唔鼓勵OT嘅風氣,自己亦盡量減少OT嘅時間,避免同事有「老細唔收工,我都唔敢走」嘅想法,從而大大減少員工不必要嘅壓力.跟著佢地,你知道乜嘢係人生.
6. 識得保護下屬
每日面對住各大部門嘅挑戰,捍衛自己部門同事嘅利益係部門主管嘅天職.當其他部門卸嘢落嚟嘅時候識得兵來將擋,絕對唔會要你硬食唔應該食嘅屎.咁樣可以令同事壓力減少之餘,亦都可以提升部門核心工作嘅效率.
7. 虛心受教
虛心唔單止係應用喺經驗淺嘅年輕人身上.虛心嘅上司知道自己嘅短處,懂得接納下屬意見去彌補自己嘅不足.正所謂活到老學到老,識得承認自己不足嘅地方,先至會有進步.
如果你老細有齊以上嘅特質,你遇到佢真係有今生冇來世.如果未搵到嘅話,希望你會快啲搵到之餘都想奉勸你一句:有齊以上特質嘅老細可能少之又少,如果有幾點都算唔錯㗎喇,有時有啲嘢真係要將就下嘅.


text:
2013年12月30日星期一
日本關西.大阪﹑京都6天遊 @ 2013 冬
有時候緣份就係咁奇妙,自從四年前去過日本之後呢段時間都冇再打算再去日本,我係一個唔喜歡買野,唔食海鮮既人,日本對我黎講吸引力唔太大,當年去東京都係因為妹妹想去所以先陪佢去玩玩;直到十二月頭既一個早上,突然見到大阪機票特價,而且價錢更加係意想不到,我就問問妹妹佢對大阪有冇興趣和有冇時間;我諗日本對女仔真係好吸引,妹妹即刻好快手拎本護照出來叫我幫手買機票,大阪旅程就因為咁而開始^^
由買機票到出發只有兩日時間,事前我對大阪完全唔認識,有咩玩去邊玩更加唔知,只係知道日本呢個咁先進既地方唔洗擔心,去到就冇問題,而家不如擔心一下冇錢洗仲好啦,即日趕係銀行關門前成功去到換好日圓,咁就冇野好擔心lu;之後一日去圖書館借左大阪旅遊書睇下,又book好酒店買好保險,可以收拾心情等出發啦^^
日本關西6天行程:
Day 1: 香港 - 大阪
Day 2: 大阪 - 京都 - 大阪
Day 3: 大阪 - 神戶 - 大阪
Day 4: 大阪 - 池田 - 大阪
Day 5: 大阪 - 京都 - 奈良 - 大阪
Day 6: 大阪 - 香港
(住宿大阪 Hotel Le Botejour Nanba Annex)
2013年12月25日星期三
長沙.愛晚亭紅葉
^^ 普天同慶既聖誕節又到啦,祝大家聖誕快樂 ^^

第十二天
過左咁多日終於到左返屋企既大日子,欣賞左九寨溝美景,又見到金黃銀杏,仲去左幾個唔同風格既古鎮,呢次短短既旅程好豐富好充實,四川真係有好多好地方,唔知將來會唔會再返來呢個咁靚既地方呢!係返屋企之前,先去另一個靚地方^^
2013年12月24日星期二
重慶古鎮.磁器口古鎮

第十一天
前一個晚上終於買好左機票,明天可以返屋企啦^^今日仲有一日時間係重慶,雖然少就少左D,不過唔緊要,原本都冇諗過去重慶,對重慶冇任何特別期望,今次來到算見識過重慶已經好滿足啦^^今日仲有一日時間要好好珍惜,去一個重慶我最有興趣既地方--磁器口古鎮
2013年12月23日星期一
山城重慶

第十天(續)
又再次離開成都,今日一別,不知何時再回來......
一路向東走,去到成都火車東站,一個好新好大既火車站;好彩售票處唔多人排隊,成功買到下班開去重慶既火車票
2013年12月20日星期五
成都古鎮.黃龍溪古鎮

第九天
一早又起身啦,係成都咁多日都唔知有咩好做,成都市內好多想去既地方已經去過啦,但因為仲未買返香港既機票,所以都係留多日諗清楚點返屋企先;既然有一日時間又要諗下去邊玩,簡簡單單近近地去個地方就算,最後揀左黃龍溪古鎮
2013年12月15日星期日
成都.錦里﹑闊窄巷子﹑人民公園

第七天(續)
由九寨溝坐左10個鐘車返到成都,好快係旅舍食完晚餐就要趕去睇川劇;川劇由旅舍報名每人120蚊包來回接送,原本都好期待川劇之中好出名既變瞼﹑噴火等等表演,不過今次中晒伏唔去好過去,唉......
唔知做咩既表演
2013年12月10日星期二
童話世界九寨溝(下篇)

第六天
九寨溝第二個早上依然凍,今日唔洗再咁早起身啦,因為就算咁快去到都未有車去長海,所以約好朋友慢慢食完早餐9:30先出發行去九 寨溝;今日唔洗買門票,但就要迫入去售票處買車票,然後就可以正式入場上車(見到有唔少人由條路行上去,佢地應該冇買到車票,不過我諗只要行幾公里上山路 去到樹正寨就有機會偷偷地上到車;車上從來冇人查票,行幾公里可以睇到靚景之餘又可以慳80蚊我都想行);上車既時候仲未知部車去邊,直至去到諾日朗先有 指示部車轉左定轉右,今次好好彩坐緊既呢部車係轉左去長海,唔洗轉車
2013年12月5日星期四
童話世界九寨溝(上篇)

第四天
終於到左出發去九寨溝既大日子,一早起身先收拾好行李,將冇用既野先寄存係旅舍,只係拎一個小 背囊出發;去九寨溝可以選擇坐車or坐飛機,飛機大約一個鐘就到,而且可以居高臨下欣賞到下面既雪山風景,不過價錢比較貴;坐巴士大約需要10個鐘,如果 有時間又唔怕辛苦既話坐巴士都係一個唔錯既選擇,係旅途上面仲可以見到一D飛機唔會見到既畫面
訂閱: 文章 (Atom)


text:
點知事隔11日,老公帶左一個好消息比我,就係佢有成個半月bonus喎,所以即刻拎我想飛去買我既心頭好,適逢今日我早放工,老公又未放,於是…於是…我就自己一個去左landmark喇,行經lv,都有一刻心頭想買monogram mini lin架,不過都係唔好,真係好唔想入香港既lv,我會覺得自己好似自由人,所以算把啦,縱使你問10個人,10個人都會答你lv好用好多,又com用,不過我真係獨愛gucci喎,唔好諗咁多,繼續向我目標出發,一行到入去,首先係睇下飾櫃入面有冇d小包包可以放相機,死啦,居然比我見到,個心即刻寒一寒,我覺得我會買囉,不過都唔好諗呢d住喇,去搵返我個腰bag先,好快,9秒9我就行左去放腰bag既地方,而且好快咁叫人拎比我睇,當時放出黎既只有粉藍,仲即刻問佢仲有冇粉紅色,佢答我冇啦,其實我都預左,之後我又再問佢,咁其他shop仲會唔會有呀?佢又答我,冇晒架喇,全線都冇,呢個都唔係得返好多,跟住我拎住個粉藍色又想要又唔想要咁,望一望塊鏡(其實我今日既衣著係同個袋極唔襯),個心就開始比藉口自己喇,其實…其實…藍色都唔係好差呀,係就係鐘意粉紅多d,不過你已經有個粉紅袋啦,又粉紅呀?唔好啦,試下粉藍啦,粉藍都幾靚呀,就係o係個腦度諗左唔夠10秒,我就同哥哥講,好呀,你比個新我呀,跟住我仲要好似闊太咁同人講,我想過一過個條睇埋野先呀,跟住我又行返去有相機袋既地方,有兩個我都啱既,一個係同我散紙包一樣既全皮包包,一個係粉紅邊既包包,當然全皮既會貴好多啦,個價就係差大概1k囉,個心都有諗過要全皮好,定係布加粉紅邊個隻好,不過個問題係,皮o個個就fit好多,仲要入面有個格格可以比我返多一舊電而布包包就冇呢個格,同埋布既係大d,仲有一個問題係,皮o個個出面有個位可以比我套相機繩入去而布既又冇喎,唉~~~點好呢?擺明係貴既好用好多,又啱我心水架啦,不過真係好貴喎,點好點好?於是我又問左哥哥一個好冇聊既問題,呢係拎住個皮袋問人,呢個袋係唔係放得落一般size既相機架?(我想佢答我唔得,因為咁就唔駛買),但答案係可以,仲要話如果唔係太大個d都可以,跟住我又再問,咁係唔係canon個d應該ok呀?佢就好高興咁講,哦,呢隻一定得啦,於是…於是…我又再一次講,好啦,我要呢個呀!!
就係咁,係gucci留左唔夠10分鐘,但就用左差不多一個星期既人工喇,嘻嘻
再近睇d,其實兩樣野我都超級鐘意,不過我都仲未夠膽比個相機袋比老公睇,我怕佢問我幾多錢,哈哈


text:
這個聖誕節, 我跟了廚神朋友去左貝澳露營. 肥肥前一晚已在貝澳睡了一晚, 今天把我接過來. 原本我來是打算食三文魚的, 點知入到去已經沽清了, 唯有繼續BBQ(第二晚了....).感覺上已經燒到水尾, 但係仲有好美味的安格斯牛扒同脾, 最正係仲有溫熱了的清酒, 是"菊正宗"清酒啊! 我狂飲了五杯咁多! 在貝澳露營BBQ飲清酒真係正到暈....之後肥肥同班男人玩飲酒版大富翁, 呢個遊戲不設本金, 本金就是你的酒量!! 飲的當然不是普通啤酒, 而係VSOP溝汽水!! 燒野食飲VSOP, 係咪好激呢! 好彩我係純屬觀戰, 否則肯定冧硬....
夜晚個營入面超勁凍, 我只有一件大衣完全頂唔住. 好彩有肥肥d肥膏頂住自然暖曬啦! 第二朝起身已經見倒廚神整緊星州炒米俾大家食, 原來諗住食完就返出去, 點知廚神話今晚整羊腩煲喎!! 真係無限吸引呀!! 點捨得咁早走呀~呢個羊腩煲要炆幾個鐘, 所以下午兩三點已經要開始整定架喇! 我直擊整個過程之餘, 一定唔會好似d港女咁橋埋雙手咩都唔做淨係等食既! 原來製作過程都幾複雜架, 首先要炒下d羊腩先, 再洗洗佢去膻, 成幾十斤咁多, 真係嚇親隔離營呀!!
(↓呢個就係廚神喇~)
跟住就落鑊加d南乳腐乳等等同d羊腩撈埋佢, 再煲一煲水, 加d香葉,八角, 竹庶之類落去, 主要係要黎去膻既~ 跟住放埋d羊腩落去, 用個炭火慢慢炆佢兩至三個鐘就完成喇!
(↑我真係有認真考慮過去買一個呢款炭爐返去. 廚神話要o係雜貨舖買喎.)
呢三粒鐘我做d咩? 其他人有d去左行山, 而我, 梗係同肥肥返入營午睡片刻先啦~!!起身時羊腩煲已經炆好喇! 我地仲準備左好多美味既配料去配呢個煲, 有生菜, 金菇, 絲瓜, 生根, 粟米等等, 最正原來係午餐肉!! 原來午餐肉配羊腩煲係咁match架!!呢晚我地就o係郊外吃起羊腩煲來! 好有風味呀~d羊腩炆得好林好入味, 識倒廚神呢個朋友真係有今生無來世呀~


text:
寫o野冇咁有條理...
接上文 (升小雜談上
, 中
) 講到第3篇想講D 實用野,
又(用我所知所見)解下大家疑問:
1. CERT, 校長信, 神父(修女)信有冇用?
CERT -- 籠統D講, 睇下咩CERT啦?!
如果你話考小一的話, YLE STARTERS 係基本 (MOVERS都大把人有), 冇15盾唔夾冇損失; GAPSK, KPCC 高級呢D亦大把人有, 好多人K1已經有, 你K3先有可以照夾, 但坦白講不是"亮點". 比賽, 課外活動也是, 豬肉果D 就算啦, 寫出小朋友有參加, 貼出小朋友比賽o既相, 寫出小朋友有咩得著, 可能會好過話你就咁夾張MERIT CERT.
有好多人覺得唔夾CERT 咪冇野夾落PORTFOLIO? 咁但係PORTFOLIO 係想DRAW人ATTENTION TO 小朋友出色之處嘛, 去蕪存菁就係家長要把關的地方, 好多 CERT已經成行成市, 學校唔會覺得你有係特別, 學校唔會未見過呢D CERT! 我自己做法係, 寫有咩CERT/獎唔夾COPY(反正無乜) 但加上d註明 (係咩上過我sharing session o既媽媽會知), 我覺得已經足夠
校長信 -- 係人都有果d, 亦係無乜亮點, 況且內容係寫成點你自己睇到, 覺得夾左無壞充下頁數咪照夾. 最弊係同學果封寫到極好, 自己果封一般, 相形見絀~
神父修女信 -- 教會學校有d都幾睇呢d信, 始終唔係人有我有, 識人幾時都好過識字~
2. 抽獎策略
我自己冇抽獎當然無乜資格講D咩
只係想講4個字 -- 睇餸食飯
你有back up 咪不妨搏盡, 你無的話要審慎, 務求乙二已經係必中, 或者要有叩門o既心理準備
3.面試班有冇用? 上邊間好?
我自己冇上, 咁我地都考到學校呀, 只可以講唔係 equation,
唔係話一定要上面試班先有機會.
真心果句, 自己冇時間教出去上下無所謂,
自己有時間可以自己教, 報多幾間小學, 面試完成後分析下, 鼓勵下小朋友下次點樣做好D,
相信小朋友比信心佢叫佢做返自己, 你永遠唔知學校點揀人, 唔係話一定老師講咩你做咩,
玩遊戲守規矩, WAITING ROOM 一定要拎書睇唔好玩具畫畫先有機會 (呢個係我真實見聞)
有D 面試班我睇過教材其實都係教一般生活野, 你當通識比佢上下冇所謂, 但唔好將呢樣同面試成績掛勾.有D專登講到好深, 又4位加減, 乘數, 英文又串好深o既字, 打擊左小朋友信心仲衰!
考完小一之後我發現根本好多學校(就算係神校/出名學術果d都唔係考咁深), 不要盡信面試班! 有D仲收得好貴, 又專班又MOCK IN 又PRIVATE 就真係要諗清楚係咪有需要?!
我成日話有時間同小朋友去玩更實際! 至於我o係屋企點同阿女預備面試有機會再分享~
4. 叩門有咩要注意?
叩門首重心態! 如果你一路諗我抽獎一定要成功, 要叩門就慘啦~ 懷著受苦o既心態去叩門, 你風度已經輸左, 小朋友見到你個樣自然會好緊張, 佢o既表現都會打折扣~
我自己冇抽獎, 我一路都同小齊講, 我話"已經有xx, xx 收左你, 你想唔想去叩門搵間近d/免費o既??" (我之前同佢分析叩到有咩好處, 所以我地基本上係有共識地揀幾間黎叩)
如果你話你未有學校收, 你一樣可以同佢講派左果間係唔錯(點都要咁講, 減低心理壓力), 但為著XX (自己諗原因), 不如大家試下叩門? 然後因應自己派左咩去揀多/少學校黎叩
我咪講過我揀左5間, 其中有3間我係放榜前已經交左表, 我手寫叩門信 (見前文
)
所以呢個已經係我地一早講好會做, 好過你去完派位中心個樣灰晒先同佢興沖沖講衝去叩門, 大家心理壓力都會好大!
最後5間之中有4間我地有得見, 2間筆試, 2間面試, 其中1間冇影, 2間未知, 1間(面試後)比offer我地(非常好彩!), 算係我地區內一線學校, 有聯繫位上BAND1A中學 (都呼之欲出咁~)
講下點解人地會比offer我地despite 我地000 無揀過~
首先佢call我去見我已經開心, 好多學校都講明要有揀過先有機會見,
我無都有得見我歸功於KV名幼效應同埋我封叩門信同份PORTFOLIO見得下人~
面試會遇上任何問題, 最緊要解得通, 比人感覺真誠
我照直講我已經有back up 所以無參加統一派位, 但為左可以就近返學黎叩門一試, 當然都覺得貴校師資優良...(下刪一萬字)
學校有問我有咩offer o係手, 我亦照講, 老師反應係 "XX, YY已經係好好o既學校, 你仲會考慮我地嗎?" 我亦直講, 如果有貴校offer 一定會仔細考慮, 黎叩得門一定係有心讀
最後傾得比較多o既係我點培育阿女, 由我地玩咩興趣班, 平時睇咩書, 放假會做咩, 親子活動會做咩... 老師係先問阿女(我在外等) 再問我, 好彩我地答案一致, 老師知我地所言屬實, 呢度我覺得係最大o既加分位, 亦係我地呢幾年所謂o既"努力".
親子時間唔會白費, 你同小朋友做過咩, 講過咩佢會記得, 唔係話一味送佢學呢樣, 考果樣就一定有用, 老師一問傾幾句就知平時小朋友過咩日子, 從而去揀佢地想要o既學生
另外就係信自己, 唔好理學校往績係要111, 110, 011先有得見,
就算000, 都一樣可以用誠意加實力搭夠, 我有幾個朋友都係000 叩入一線名校 (其中有D係EK一路話要揀過先好叩果D), 所以唔好聽太多街外消息, 覺得做左對小朋友有益就去做, 衰極都係冇得見 (你一早都預左冇咖啦, NOTHING TO LOSE!)
最後就係上篇都講過o既"鬥長命" -- 意志力up!
一日未開學一日不放棄, 音樂椅係不停轉
對於果d你覺得係差dd 就成功o既學校, 不妨補(幾)封信以表真誠,
一定有成功o既機會咖!
篇幅有限,寫文亦未能逐一解答, 有機會再開sharing session同大家傾下~
祝大家都輕鬆過度到小學!


text:
2015年7月5日 星期日
又出招救市
中央係咁出招救市,係咪真係一件好事,我自己就有所保留.面對跌市,出手穩定股市絕對無可口非,亦都有相當既需要,但個人覺得今次中央出招似乎過密及過勁,反而令我有d戒心.依家大陸既股市,就好似一個人唔舒服,醫生開特效藥,不過依家阿醫生開完一劑又一劑,到底係咪真係咁病,我地行外人邊到識.可能依家真係好嚴重,所以要連執幾劑,如果唔係可能會重傷或者就咁瓜柴,另一個情況就係依家已經病病地,開特效藥係為左等佢快d好,點知食完一劑無起色,即刻整多幾劑佢噗下.
第一個情況,已經唔係幾好,始終病人個情況都幾差下,底子唔好先要執咁多劑,有無效就要睇d藥夾唔夾,雖然情況不佳,但總算對正下藥,不過都唔可以因為有藥食而盲目樂觀.第二個情況睇落無咁嚴重,但我覺得比第一個情況更加差,短線睇起黎,第二個情況病人無咁病,又連執幾劑特效藥,一定好得快d.不過有睇過醫生既都知,特效藥唔係亂開,如果食得多,特效藥既效力會大打折扣,所以就算今次好得返,他朝真係再病既時候,要再好返既難度就高好多,到時既情況可能更加難扭轉.
如果有得揀,我希望依家係第一個情況,而唔係第二個,不過事實可能係第三或者第N個情況,世事又豈是我呢d嘍囉咁易看得清,還是按自己步伐而行.
12 則留言:
信政府決心回覆刪除
還是信散戶情緒
心如止水就會看穿回覆
我重未去到呢個境界,重要多多修行.刪除
快D 再穿多D! 陰跌先最恐怖!回覆刪除回覆
都唔係陰d陰d咁跌,刪除
今日又成8百幾點.
有時政府托一托時,散仔更加會人踩人式地出貨,最後變成政府揸住堆股票眼光光.回覆刪除回覆
今日又跌唔少,我都重未入市.刪除
我開始買la回覆刪除回覆
我重忍緊手,今日重套現左少少出黎.刪除
尋日屋企人先話回覆刪除
輸左170蚊,想用1.2返本.
心寒.回覆


text:
睇到聘珍樓係真係一個巧合黎的﹐當我地要開始準備去睇場時﹐係觀塘地鐵站見到聘珍的廣告﹐話剛剛開業云云﹐果日我地去觀塘係開飯的﹐臨離開時我地覺得睇埋先走都唔係用好多時間姐﹐所以就係無預約o既情況下上去睇場;睇完哩度都仲有去酒尖旺逛下o既﹐但都無咩邊度係鐘意的﹐一係就個廳三尖八角,一係就樓底超矮﹐過海又免了﹐雖然去APM要行大約十分鐘﹐但哩個Location無論邊一個散席後去邊區都極度方便﹐所以就揀在哩度.
個場自己好鐘意﹐到今時今日都仲係咁鐘意﹐但亦到今時今日依然俾阿媽哦話個場黑﹐我知... 無佢鐘意o既水晶燈o丫嘛﹐係o架喇係無o架喇﹐我地唔鐘意嘛!!
基本上都無咩大問題﹐但有樣o野好古怪的﹐佢地個經理竟然係我地未散場就放在工﹐仲要講緊o既係好早o既時段﹐應該係剛開席無耐o既時段﹐但之前佢無提過,佢走又無出聲﹐雖然我張單唔係你開的﹐但個場係你管的﹐係咪應該有更好o既交帶?
映相時佢地D Staff 經驗未夠﹐成日問要幾多張櫈﹐其實你如果見到一大棚人仲有外形似Uncle,Auntie或老人家o既咪放四張上黎先囉﹐多得滯就會叫你拎開o架啦﹐駛唔駛不停問呀.
最唔鐘意o既應該係上菜超快﹐叫在佢地慢 D o架啦﹐都仲係咁快﹐究竟有無聽人講o野o架o即 !!!!!
同埋另有一昂居居事件﹐已經去到敬完酒時段﹐媽媽唔知洋酒擺係邊﹐走黎問我究竟係邊度有白蘭地 (另一無o野呀嘛之作.... 問我都有o既.....)﹐咁我唯有問我後面果位似乎高級小小o既Waitress姐姐D洋酒係邊﹐叫佢幫我最少搵兩支出黎﹐佢叻到搵個膠袋入兩支俾我囉﹐神o架﹐哩個時候打包兩支酒做咩呀!?!?!


text:
HK > 關西空港 > 梅田 > 新世界 > 難波 + 道頓堀
酒店 - 新大阪橡樹酒店
早餐 - 飛機上
午餐 - 梅田 (燒墨魚丸 + 大阪燒)
晚餐 - 道頓堀 (拉麵)
真係未試過搭咁早機架
凌晨4點30分已經去到機場check-in
無錯, 我係搭AI314....當日最早的一場航機
去之前聽到好多有關呢間航空公司o既劣評
所以都預左會delay或者其他事架o勒
點知, 當日好順利, 完全冇delay, 準時日本時間10:40am到遠關西空港....yeah
之前一早熟讀左地圖同埋已經search好晒應該搭咩車
所以好快就搵到南海電鉄果個站,由機場出發去酒店先啦
去酒店前係難波地鉄站買左張《大阪周遊卡 - 2日卡》(2,700yen)
原來間酒店好方便,所以好快就搵到
逗留左15分鐘左右我地就出發去梅田搵野食啦
去到梅田,搵到條食街,裡面大有好多唔同o既野食
最後我地揀左食燒墨魚丸同埋大阪燒....yummy
然後就去左HEP FIVE行街啦
唔知係咪星期六呢,呢度好多日本少男少女係度行街
人頭擁擁,所以唔係逗留左好耐,我地都轉去左第二個商場行街
之後見有D時間,我地就去左原本行程冇編到去o既新世界o勒
估唔到呢條街真係好有日本feel呀,係呢度謀殺左我地唔少memory卡o既位置呀
因為周遊卡已經包含左唔少入場費用,我地當然要用盡佢啦
所以亦都登上左周遊卡包左o既『通天閣』
最後我地就去左難波o既道頓堀行街 & 食晚飯o勒
我地試左『四天王』o既拉麵呀,個湯好濃好好味
食完飯繼續行街影相,我地去左《道頓堀極樂商店街》,《固力果店》.....等等
總之一路行一路影相啦
仲估唔到因為第二日係當地o既『十日戒』
有條好長o既食街...開到好夜都仲人山人海
當晚可能我冇戴頸巾啦,我覺得好凍呀 ~.~"
最終行到11點幾左右就回程返酒店o勒
第一日的收獲~


text:
今次購物拜大少所賜,因為佢係一個路痴來架,我要帶佢去東門買西裝,咁我就順便買吓日用品,順便有咕哩拎野.大少以前要著得比較正式返工,點知,佢越著越 hea 連啲西裝都掉埋,或借比人唔拎返,我成日都話佢,要留反件西裝褸睇門口,佢話個款會過時,唏!好過晒錢去買吖.
一大早來到,只好係大家樂度食早餐,而家食一個早餐都唔平,成26蚊港紙架.
係東門白馬尼度真係乜都有,一早來到人都唔多隻,但一過九點開始人山人海.
d披肩係香港買30~90蚊一條,尼度由5至13蚊一條最貴都係15蚊,
買幾條都可以當批發,但貴d,都係貴多3蚊一條.
午餐吃左碗粉同個包補充吓體力繼續.
上面同香港一樣會派傳單,吸引人,收埋無諗過會用,其中麥當當個套餐只需12.5蚊人仔1份,2份可以為我節省左12蚊,見差唔多返到香港都夜囉,食埋先走.
今次都唔係買左好多野.
而家好多鋪頭真係好精,寫明特價,同佢講價佢重叫你放低唔好買.
d假眼捷毛亞姐話28~36蚊一盒,一場來到買多兩盒,
買左八盒就拉勻計20蚊一盒.
套黑色西裝只需二佰三蚊港紙,個款擺十年都無問題.
係街行時,見好多人圍住晒,所以買左尼兩條尼龍褲,每條值10個大洋,
但好厚,天冷著應該得卦.
平時我係絶對唔會買盒裝奶返來,不過今次有咕哩又帶定架車仔,唔好同大少客氣.另外介紹隻地瓜粉=蕃薯粉,香港只有粗粒賣,但台灣及大陸就兩樣都有,佢炸野好脆身,又可以保持得好耐架,而且尼隻粉同芋泥搓埋可以做台灣芋圓架.
又買左d小肥羊湯底,但佢貴左,上個月都係11蚊人仔,而家要15.9人仔但都好彩有買,唔係尼幾日凍只可以用濃湯寶.
見個C9推住架車掃左1/3車濃湯寶,心想你拎去買都唔使買咁多吖,
攪到我本來拎一盒都忍唔住拎多兩盒.


text:
本來想係xmas之前想影哂所有既聖誕布置, 但實在太多人, 跟本影唔到相, 只好趁今日唔係太多人去影. 果然唔係太多人, 可以盡情咁影相啦^^
首先去新世紀影相, 一共分左兩部分, 其中一部分就係呢個宮騎駿既作品展覽館, 隻龍貓好可愛!!
有唔同作品既公仔, 全部感覺好真實, 好靚
天空之城既巨人及千與千尋既城堡模型, 同埋宮騎駿作品既日曆
仲有唔同既公仔, 有龍貓及魔女宅急便既黑貓仔, 好鬼可愛
好大個平果及薯仔, 加埋dede都幾過隱
呢個廚房都好靚, 但有個聖誕老人好似有點怪...
dede同好大堆超巨型砂糖影相!? 連高大既佢都變得好渺小
dede及巨型既大筆, 同樣地dede好渺小, 姑姐都要幫佢拎住支筆
我都影返支筆先, 我上次都想影, 可惜太多人冇辦法影, 呢次有機會啦^^
終於可以影哂全個日曆既全景, 好難得冇人阻住影相
有好大支牙膏, 同dede一樣咁高, 不過dede唔知望左去邊
dede拖住阿莉阿蒂影相, 但佢又唔望鏡頭
仲有呢張阿莉阿蒂既床, 尤其係深紫色既花
全個睡房都布滿花及葉, 好有大自然感覺, 超正
好精緻既小屋, 好有家庭既溫暖感覺
仲有好多睡房既小模型擺設, 毎件物品都做得好細緻
除左大自然既屋外, 仲有超靚既豪華大屋, 除左讚靚之外都唔知講咩
仲有呢隻可愛既大貓, 好鬼可愛呢!!
快就去到朗豪坊影hello kitty, 首先係dede影返張相先
待我都影返張相先, 因為dede實在太頑皮, 姑姐要照顧佢, 只好拜託人幫我影
估唔到今日平日都咁多人影相, 到處都係人, 好難影到相
dede就好啦, 可以同架巴士影相, 睇落去都唔錯吧
等我都同dede影相先, 但佢又心散, 掛住去望其他小朋友. 個妹妹仔又成日想影相, 成日阻住我哋!!
呢張個人照都唔錯, 但kitty旁邊始終都係影到人
有個kitty郵筒都幾可愛, 仲有封kitty既信都幾好睇
dede同巴士旁邊既kitty影下相先
也係dede同kitty及daniel影相, daniel拎住部相機幾型仔
仲有呢對kitty慶祝2011既新年!?
仲有呢個kitty 摩天輪好靚呢!!
仲有係雪屋內唱歌既kitty, 好似個雪地歌姬
仲有呢隻粉紅色既迷人hello kitty, 真係幾靚喎
等dede同kitty影下相先, 睇下dede個樣幾lum
等我同dede影返張相先, 不過時間太急, 抱dede抱得好核突
等我都同kitty影返張相先, 呢張相正常好多
影完相之後去九龍灣CITA報埋另外一科讀, 報完名之後我哋三個搭巴士返慈雲山中心既裕滿人家飲茶. 以為平日會少人, 點知仍然咁多人, 等左好耐先有位, 好在可以坐卡位
我都冇咩去呢間茶樓飲茶, 唔知好唔好味呢??
呢個卡位仲有電視睇, 但係冇聲既!? 坐得幾舒服
枱上既杯碟及用具簡單得黎都算唔錯, 幾清潔既
碗燒鴨瀨粉不但個樣靚, 連味道都唔錯
仲有籠牛肉好好味, 口急汁都分開上
蕃茄牛肉米線, 味道淡淡地, 唔算太好味
仲有呢個叫[小心流沙包], 其實係流沙奶皇包
真係完全流出黎, 果然係要小心咁食, 所以叫做[小心流沙包]
呢個呢個鮮蝦粉果, 個皮比較厚左少少之外, 味道都算唔錯, 而且仲有肉汁流出
呢個南瓜露都幾好味, 連我呢個唔食南瓜既我都食
kumi's new life
2010年12月28日 星期二
同姑姐及dede補影朗豪坊及新世紀
本來想係xmas之前想影哂所有既聖誕布置, 但實在太多人, 跟本影唔到相, 只好趁今日唔係太多人去影. 果然唔係太多人, 可以盡情咁影相啦^^


text:
相信識我的朋友都知道我成日都會去旅行,其中最鍾意嘅地方就係Bangkok.因為泰國上年發出黑色旅遊警告所以我哋成年都無去過啦,真係好掛住Bangkok呀.
每年囡囡生日我同老公都會攞大假,今次我哋一家三口又可以一齊去旅行啦,咁梗係要去Bangkok啦.數數手指我應該都去過20多次Bangkok㗎啦,但係每次都玩得好開心,又可以行新Mall.
好多朋友都問我Bangkok啱你個囡玩咩?Helia夾埋今次已經去咗4次Bangkok,佢好鍾意呢個地方架.
今次酒店我哋住咗ARCADIA SUITE,自己book咗Superior Room但係酒店就知道Helia會在Bangkok過生日,佢地就免費upgrade間房到Premium Room.(係酒店1 bedroom suit最大間房)我哋聽到嗰陣時真係好開心,我哋仲要會住4晚添.
每日起身就去食一個好豐富好好味嘅早餐.
酒店會有免費tuk tuk車我哋去最近Phloen Chit BTS或Central Embassy,我哋每日都搭,返酒店我會打俾reception叫tuk tuk接我地添,真係非常方便.
食物方面,Helia最鍾意食海南雞飯,所以好多時候我哋都會去商場Foodcourt開餐.地方又乾淨又有冷氣,價錢都好平.(Eathai同Central Foodcourt)
去咗Hello Kitty
House食下午茶,呢蛋糕真係好好味,咖啡又好飲,但係價錢就貴左少少.
每次去Bangkok一定要去Renaissance食buffet,有蟹,生蠔,鵝肝,魚生,意粉Station,好多熟食,仲有芒果糯米飯等等都係唔使港幣$500兩位.
基本上大部分時間我哋都係向酒店hea,去泳池玩下水,睇下電視咁.我有會帶Helia到室內兒童遊樂場玩.Central World 5/F有一個好大嘅playground俾小朋友玩,自己睇到都好想玩埋一份,仲要係免費添.
Central Chitlom商場,兒童部都有一個室內兒童遊樂場但係就要收費,40Baht/HKD10一個小朋友就可以玩全日真係抵到爛 (香港一定搵唔到呢個價錢).睇下囡囡玩得幾開心!
最後Helia 4歲生日,買咗一件Frozen公主衫俾囡囡切蛋糕,睇吓佢幾開心.
所以話只要我哋一家三口一齊去旅行,去邊都可以玩得好開心.嚟緊我又要開始計劃下一個trip,到時一定再同大家分享.


text:
住宿: Backpackers Villa Sonnenhof, Interlaken
景點: 少女峰 (Jungfraujoch)
之後就去左冰之宮殿參觀
其實裡面唔算有太多冰雕作品係度
但....係海拔3,454米o既山峰上睇又特別d o既
然後我地又走出戶外啦
走出觀景台再欣賞一下周圍o既景色
影出黎o既相都靚到有d假呀
然後去大雪地睇下有咩好玩
有好多唔同款式o既遊戲架
又可以係凍天雪地下買支啤酒飲
好正
再影返張sweet sweet合照
我地係少女峰o既行程都差唔多圓滿結束啦
估唔到咁就消磨左幾個鐘啦
回程o既景色都好吸引
係車上面坐係旁邊o既日本伯伯好友善咁同我地傾計
佢好利害,一睇就知我地黎honeymoon...haha
仲話佢都好鐘意香港o既山頂
返到因特拉根已經5點幾啦
今日又唔夠時間去鐘乳洞lu...無緣
唔緊要啦,早d開餐
最後一餐係瑞士食o既晚餐,終於係芝士火鍋啦
其實我唔係咁鐘意果陣酒味
d薯蓉好正呀
餐廳仲送左兩個雪糕球比我地添 ^^
就返hostel啦,住hostel最好就係可以煮飯同埋洗衫
本來我有提議過煮晚餐架
但老公話唔好煩喎
不過好彩有得洗衫同乾衣
咁我就可以將之前幾日o既臭衫一次過KO
呵呵呵~~~~~
然後又返落大堂上網,玩多陣都返上房休息lu


text:
材料:
薯仔
黃豆渣
榨菜
冬菇
鹽
糖
粟粉
整完豆漿之後,唔想將啲豆渣就咁就揼咗佢,覺得好嘥,所以之前已經喺網上搵定一啲用豆渣做材料嘅食譜,呢個煎薯餅就係其中一款.由於我唔係煮完豆漿之後就即刻煎呢個薯餅,為咗避免佢變壞 (豆類製品係特別容易變壞,加上天氣又咁熱呢 ),所以要用白鑊炒至乾身熟後,先至可以保存耐啲,炒完之後就係咁嘅樣:
好啦,開始講吓做薯餅嘅步驟.首先將薯仔刨皮,略沖洗後切粒,排放喺隻碟上面,然後隔水蒸至熟透,之後就趁熱用叉將佢搓爛成薯蓉;冬菇浸軟,切粒;榨菜沖洗咗表面嘅紅色醃料後,將佢切粒,然後浸水約 15-30 分鐘,等佢唔好咁鹹,之後瀝乾水備用.將所有材料混合攪勻,加入鹽,糖調味後,手掌濕少少水,將混合好嘅豆渣薯蓉搓成球形,再稍為壓扁成薯餅,喺表面醮上粟粉,之後就可以放落平底鑊度煎至兩面金黃色.
我發覺原來淨係喺表面醮粉係唔夠嘅,一定要將啲粉撈埋落啲薯蓉度一齊搓先至夠挺身,因為當我準備將薯餅翻轉面煎時,薯餅仲係好軟身,好易爛,所以下次會記得落粉搓.
隔咗夜嘅薯餅就放喺烤爐度烤番熱嚟食,一樣咁香口好味,真係唔講都唔知係一個素菜!
P.S. 蒸熟咗嘅薯仔要趁熱搓成薯蓉,因為會比較容易搓爛.


text:
2016年5月25日 星期三
懷孕期點滴 (Week 39 Day 5 - 真的穿水了!)
經歷成個禮拜嘅疑似穿水既驚魂,為咗買個安心,39週幾都仲去私家產檢,Check完之後話我羊水量仲好夠,覺得應該唔係滲羊水,終於都放下心頭大石!.最後一次產檢,終於有張正面嘅超聲波相,但個樣....
我睇到之後笑死我,我睇完之後仲同阿媽講話做咩咁醜樣 XDDD 診所個姑娘聽到好大反應問我地話邊個BB醜樣,之後我問我講緊自己個BB,哈哈!佢睇完話超聲波係咁,咁我都唔信我個BB出到黎係咁樣嘅...做完檢查放心咗,仲同阿媽去剧個扒,仲行陣街先番屋企!
誰不知,第二日瞓到就黎天光嘅時候,又好似之前咁feel到下面有D暖暖地嘅水流出黎,本身同自己講流料黎嘅,點知唔對勁,開始開水喉咁收唔到掣!好在本身之前嘅分泌流量越黎越多,已經轉用咗m巾,如果唔係真係一床都係!我即刻叫醒老公,之後行入去廁所,但已經成條褲濕晒..一除褲坐上馬桶,D羊水湧晒出黎仲見埋紅,直情好似TVB劇嘅情節一樣!
我冷靜落黎就諗到有排都唔可以洗頭,但又記起穿咗水唔可以沖涼,驚會感染,於是我決定淨係洗頭!我一邊洗頭,一邊叫老公拎定走佬袋!之後叫醒埋阿媽通知佢,吹埋個頭換好衫就call的士入院喇!今次堅料喇!
因為驚穿水會整到人地架車濕晒,所以拎定條大毛巾墊住先上車.上到車就開始覺得個肚痛痛地,仲諗緊呢個痛楚究竟開咗幾多度呢? 但我仲喺的士上面好悠閒咁食菠蘿包,諗番轉頭呢D根本唔算係陣痛...
今次直接上2樓產房,去到同姑娘講話我穿水,登記完資料,話咗俾佢聽我朝早5點半穿水,大概15分鐘陣痛一次,佢就安排我瞓上床駁機,上次入過去產前房已經有經驗,一個機係check BB心跳,另外有個掣,feel到BB郁就按一下.我瞓咗喺度成半個鐘都唔係好覺BB郁,之後姑娘話BB瞓咗覺,佢地又推下我個肚,又轉下pose咁,仲俾咗個指甲鉗我叫我剪指甲.
其間一直都無人同我check過子宮度數,直至去到7點零,我聽到兩個姑娘講野,我估佢地應該係就黎換班,但話穿咗水都唔check又唔得之類,之後就過黎同我check宮頸喇...唔知係佢個手摰好D定我有晒心理準備,今次又無上次咁痛喎.但令我最重創嘅係,佢check完同我講,話真係穿咗水,但係...一...度...都...未...開...!!!
我之前上網睇,明明話一穿咗水,度數會開得好快架,所以成日都想係穿水先!點解會一度都未開架?但我已經覺得痛喇喎...
之後佢就話要送我上產前房度等,又再次換番呢件粉紅色衫,之後有個姐姐入黎同我check個走佬袋,話唔需要既野叫屋企人拎走先.之後就用輪椅推我上番4樓喇!當時嘅我仲心諗,穿咗水一定要24小時內生,咁起碼有個限期.我當時仲好樂觀咁諗...可能過多一陣已經開幾度啦!我經驗記得,8點零9點醫生會黎巡房,可能到時又有進展呢...
之後佢推我出去見番老公,就叫佢幫我拎走其中一個袋,仲同佢講未有咁快生得,叫佢番公司整理埋D野同攞假,總之記得聽電話就得喇.
上到病房之後食完早餐,我就用我之前download咗計陣痛時間嘅app去記錄低我陣痛既時間,已經好有規律地大概5分鐘痛一次,每次都有成45秒.之後就到醫生巡房喇,我同佢講我陣痛嘅頻率,諗住佢會再check下啦,點知佢話我未有耐先生得,佢話我都未知咩先係真係痛,話我到時一定笑唔出...第一個令我感到沮喪嘅消息,佢話會等4點幾先會再同我check...話痛得越密越強就會開得越快..
我開始密切留意我陣痛嘅頻率,去到10點幾,個姑娘黎同我摸肚,話摸到BB仲未落盤,仲教我自己摸...即係話真係有排!仲叫我一陣學玩fitball,可以舒緩痛楚同快D落盤...
之後有個紅十字會既職員黎問我捐唔捐臍帶血,其實我上次入院已經有職員同我介紹過,所以一黎我就話ok喇.但佢話因為我5點半已經穿咗水,所以如果今晚10點半前都未生就用唔到喇...我當時諗,唔會10點半都未生到掛?!填完之後我就喺走廊行來行去希望快D生得..
好不容易去到中午12點,呢刻我已經有D痛到面容扭曲..老公已經喺公司番咗屋企再幫我拎咗飯黎俾我食喇.其間對面床有個太太,遲我少少入院,已經係第二胎,佢入到黎已經好似好痛,但我見佢一直都保持冷靜,直至佢食食下飯,佢屋企人幫佢按鐘話佢好痛,佢仲痛到慘叫...之後幾個人衝入黎好快手就幫佢轉去輪椅話可以送去產房喇!佢既叫聲的確令人不寒而悚!
其實都痛到無咩胃口食飯,食完之後又再繼續忍痛,開始痛到腰骨都痛埋,應該係有D進展掛...我問姑娘拎咗個暖包希望可以舒緩下.呢個時侯對面床又黎咗一個等生既產婦,佢黎咗無耐已經痛到嗌,仲喊出黎.姑娘仲鬧佢,話嗌同喊都無用...嗰時可能我未係真係好痛(雖然嗰一刻我已經痛到想死,但原來沒有最痛,只有更痛) 所以仲可以好冷靜咁用呼吸法.不過最好笑係個太太竟然可以喺陣痛既間距時間打電話俾d client ,我諗佢平時應該係個工作狂!
之後去到2點,就叫咗我去做fitball,有個物理治療師教我地一齊做.佢教咗我地幾組動作,但我想話做完仲痛咗!樂觀地諗係個產程有進展所以痛咗...
做完番上床我已經痛到想死...死忍難忍忍到4點,終於有人同我check宮頸喇,我好期待佢話俾我聽我已經開晒!Check 完之後佢話可以落產房,叫我通知先生過黎,我仲心諗今次掂喇!之後我問醫生其實開咗幾多度,佢話兩度.吓?咁咪即係仲有排?唔理啦,如果唔得就唔會送我去產房啦!之後我執好晒D野就等人推我落去,一出到去就見到老公到咗.去到產房就係我嘅惡夢正式開始..
我落到去佢叫我除晒D衫換件紫色衫,之後我痛到行上床都行唔到,俾D姑娘喝令我之後,我終於瞓咗上張床駁埋機,呢個機仲可以check到陣痛既時間.之後佢問我落催生藥好唔好,咁梗係好啦,快D搞掂嘛.仲問我要唔要笑氣,咁梗係要啦!但最令我沮喪既消息係,佢話8點鐘先會再黎check開咗幾多度!8點?!而家先5點喳喎!!
產房個空間好大,但白色既冷燈光加上冷冰冰既儀器,配合我勁痛又無助既感覺,好有恐懼鬥室既feel....令我有一絲安慰既係,我本黎以為係差唔多生得老公先可以入黎,點知原來呢一刻佢已經可以入黎陪我...佢入到黎之後,又有人送咗碗粥入黎,我想講呢一刻我已經痛到連餐具都拎唔起...因為一痛又要聞個笑氣,加上我已經痛到唔係好食到..所以食咗好耐都食唔完..
我一抬頭就望到個鐘...真係度秒如年...呢幾個鐘我記得我無數次同姑娘講我好痛..問有無方法減痛...佢話因為BB心跳唔係好正常定胎動唔係好活躍,所以唔可以做無痛...只可以用笑氣...其實我想講,個笑氣係對止痛一D效果都無,只係會令人wing wing 地,但喺無辦法之下當有個寄託...但聞得多或者方法不當係會令人作嘔!
都唔知過咗幾耐,開始變成急屎既痛,係搞肚痛嗰隻痛既十倍!!勁想痾又唔俾人痾嗰種...我諗去到急屎既痛應該差唔多啦!我又多次按個鐘同姑娘講我好痛好想痾...多次佢入黎睇都話未得...我多次懇求佢再幫我check下幾多度,但佢話因為我已經穿咗水,唔可以check太多次,會好易感染....淨係叫我吸笑氣,我話我吸到想嘔,就俾咗個嘔吐袋我...我又再次陷入絕望...
我不斷吸個笑聲,吸到要換過支新....已經痛到手軟腳軟...又吸到暈陀陀...每一次準備陣痛既時候,就好似坐過山車去到最高未衝落黎嗰下既心慌感覺...每一下呢個感覺我就好後悔點解我要順產....我每隔兩三分鐘就有呢下感覺,真係難以想像可以幾個鐘內不停咁坐過山車....
好辛苦好辛苦先等到八點...終於可以check度數喇!!好想即刻就生得呀!!奇蹟並無出現..佢話我開咗6度...咁即係仲有差唔多一半?!?!但姑娘安撫我話我已經算開得好快,話開到呢個度數,後期就會快好多...我又再問要等到幾時...佢話....四個鐘先可以check一次...即係...12點?!?!我就死喇...4個鐘又4個鐘,真係好似4年又4年咁耐!!!
8點後呢段時間我已經去到失去理智...我完全失控咁亂用力亂呼吸,又覺得雙手麻痺晒...呢個時候叫老公見到我一拎起個笑氣,就指導我慢慢用鼻吸氣,慢慢用口呼氣...我每次一痛就用我散渙既目光望住老公,佢叫我吸就吸,呼就呼...我印象中都work咗一段時間...直至去到唔work..我直情用住個笑氣好似透唔到氣咁...我又再按鐘叫姑娘...同佢講我真係要痾..佢話唔會check度數,除非見到BB個頭,佢幫我望完當然係失望啦...仲叫我唔好亂痾,如果唔係我自己個傷口同BB個頭都會腫...但我當時已經不受控制...呢幾個鐘真係我人生最絕望既時候...
我劇痛到幾乎暈低 (其實我講咗無數次想真係暈低唔再覺得痛),迷迷糊糊咁終於去到10點幾,我再次痛到頂唔順又控掣叫姑娘,我又再次用懇求既語調同佢講我真係好痛...問佢我生得未...今次個答案終於有少少唔同! 佢話因為有個產婦要緊急開刀做緊手術,另一個產婦都等緊開刀,所以醫生唔得閒!話11點幾就會黎再睇我!我後期清醒既時候諗番,即係話本身如果有醫生得閒,我係可以早少少生!?!?!
終於捱到11點幾,突然間有一班人衝入黎叫我老公出去,話醫生要做檢查!之後就話因為我已經穿水超過18小時,所以要打抗生素!之後有人check完我個子宮就話我開晒可以生得!!呢班人極速各就各位!一開波就拎起個腳踏叫我放對腳上去,我已經痛到咩都睇唔到,隻腳亂撐,個姑娘即刻又喝止我,我又用懇求既語調同佢講,我放唔到...你可唔可以幫我...成功放咗上去之後,就叫我一陣痛既時候就用手揸住個手柄發力!呢個時候我淨係feel到下面好多野整我,又打麻醉針,又剪會陰,又要用尿喉放尿...但呢一刻我成身已經痛到唔屬於我自己,我淨係想快D生出黎唔駛再痛!
終於都可以出力喇,一陣痛嗰時就好多人同我打氣,叫我出盡力!痾咗幾下之後,我聽到佢地講話BB心跳開始唔正常,叫醫生準備定吸盤...之後我老公就入番黎,醫生就同我地講話BB而家個情況可能要用吸盤附助生產,有可能有咩風險等等,仲話如果都唔成功,就可能要轉做緊急開刀,話無問題就簽名同意,嗰下根本肉隨鉆板上!我隻手痛到震晒咁簽咗個名..之後就話因為要醫生助產,所以老公唔可以陪產,叫佢出去外面等.
之後醫生就準備好個吸盤,就等下一轉既陣痛,點知呢下陣痛等左好耐都唔黎,而我淨係記得頭先醫生一句話可能要轉開刀,我真係同佢搏命!!一痛嗰一下,我真係咩飲奶既力都出埋!!又有人喺我個肚勁推,嗰下之後,醫生就同我講話數123,我再出多下力痾埋BB個身出黎,即係話BB個頭已經出咗黎?點解無BB喊聲既?嗰一下之後,我就feel到好大舊野滑咗出黎,之後就拎咗去隔離張枱度吸BB個咀入面既水出黎,終於都聽到BB喊喇....啱啱趕得切4月6號23:55出世!但因為我穿水太耐,BB 出世有少少發燒,所以要拎去觀察..姑娘拎咗BB放咗喺我身上一下,叫我錫啖BB就拎走咗佢喇..
醫生幫我拎埋個胎盤出黎之後,陣痛既劇痛終於都停咗,之後就聯針,比起頭先十幾個鐘既痛楚真係唔算得係咩...但之後原來都未完,原來仲要觀察子宮收縮既情況,佢地叫我搓肚幫助子宮收縮,又無講要老連咁大力,我搓咗一陣隻手又攰,個人又攰,就瞓著咗一陣,隔咗半個鐘左右個姑娘入黎check就話我無努力搓肚,所以子宮收縮唔理想,止唔到血,要吊藥幫手止血....但因為我本身左手條點滴俾D血塞住左,搞到要吉埋右手....
仲有可能因為我頭先聞得過量笑氣又或者唔小心用口吸咗,我成晚去到第二朝都勁想嘔同覺得個喉嚨好似焯傷咗咁....而因為拎咗BB去觀察,所以佢唔係同我同房...咁我就可以安心休息喇...因為隻手吊住藥,個傷口又痛,我到咗第二朝拎番個電話出黎先真正睇清楚BB個樣.
經歷完十級痛楚,加上成晚都仲好唔舒服,到到朝早先清醒番問姑娘我個BB點,但後來先知原來產後房同嬰兒觀察房係分開運作,所以佢地唔知BB個狀況,叫我自己晏少少冇唔舒服自己落去睇.之後到食完晏晝飯,就到爸B積去睇BB,原來爸爸媽媽係可以隨時入去探BB,媽媽仲可以喺指定時間入去餵人奶.我終於喺清醒嘅時候見到我BB喇!
喺公立醫院生BB,出到黎真係可以立刻學識湊BB!D姑娘一見到我地黎到,就叫我地自己同BB換片,餵奶,掃風,換衫,我地起初連BB都唔夠膽抱起,兩三日後就已經做到呢D野!BB都好叻叻,觀察完24小時之後,check埋其他報告都冇事就推番去產後房俾我自己湊喇.我本身好佩服其他媽媽,一生完就可以即刻照顧自己個BB,之前我一生完,自己一個瞓喺度休息都辛苦到爆!聽出院講座,上產後運動班都差D唔想去...但原來母愛係好偉大,BB一喺我隔離之後,咩傷口痛都唔記得,因為所有野都要自己一腳踢,加上我BB遲咗先跟我,仲要密集式去育嬰室學餵人奶!無覺好瞓嘅日子就由呢一刻開始...唔怪得之前D媽媽成日話會懷念大肚嘅日子,而家回想番我已經好懷念,起碼想去邊就去邊,仲享受到女皇式嘅照顧,而家就到BB有皇太子級嘅照顧喇!媽媽,加油啦!
訂閱: 張貼留言 (Atom)


text:
2008年10月24日 星期五
關西行 Day 4 奈良>難波 2008-10-24
今日起身睇天氣報告,奈良天氣麻麻,但因為嚟關西最大目的係去奈良餵鹿,所以依照行程.我哋撘南海電鐵,好快就到咗奈良.出咗車站向右行上斜坡就係 奈良公園範圍,行咗無耐就見到鹿嘅失蹤影,d鹿好友善,企响路中心任模唔嬲,初初仲估洛洛會驚,點知佢好有興趣望住隻鹿,望完一輪仲伸手摸,一路摸一路卡 卡笑,引到其他遊客圍觀映相.
摸完一輪隻終於鹿發現我哋無嘢俾佢食,好無癮咁走咗,我哋又繼續向前行,沿途都有d鹿行嚟行去,行咗一段路先搵到有鹿餅賣,買咗一份鹿餅嚟餵鹿,d鹿係咁追住問我哋攞嘢食,洛洛又餵得好開心,好快就餵完.見天陰陰開始想落雨,就決定返大阪.
返到大阪時間尚早,我哋就去咗松屋町買手信,相比起ニ木の果子,松屋町少好多選擇,下次可以慳番唔嚟,買咗手信拎番酒店就去食午餐.
午餐去咗魚心食壽司,途經一間土耳其炒雪糕,老公話想食,買咗一杯奶茶味嚟試,又估唔到幾正喎,雪糕又滑又香濃,正!輪到食正餐嘞,d壽司好新鮮,又大大件,雖然價錢唔算平,但尚算低食,老公仲話總之一早嚟食添!
食飽又做運動,即係 shopping,今次行難波 park ,到而家先發現難波 park 先啱我哋行,行咗一輪買咗唔少嘢,係時候番酒店放低戰利品去食晚餐,今晚食松板牛,價錢其實唔太貴,每人叫咗個 ¥7800 嘅 set ,包咗前菜,牛肉刺身,牛壽司,三款稀有部位嘅松板牛同一塊牛扒作網燒,丼飯或冷麵同甜品.d牛肉真係好靚好甜,入口融化,最緊要係洛洛大部份時間瞓咗, 唔阻住食嘢,瞓醒又有隔離枱有個哥哥陪佢玩,都不知幾開心,食飽就番酒店,執嘢預備聽日 check out.
張貼者: jacqueline 於 下午4:00
標籤: 2008 關西行
訂閱: 張貼留言 (Atom)


text:
Dr Lee話我之前覺得牙痛可能只係熱氣,或者係唔夠瞓所以先至會有牙痛的感覺.當我睇完牙醫我心裏很感恩,感謝主讓我今年無須再經歷蛀牙的慘痛!
點知15/11/10睇完牙醫只係過左幾日,我隻牙又開始痛,初時都以為好似Dr Lee咁講係熱氣,所以我無理佢,再過多幾日我開始感覺到我飲凍水隻牙會刺痛,這種感覺曾經起我要杜牙根之前出現過,所以我好擔心,即刻打電話再去book 睇牙,但係姑娘話最快都要下年一月中先至排到我,於是我就同姑娘講話我15/11/10照左x-ray話無問題,但係我現在又牙痛,仲痛到瞓唔到,姑娘打開我個record 睇完,都話當時Dr Lee係話我無事,照計蛀牙無蛀得咁快只係差個十幾日,姑娘話真係安排唔到時間比我,於是我就問姑娘可唔可以再上嚟照多張x-ray 睇下係咪真係蛀左,姑娘最後好猶疑 (唔係好願意咁) 幫我安排左起今日13:00比我上去照,但佢講明只係可以check 唔會幫我做任何treatment (其實Dr Lee咁好人,佢又知我d 牙質唔好要蛀會比一般人蛀得快,如果真係蛀左Dr Lee實會幫我做treatment,所以我同姑娘講無問題只係check)
點知我尋日較左鬧鐘但唔記得揀埋要星期六響,所以我今朝唔知醒,起身時已經係13:30,於是好心急咁打電話要診所,姑娘話都無法啦因為現在已經係佢地ge食飯時間,咁我問姑娘可唔可以再遲少少去,姑娘叫我14:00到診所,但係去到要等,唔擔保我要等幾耐,得個半個鐘我點會出到門口,我去到診所15:00,感謝主!一去到竟然診所無人,我一去到等都無等過就可以入去見Dr Lee,Dr Lee第一句又牙痛?照道理上次照過無事應該無問題!
Dr Lee開返上次照個d x-ray 出嚟,開始幫我檢查,最後都係無發現,我問佢係咪隻智慧齒已經蛀左,Dr Lee話未蛀,應該唔關個個位事,Dr Lee用左好多方法做測試,最後幫我照左一張全面x-ray,個個x-ray 同我平時照個d 唔同家,係有一部儀器維繞我個頭轉左一週,等了一會個張好大張ge x-ray片就沖左出嚟.
Dr Lee睇埋x-ray,我隻智慧齒牙根的生長情況,佢就話我隻牙好難拔,因為個牙根生歪左,一定要開刀拔,又話我個咀細好難做個手術,同埋佢話我個情況,佢話我個位生得唔好要剧開多少少牙肉,等隻牙可以慢慢咁鬆開,同埋要剧走我少少骨 (可能第時塊面會細左--->我自己幻想) .但萬一隻牙起拔走的過程斷左,佢話會由得個牙腳繼續留返起度,唔會再拎佢出嚟,Dr Lee話因為個牙腳比較接近神經線,萬一整到條神經線會令到我半邊面沒有任何感覺 (聽落好恐怖),佢仲話舊式的手術就會一定拔埋個牙腳出嚟,但係太危險所以現在係唔會再咁做,會等個傷口自然癒合.
我個case做完手術塊面會瘀約二個星期及腫一個星期,仲有個咀角會損因為我個嘴細喎,所以d 儀器一定會刮損我個咀角令到我個咀有一星期唔舒服!手術費$3,500,但係Dr Lee話我個手術太困難唔係好想做我生意,佢話因為今次無發現我有蛀牙,所以開d 止痛藥及抗生素比我食,希望我食完唔會再痛,佢話真係唔想做我生意喎!佢叫我再痛就打電話返去同姑娘book一個鐘做手術.Dr Lee話希望我食完藥無事,唔好返去搵佢喎!
佢仲同我報埋某幾隻高危的牙齒手術費其中一隻要$7,500,仲有一隻要$4,500,今日睇完牙令我覺得我一定要儲多d 錢,如果唔係我老左一定無得食野.


text:
行程:香港 - 番禺
去完台北之後,由於有朋友喺美國返嚟,所以趁 27 號留港一日同佢食飯.到 28 號又展開另一個短 Trip,今次會同教會團契既弟兄姊妹去番禺及廣州玩.呢個 Trip 我地會兵分兩隊,Team 1 去番禺加廣州,共三日兩夜,而 Team 2 就只去廣州,只係兩日一夜,以我咁鍾意玩既人就當然係屬於 Team 1 啦!
我地坐中旅既旅遊巴直通車去祈福新村,集合地點喺太子既維景酒店,早上 9 點正準時開車,去祈福大約需要三個幾鐘頭,車票係 HKD90.到左祈福後,天氣好差,落住大雨.由於大家都已經肚餓,所以先去滙合另外兩位朋友,然後一行七人去左祈福食街食 Lunch.
我地隨意揀左呢間叫『餃子館』既餐廳幫趁,分別叫左羊肉餃子,醬骨架,紅燒肉(即東坡肉) ......
食完 Lunch 先返去祈福新村既 Apartment 放低 D 行李,然後等我地包既車嚟接我地.上車後我 D Friend 就叫司機直接車我地去『沁芳園』食糖水,吓!嘜唔係去觀光咩? 又食?頭先嗰餐我都未落格喎!
佢地叫左兩盅猴頭菇燉竹絲雞,一盅淮杞圓肉紅棗燉竹絲雞,嘜唔係食糖水咩? 佢地話呢到燉湯都好出名架喎!哦!叫啦叫啦!我無異議,只係衷心佩服佢地既食量! 另外重有姜埋奶,雙皮奶 ......
重未完,事關重有川貝冰糖炖雪梨 (我既),蕃薯糖水,炸鮮奶及炸蕃薯餅.我只係默默食我既燉雪梨,其他食物掂都無掂,事關無能「胃」力,最後我 D Friends 就梗係將全部食物掃晒啦! 小妹真係對佢地甘拜下風!
下一站去『寶墨園』!好野! 終於有景點啦!呢到重要係國家 4A 級既景點,可惜去到又落大雨,重要差唔多 Close,所以大家決定唔入去囉!
點之有人轉去買手信嗰邊既舖頭,又出事啦!有人入左百年老店『李禧記』諗住買佢地出名既崩沙,點之見倒有人喺到包魚餃,咁佢地就梗係又整番兩碗啦!
之後見 D 雨愈落愈大,根本無辦法喺戶外走動,所以唯有叫司機車我地去個大 Shopping Mall 行下街算啦!最後我就買左一把天堂傘!
由於喺祈福 Meet 既兩位朋友今晚要返香港,為免佢地太夜返去,所以我地六點幾就食 Dinner!係呀!又食啦!
Dinner 去左『梅峰茶樓』,呢到好得意,事關 Dinner 都可以 Order 點心!分別叫左蝦餃,招牌餐飽仔,排骨陳村粉......
最後重有海底椰雞湯,翅湯雲吞手打魚腐,澳門燒腩仔肉拼秘制脆皮义燒及薑汁炒芥蘭,各樣餸菜都幾好味,值得推薦呢間茶樓比大家!
食完返去時又落大雨,應該話係豪雨至真!原本佢地重想夜 D 再去猫頭鷹酒吧飲啤酒及食燒蠔當宵夜,由於雨太大,所以最後取消計劃!
住宿:女團長妹妹借出既祈福新村 Apartment


text:
小嘉一直都好感恩
因為身邊有好多小天使
可以教導小嘉去教養Matthis
而其中一個小天使就係Hoiling EE喇~
由未有Matthis到大肚到生咗
小嘉都Keep住同hoiling &川川聯絡
見到川川既自律耐性
真係好羨慕...
而hoiling亦都毫不吝嗇同小嘉分享育兒既方式同睇法
所以小嘉有咩難題都會諗起hoiling
首先...講忍耐
其實呢個能力對小朋友真係好重要
呢家小朋友好缺乏呢個能力
想要咩就要,得唔到就會失控
其實就係無咗呢個能力
家長(尤其是長輩)以為小朋友有咩需要都滿足都係到佢地好
但其實咁反而係害咗佢地
因為小朋友從來無嘗試過失敗,得不到既感覺
但...人始終要面對負面既事情
如果小時無好好咁培養出面對呢種事情既能力
大咗..要佢地突然去面對係好辛苦好痛苦既事
所以小嘉唔會咩都就晒Matthis
而且亦跟隨hoiling EE既方法...延遲滿足
小嘉由Matthis10個月大左右開始訓練
方法其實好簡單...只係每餐開始時都要count 10
要望住D飯飯去等10聲
久而久之
Matthis呢家就算好想食
只要小嘉講:數十聲
佢就自己會收手...等
(當然間中有一次半次佢唔想等...但小嘉都會堅持)
而呢家呢個方法都開始擴充範圍
例如有時Matthis發脾氣想搶人玩具
小嘉就抱住佢要數10聲
基本上都可以成功
而最近...一件事令小嘉真係幾欣慰
看到這個背影嗎...充滿盼望XDDD
事情係...
當日Matthis勁想玩三輪車
其實同佢玩咗一陣
但堂家姐返咗嚟...而家姐好想同Matthis一齊出祠堂玩
不過家姐要先食埋下午茶先
於是...小嘉決定等埋一齊出
最初,Matthis喊晒要出去玩車車
但小嘉同佢係屋內行一個圈
佢冷靜咗D...
再同佢講:家姐都好想出去玩,不過要食埋嘢先,不如一齊等埋佢啦
重覆講咗兩三次
小嘉就由Matthis自己係屋玩
而小嘉就坐係梳化睇報紙
點知抬頭一望...就見到以上情境
Matthis坐係門口望住架車
但就無咗發忟...而係真係好似表現出一個努力等待既樣
小嘉真係好感恩
覺得Matthis真係明白亦願意等待
感謝天父帶領
小嘉知道教養Matthis仍有漫漫長路
願天父繼續保守
賜聰明智慧
更感謝天父賜下很多小天使在身邊


text:
結婚當天 - 遊戲篇
男仔係樓下影完D chock相
梗係要入黎比我地女仔玩返夠本啦~
哈哈!本身有得直播入房睇
點知機器故障無得睇
真係好可惜哦!!!!
入黎真係唔係咁易就可以行入房門口架~
攝影師要求大家兔仔跳咁跳入黎
估唔到影相出黎效果又幾好喎!!!
Game 1: wasabi 刷牙
因為我地相信d兄弟都未刷牙
所以姊妹們準備左wasabi牙膏比大家刷
估唔到有d兄弟可以完全無野
係咁刷刷刷, 完全難唔到佢呀!
Game 2: 掌上壓食cream
其實係例牌game
我麻麻地好呢款game, 但姊妹鐘意玩就由佢地啦!haha
因為我覺得接新娘例必出現呢個遊戲
對每個人黎講無咩新意~
Game 3: 擺pose
係人地既婚後物資買左2個長手長腳公仔返黎
姊妹們抛出咩pose
兄弟就要按照返咁返, 好搞笑
真係扭曲晒咁架~
老公壓軸咁玩
姊妹抛左個公仔出黎
成日都執返話太簡單
搞到抛左幾次姊妹先收貨~
其實玩成點, 姊妹都唔收貨架啦~
要用紅唇膏畫面
但係佢地都幾仁慈, 唔係畫到大花面架啦!!
以為讀得愛得宣言收工?
無咁易呀~
愛的宣言比d花生醬阻住晒!
要d人清楚乾淨睇到d字先可以~
睇返vedio, 老公lum左幾下
d兄弟左lum下
嘩, 超核突囉~你一啖我一啖咁!
最後梗係要讀埋個愛的宣言
咁我就可以出黎啦~
我真係被困左係間房超級耐!


text:
Shane's Diary
日記夜記天天記
Monday, October 10, 2016
北海道之旅 - 層雲峽
好快咁完成個早餐,就走去巴士站.好出奇地係 Local 巴士而唔係旅行巴士.由道北巴士營運,巴士站就响旭川火車站右手邊,時間表顯示9點15分有班車,行到去剛剛好巴士到站.
差不多兩個鐘嘅車程,終於到咗層雲峽,酒店離巴士站有段路,又大風又凍,衫夠厚但係塊面吹得好凍.
到咗酒店,未到 Check-in 時間,於是放低行李,抽出厚衫,帶埋相機,就出去影相
附近啲樹似乎都係未黃得晒
附近無景,只好上山,但遠看山頂,係雪... 我嚟係想睇紅葉,唔係睇雪㗎...
於是,一路搭䌫車,一路慢慢變雪景
上到去黑岳
雪,全部都係雪...
占占幫我影一幅
有雪嘅地方,當然要留名
沿住條山徑
去到吊車站,個行程本來係搭吊車再攻頂,但係占占病病哋,影張相就返返䌫車站
見有厚厚嘅雪,可以玩吓 Snow Angel, 不過效果唔太明顯.我玩完之後,有人又嚟到見到咁過癮又玩,我就走人了.
時間不早,去餐廳買嘢食,本來有個冬季限定嘅,但斨完錢之後,著咗紅燈... 賣晒了
嚟個黑岳大餐,有飯有麵有配菜,好大的一份,有少少過飽
食完嘢,風雪比剛剛大,都係要打道回府
落咗山,個景變成咁
一樣,有雪就有我個名,但占占加料,所以呢幅相我會命名做《占占的便便》
溫泉街週圍影,但天陰無乜好影
連個招牌都被披上一層薄雪
未想返酒店住,就去咗附近一個公園
個景還好
同占占响風雪下嚟張 Selfie
再入公園影幾幅相
返到酒店,未到 Check-in 時間,响 Lobby 坐咗陣,個天放晴喎...
Check-in 完,再 Book 第二朝返旭川,因為有少少攰,於是咗抖一陣先
Hea 之全景
4點幾左右,占占話去睇瀑布,於是就行咗大半個鐘,去睇流星同銀河瀑布
睇完瀑布,食返杯雪糕,巨峰提子味,唔錯
跟住睇到有條路上山睇,兩個瀑布合體,就行呀行,又行咗十幾分鐘去影幅相
嘩! 年紀對體力嘅消耗真係唔講得少,睇住占占一枝箭咁走咗去,我就要慢慢行,真係唔認老都唔得.
返到酒店,意想不到地有人幫我哋鋪緊牀鋪,我以為要自己鋪添.
放低攝影器材,就去食晚餐,自助餐嚟,好多嘢揀嚟食,每樣試少少,好滿足.
食完嘢,响 Lobby 行咗陣,有唔少紀念品賣
行完 Lobby, 返返房,抄返咗 GPS Log 同埋相落電腦,就完成一日.
Sunday, October 9, 2016
北海道之旅 - 起行
一大早就要起身,早過返工,因為之前一晚 Pack 好晒嘢,梳洗完就可以搭機場巴士.
Check-in 好之後,因為飛機餐都要預少少時間,於是就搵地方食早餐.好以由旅居英國開始,習慣咗如果早機嘅話,就會去機場嘅牡丹樓食個早餐,夠快夠方便,15分鐘完成買餐同進食嘅過程.
唔知係咪錯覺,機場嘅早晨全餐,好似靚過街外面嗰啲咁,上一次見到咁嘅質素,係响東京新宿食嗰分早晨全餐.
老土照一幅
今次係搭香港航空嘅飛機,比廉航貴,但比大航空公司平,感覺出乎意料地不差,唔窄,飛機餐不俗,電影都幾新吓,睇咗套《當這地球沒有貓》,一套幾慘嘅作品,睇完個人有少少虛,加上唔夠瞓,於是就瞓一瞓填充返失落嘅精神.
落機前一個鐘左右醒咗,架機 Land 好後,見好多人企起身攞行李,於是就攞埋一份,點知跟住空少係咁做手勢叫人坐低... 超級失禮,真係想搵窿捐...
差不多日落
新千歲機場雖然係國際機場,但繁忙程度始終不及大城市,好快就出到關,等埋占占嘅行李 (我唔係無行李,我只係無寄艙行李),唔使一個鐘就出咗機場,重搭到比預定時間早一班嘅火車.
因為要去層雲峽,所以要先搭火車去旭川,本來想買火車飛,但占占話可以買張儲值卡,於是就買咗.買咗儲值卡,增埋值後,先記得一早買咗 JR Pass... 出晒事添
日落了
由新千歲去旭川都要啲時間,於是就買咗個腐皮壽司頂一頂肚先
响札幌見到傳聞中嘅動物火車
吃完壽司,完吓長時間曝光
去到旭川,落雨,好彩地火車站有蓋,遮到一段路,但過馬路嗰吓點都要開遮.
小小嘅房間,只可以用嚟瞓,連開行李嘅地方都無乜,酒店只係勝在近火車站,一個人會啱啱好,兩個人就好迫吓.Fujita Kanko Washington Hotel, 呢一晚六百蚊左右,之後嗰晚四百蚊唔使,算係咁.
放好行李,就去食嘢,個人嚟講對食無乜要求,但占占就唔同,搵咗間出名嘅拉麵店山頭火.出唔出名我都少理,但最特別嘅地方,係可以嗌無咁熱嘅湯底,感覺上還可以,另加餃子,好飽好滿足.
食完嘢週圍行吓,占占無帶到手套,本來想响 Lawson 買返對,但酒店對面係 Aeon, 可以再行吓先.百貨公司嚟講,衣履鞋襪都幾貴吓,好快咁行咗一圈,之後兩個人都不約而同地行咗超市區域,我係想買少少生果.
買完生果後,就上幾層再睇,有鞋舖,玩具舖,正當想放棄之際,有雜貨舖,外面掛咗一對一對嘅手套,三百円唔使.
買好嘢後,就睇吓第二日去邊度搭巴士,原來都係响火車站出面.定好行程後,雖然只係九點幾,但搭早機嚟講都幾眼瞓,於是就好早咁完結咗一日.
Sunday, September 25, 2016
非常行德
人流,係吸引到唔少,但係成件事只係話俾大家知,其實香港,係非常欠缺閒 Hea 嘅地方,甚或係表演嘅地方.
街頭表演
手工攤位
另一個表演
俾小朋友玩
好多人
滑板表演
悠閒表演
休息
Popular Posts
-
有朋自遠方來,不亦樂乎.當見到朋友 Online, 你又會諗到 D 乜? 當中嘅 avatar, 又令你有乜感覺?
-
想當年响學校遇到一個非常之伯父嘅老師,見佢第一眼已經覺得佢好惡,求神拜佛希望佢唔好教我.當然,天主教學校對神神佛佛一慨不理,中三嗰年,就係佢教 Physics. 佢係湯 Sir, 湯應祥老師,係眾學生口中嘅蘋果佬. 蘋果佬嘅來源有兩種說法,有一說係似前學校門口有檔生果攤,學生...


text:
2010年4月16日星期五
返到黎香港後勁忙...
返佐黎香港一星期, 忙到七彩, 真係無時間去update個blog.
係公司忙到完全無停手, 而家忙緊tax, 56A,B同埋company secretary既job, 再加上好多突發性既野, 手頭上個tax computation斷斷續續計佐3日先計得完.
係屋企就忙執野, 係日本買佐好多衫返黎, 但係衣櫃根本唔夠位擺; 同埋好多書呀, 精品呀, 都唔知擺去邊好; 加上要整理D手信, 唉, 睇見間屋就心煩.
返到香港當然有少少懷念日本既生活啦, 最大感受就係覺得香港天氣好差, 同埋覺得香港人好無禮貌, 連D店員都係, 好似果日去薯嘜通想將舊SIM卡既資料過落張新SIM卡, 個店員一開始已經目無表情, 佢後尾行開佐幫我去整, 搞掂之後粒聲唔出將兩張卡遞番比我就算, 正常黎講都應該講句"整好架啦小姐"吓麻? 星期五去銅鑼灣聘珍樓食飯又係, D侍應既態度好似茶餐廳伙記咁, 真係O咀, 令我更加懷念尖沙咀聘珍樓(詳情稍後再講).
同埋係日本返黎之後, 真係勁勁勁討厭D人一路行街一路食煙. 香港既路已經又窄又多人架啦, D人仲要一路行一路噴二手煙, 完全唔會理其他人既感受架喎. 條街鬼咁窄, 好難先可以超前佢唔駛兜口兜面食佢既二手煙, 點知原來再前面果個都係度噴緊煙, 真係吹脹...
返到香港後暫時我有兩樣野無晒興趣去做, 第一係行街, 真係完全無mood係香港行街, 果日有事要去屯門市中心, 之後諗住順便行吓屯門市中心先去食晚飯, 但係覺得超悶囉, 對香港既野完全無興趣.
第二係完全無興趣睇香港既電視, 以前就算我唔係追睇電視, 但習慣性地一返到屋企就會開著個電視機令間屋有D聲氣; 但而家我返到屋企後, 可以係成晚無開過部電視囉, 有時最多係訓前睇埋晚間新聞, 或者一朝早起身睇天氣既時候先會開著部電視.
另外尋日放工後搭地鐵去尖沙咀, 白白痴痴地竟然唔記得應該係邊個站轉車, 我由上環到佐中環站, 我猶豫佐一陣, 係度諗到底係中環站落車定係應該金鐘站落車, 好白痴... 同埋望住D地鐵線, 好低能咁諗"紅色線係丸之內線, 紫色係半藏門線..."
沒有留言:
訂閱: 發佈留言 (Atom)


text:
繼續再講囍宴廚藝私房菜,食完幾個各具特色嘅頭盤之後,依家輪到主菜出場喇…
食完幾個頭盤之後,到第一個主菜出場.呢味雲上東坡醉千層係得獎作品,賣相絕對係靚到嘩嘩聲,忍唔住用唔同角度影多幾張相…
雲上東坡醉千層跟傳統嘅東坡肉好唔同,唔用紹興酒改用日本清酒,豉油亦改用日本豉油,東坡肉去肥膏後切得薄薄做成塔狀,入面填得密密又入味無比嘅梅菜,再加上濃度剛好嘅汁,送飯就最啱不過,呢度亦跟左一大盤白飯,搞到大家好快就食得飽飽…哈
呢味雖然地舖都有得食,但呢度個賣相明顯靚得多,尤其上面果隻巨型辣椒,真係相當吸引.
雞肉非常鮮嫩及有彈性,麻辣味辣得好有層次,剛食時唔覺咁辣,但愈食就愈刺激,加上芫茜皮蛋的香味,就算要不停冒住汗食都值得…
食完兩味味濃較濃嘅主菜,餐單上特別安排呢個時候送上金不換雪葩.雪葩杯入面有藍莓,芒果同埋奇異果粒,口感清新甜美.不過金不換味道較獨特,未必個個喜歡.聽Jacky所講,仲有好多種特別雪葩輪流替換,其中皮蛋紫薑味雪葩真係最吸引,好想試添….
呢個糯米飯同我地平時食果個好唔同,用上蟹粉,蟹王油混入糯米再去蒸,就咁聽已知夠晒味,仲要果隻又大又多膏嘅蟹蒸完之後,蟹味倒流返入去飯身入面,真係鮮味到不得了!
何謂四果? 正是蘋果雪梨無花果同埋木瓜,四款加埋已預計到係非常清甜,之前食完咁多好野,依家飲返個滋補湯水,真係一個好好嘅享受…
最後一味主菜就係百合露筍炒鮮菌,最特別就係切得薄身嘅百合,食落去爽口得黎亦無左百合果種苦澀味,加埋各種鮮菌又香又新鮮,新鮮到爆嘅露筍,作為整晚最後一個菜式都唔錯.
甜品係蕃薯薑湯黃金湯圓,蕃薯薑湯相信唔駛多介紹,但黃金湯圓到底有咩饀料咁特別?一咬落去感覺脆口,亦感覺到有陣微妙嘅咸味…一問之下,原來入面有糖冬瓜,咸蛋黃,芝麻花生同埋牛油,怪不得食落又香又滑又爽啦.而且有得外賣拎走的,承惠$38/十粒…唔貴喎~!
呢餐晚飯連酒水,每人約$700,食質素食環境食級數,絕對抵返晒.最後友善嘅Jacky更親手送左幾張貴賓卡同埋本精美私房菜食譜俾我,超級爆開心呀!多謝晒呀~~
囍宴 廚‧藝
灣仔灣仔道83號3樓


text:
好多喺大埔生於斯長於斯嘅朋友,都對陳漢記呢間食店讚不絕口,較早前,有朋友曾提及我嘅食評中,毫然未有推介過煲仔飯,突然腦內靈光一閃,陳漢記再浮現眼前,於是趁天氣仍然寒意未消,決定到訪一下,俾自己個胃一個溫飽同填補食評一個缺口…
腸粉好睇唔好食,失望...
腸粉即叫即蒸,送上檯時熱氣騰騰,香氣十足,腸粉皮夠薄身,望落晶瑩剔透,叉燒餡料在粉皮下白裡透紅,賣相的確幾對辦.不過入口後發覺,腸粉煙韌度只屬一般,而且一夾即散,估計係米漿部份做得未如理想所致,加上叉燒咬口一般,無乜嚼頭可言,整體上只算係不過不失.如果相比其他酒樓黎講,呢份腸粉還可以叫水準唔錯,但同佐敦堂記嘅腸粉相比之下,就完全唔合格了…
煲仔飯尚算有水準
久等嘅煲仔飯等左十多分鐘終於送上,揭開煲蓋一剎那,香氣撲鼻,倒豉油時果種迷人嘅「渣渣聲」直教人口水直流,快手影過相後,起筷!飯粒食落略嫌濕左少少,但嚼感總算鬆香滿意.滑雞稱不上滑,坦白講仲有少少嚡口,而且雞皮脂欠豐厚,味道麻麻.反而排骨食落有點驚喜,肥瘦均勻,肉嫩夠軟腍,軟骨部份食落鬆化,再清埋煲底誘人嘅飯焦,今次陳漢記嘅體驗總算告一段落…
呢度嘅腸粉的確令我幾失望,尤其果種一夾即散,入口軟巴巴嘅感覺,難令人明白何解會「馳名」.煲仔飯雖然挽回大部份分數,不過全港比佢更好食嘅煲仔飯真係好多,好似坤記,雲興隆,蛇王芬,興記等等.其實路過一試又無妨,如要專登來大埔試的話,就真心覺得唔值得喇!
陳漢記
大埔運頭街91B地下
Like this:
Like Loading...
上次到增輝大排檔後,意猶未盡,剛巧友人提及到深水埗另一間的士大佬們至愛嘅架步,突然興之所致,決定前來嚐一下.雖然只係淺嚐幾味小菜,但火喉十足嘅豉椒炒蟶子,令我愛上了這間愛文生…
豉椒炒蟶子肥美無比
十萬個精彩!
豉椒炒蟶子係我嘅極力推介,肥美程度令人驚喜,而且鑊氣十足,辣度剛好,精彩到不得了!每隻蟶子肉都有手指公咁大隻,入口鮮味無比,咬落爽口彈牙,下次再黎必定要再叫多次!
炒蜆雖好味, 但失色於蟶子之下
相比之下炒蜆就較失色,豉椒雖然照樣精彩,但無奈蜆肉較細,同蟶子比較完全相形見拙,所以罪不在於愛文生.不過炒蜆始終係去大排檔必叫之選,亦係青島生力嘅好朋友,所以只要水準唔太差,亦會照叫可也!
愛文生生炒骨.... 我會覺得係全港第二
生炒骨亦係去大排檔常叫嘅菜色,聽聞愛文生生炒骨相當了得,一試之下果然無令人失望,外層炸得香脆,肉質鬆化夠咬口,絕對有一定水準.相比下,我都係鍾情利豐打冷小廚嘅生炒骨多啲,利豐贏愛文生在於酸汁味道控制,大家不妨一試比較.
要大伙人再黎放肆一下
雖然今次只係食左三味小菜,但已對呢個大排檔印象有十足信心,而且豉椒炒蟶子更加係完全俘虜我嘅心,而且價錢相當抵食,三味小菜四罐汽水,埋單不足二百,所以下次一定要叫大伙人再黎呢度放肆一下!
愛文生
深水埗荔枝角道215號
Like this:
Like Loading...
深水埗舊區一到晚上,總有幾個街角燈火通明,熱熱鬧鬧,原因當然都係離不開一個食字.呢區除左兩間小菜王之外,增輝大排檔亦都係另一間值得捧場嘅食店.今次經驗,雖然唔會有非吃不可,回味無窮嘅經驗,不過呢類港式風味嘅食店近期幾受我愛戴,所以特此到來紀錄一下,同大家一齊分享…
炭燒BB豬燒得夠香
呢隻豬都幾肥美...
炭燒BB豬($388/隻) – 增輝頭號名物,而且每晚供應有限,要食就一定要預定.一隻BB豬足夠6人份量,至於你話抵唔抵食就見仁見智,但在門外用炭爐即場表演燒豬就絕對係風味十足…燒豬皮燒得香脆好味,咬落去卜卜聲,好味,用黎佐酒真係好爽,不過呢隻BB豬算係幾肥美,瘦肉部份相對較少,怕肥肉嘅朋友可以真係一件起兩件止…
胡椒豬肚浸花甲尚算不俗
胡椒豬肚浸花甲($88) – 如果近期唔係迷上連粵日嘅柚子酒煮花甲的話,增輝嘅胡椒豬肚浸花甲應該會贏取多一點分數.花甲大隻爽甜,湯底胡椒味恰到好處,好味又暖胃.不過豬肚就略嫌較韌,要扣返少少分,所以都係贏取唔到我嘅歡心…哈!
鬼馬炸油條香口又唔油膩
鬼馬炸油條($58) – 呢味菜同樣係鎮店之寶,脆口嘅油炸鬼入面,包住彈牙墨魚膠,再落少少甜酸汁,食落既香口又夠開胃,而且又唔覺得油膩,推介!
百花釀QQ蛋賣相差少少
好彩味道搭夠....掂!
百花釀QQ蛋($68) – 呢個炸皮蛋講真賣相就真係粗糙左少少,不過呢度唔係做鬼佬生意嘅中菜館,大家唔駛太在意呢樣野吧…雖然皮蛋唔係糖芯,但依家無損味道,外層入口好香脆,中間蛋部份有光澤,呈透明茶褐色,質地柔韌具有彈性,食落去亦無嗆鼻嘅化學味道,蛋香慢慢滲出,好食.
如果以平民食館作招徠,增輝價錢上未夠容記小菜王來得草根.但個別菜式而言,亦有其吸引之處,尤其係鬼馬炸油條,做得真係幾出色,值得一試!
增輝大排檔
深水埗石硤尾街38號
Like this:
Like Loading...
我自細屋邨長大,對於每日都望住嘅冬菇亭大排檔,特別有感情.香港剩餘嘅冬菇亭大排檔已買少見少,而當中亦有唔少令人回味嘅食肆,所以大家有機會的話,點都要去試下…
.
黃大仙下邨嘅利豐打冷小廚喺九龍區都幾出名,大家坐港鐵到黃大仙站C2出口,再向左行唔駛兩分鐘就見到冬菇亭,好方便!
.
大排檔本餐牌賣相都做得咁型仔,就知絕非泛泛之輩.雖然利豐以打冷小廚為名,但佢地最強嘅反而唔係潮州打冷,而係港式大排檔小菜…
潮州蠔餅($35)
呢度嘅蠔餅第一個感覺就係唔油膩,而且餅身好有層次,極有咬口,加埋大量新鮮蠔仔,難怪成為利豐名物之一,個人覺得唔蘸魚露食更正,大家不妨試下~!
椒絲腐乳炒通菜($30)
呢味分分鐘係大家去大排檔必叫,而呢度通菜份量足,顏色嫩綠,咬落無渣,絕對係正菜!腐乳落得唔會太重手,味道啱啱好,所以食多幾條菜都唔會覺得口渴~!
菠蘿生炒骨($48)
如果我話呢個係全港最好食嘅生炒骨,大家都可能覺得誇張,但唔信的話即管黎呢度試下!酸汁味道恰到好處,生炒骨外層炸得香脆,肉質咬落鬆化,軟骨仲要爽口到爆,咁夠鑊氣嘅一碟生炒骨,去邊度搵?
椒鹽鮮魷炸大腸($58)
就算去東寶又好金利來又好,椒鹽鮮魷都唔夠利豐整得咁淡口,但唔代表利豐嘅唔好食,只係相對地唔會覺得咁咸咁熱氣,一向怕熱氣嘅朋友不妨可以淺嘗一下.至於大腸就炸得夠香,味道亦唔錯,但我就略嫌太厚身,食到有啲口攰…
豉椒炒蟶子($45)
好多人去大排檔都中意叫豉椒炒蜆,不過我就對炒蟶子更加情有獨鍾.蟶子勁大隻又肥美,隻隻都有成隻手指公咁大隻,而且豉椒味相當香,配埋鮮味十足嘅蟶子真係正到爆!如果大家下次呢度蟶子賣晒的話,先至考慮炒蜆吧~哈哈!
利豐打冷小廚
黃大仙正德街大排檔1A號舖
心血來潮突然想食個厚厚嘅多士,要有豐富牛油香味果種…可惜屋企附近茶記一隻手數得晒,而且水準無間合格,把心一橫由鑽石山屋企到跑馬地街市食個早餐,聽起黎雖然瘋狂,但為左果份厚厚嘅多士,香滑嘅奶茶同埋超好味嘅雪菜,坐40分鐘車黎食都值得!
油砂厚多
呢度最出名嘅當然就係呢份油砂厚多!塊多士有成吋半咁厚,上面除左牛油之外,仲加左唔少砂糖添.麵包烘得脆卜卜,內層鬆軟,外層又香又甜,真係好食到不得了,如果日日都食一份先至返工就真係Perfect!
雪菜拼炸片頭出前一丁
坐低快快手即叫呢個雪菜拼炸片頭出前一丁,因為片頭好快賣晒.呢度嘅雪菜唔係其他茶記果啲得個鹹字嘅罐頭貨色,而係望落色澤鮮艷,咬落去爽口新鮮果種.雖然麻油老妖曾對呢度嘅雪菜讚不絕口,但大家姑且信佢一次,呢次真係無老點你…真係好味架!
炸魚片頭
炸魚片頭食落雖然無安利咁香口,但勝在質感咬落彈牙香口,食落去又唔覺得油膩,絕對係水準以上.
雪菜拼午餐肉出前一丁
另外仲叫左碗雪菜拼午餐肉出前一丁,厚厚嘅餐肉煎一煎後再配埋雪菜一齊食,感覺簡直係正到爆!不過勸大家唔好拚沙爹牛肉或者五香肉丁,如果唔係你就會明白咩叫暴殄天物…
沙爹牛肉三文治
如果大家真係覺得港式茶記早餐點都要有沙爹牛肉的話…冇問題!大家不妨試下呢度嘅沙爹牛肉三文治,就算唔係呢度嘅必食推介,味道亦絕對唔會令大家失望,但記住要叫阿姐烘底至好味架…
奶茶
一份好嘅茶記早餐,當然要有一杯好嘅奶茶先至似樣,茶味夠甘濃唔苦澀,奶味適中夠香滑,好飲!我覺得要數香港十大茶記奶茶的話,昌記都應該有可能可以入到圍~
凍奶茶
凍奶茶相對地無熱奶茶咁精彩,但入口一樣咁滑溜,就算飲到底都唔會有變味嘅感覺,而且望落茶色均勻,絕對收貨對辦!
昌記
跑馬地毓秀街2號黃泥涌市政大廈2樓1及5號
粉麵三部曲最後一章壓軸當然最精彩,呢間位於中環吉士笠街嘅水記,主打係各式牛雜粉麵,其實呢度有一樣最吸引我黎嘅食物 – 就係每日只賣兩碗(你無睇錯,真係兩碗)嘅….牛沙瓜!
橫街斜窄巷的水記
雖然只係橫街斜窄巷一間小檔,但其實都唔難搵到.大家去到中環中心對面嘅PCCW專門店,旁邊有條小巷直上就會見到熱鬧非常嘅水記!
牛雜
我去到見夠鐘都仲未正式開檔,問一下老闆,佢叫我坐多陣等湯滾好就有得食,我問佢今日有冇牛沙瓜,佢話一開檔一定有,但每日只賣2碗,慢少少都無得食,極之珍貴,順手影一影檔前果盤令人口水直流嘅牛雜….
酸蘿蔔
我坐埋位等食時,早已被檯面果樽酸蘿蔔深深吸引住,通常呢類自家製作酸蘿蔔都係要另外收費,呢度係任食唔嬲,我當然唔客氣啦~~
.
蘿蔔醋酸味唔算好勁,但醃得相當入味,一羹羹食食下,已發覺半樽被我食晒~而坐我對面果位阿姐,見我食得咁開心,好似唔輸蝕咁~~最後我地兩個就瓜分晒成樽蘿蔔!
牛沙瓜河粉
牛沙瓜河粉黎喇!呢個珍品賣相有少少似牛肚,咬落去口感同味道係完全另一回事.外層皮薄有少少脆口,內裡味極甘膩,而且口感豐厚,牛味爆晒燈,不過膽固醇當然都唔少…
牛沙瓜
或者有朋友問,牛沙瓜到底係乜,點解每日只賣咁少?其實牛沙瓜係牛第四個胃,一隻牛只有一個夠二人份量的沙瓜,所以咁珍貴,仲要唔係度度都有得食!
未煮熟的牛沙瓜
圖中所見就係未煮熟嘅最後一份牛沙瓜,另一份?入左我肚喇~~~
炸門鱔雲吞
水記除左牛沙瓜,牛雜出名之外,另一個名物就係呢個炸門鱔雲吞.呢個炸雲吞唔需要蘸其他甜酸汁,因為雲吞上面已灑上鹽,食落香脆又滋味,餡料唔算太多,不過鱔味算在幾濃,作為一個小食,真係唔錯~
一大盤炸雲吞
臨走前見到一大盤炸雲吞咁誘人,引唔住買左幾包返公司同人分享,差唔多半小時車程,仍然脆卜卜!
.
水記價錢收費在中環來講真係好抵食,而且質素非常掂,我真係一路食一路讚不絕口,所以特登安排作為介紹粉麵三部曲嘅壓軸篇.如果大家有機會黎到而又食唔到沙瓜的話,呢度嘅爽腩,牛脆骨,牛心椗都口碑唔錯架,不妨試下!
水記
中環吉士笠街2號牌檔
Like this:
Like Loading...
香港嘅大排檔已經愈黎愈少,而且要好食夠地道夠鑊氣,價錢又要合理的話,呢間小菜王就絕對乎合大家條件喇!可惜今次好多野都無叫到,有機會一定要試埋炸大腸,鰻魚炒飯同羊腩煲…
小菜王位於深水埗福榮街同石峽尾街交界,一條街有四五個鋪位都係佢地,好容易搵,而且你會見到間間舖都坐無虛席,果然夠晒人氣!
-
- 辣酒花螺細細粒夠入味
我地到達小菜王時已過左晚飯黃金時間~可能好多好野都沽清,其中另一個失望就係食唔到傳聞嘅涼拌北海道海螺肉….取而代之叫左呢味辣酒花螺,雖然細細粒,但都夠鮮味,一班人用竹籤慢慢挖黎食,幾有風味架~!
-
- 豉椒炒蟶子夠肥美,但未及愛文生震撼
本來想試呢度嘅黑椒牛油炒蟶子,但唔知係落錯單定係我朋友叫錯,黎到嘅係豉椒炒蟶子.雖然都有少少失望,但見到蟶子又大隻又肥美,唔再理喇~起筷!
-
- 椒鹽墨魚咀極之惹味
最令我深印象嘅絕對係呢味椒鹽墨魚咀,炸粉唔厚好香口,細細粒蘸下喼汁食,真係極之惹味,最後我地仲encore多一round添~呵呵!
-
- 黃金蝦落夠實淨又唔油膩
另一樣好味要推介一下嘅就係黃金蝦,出面食黃金蝦好多時唔係隻蝦唔靚,反而係咸蛋黃太多過火位.呢度份量比例都算適中,蝦肉咬落夠實淨亦有鮮味~掂!
-
- 洋蔥更勝牛仔骨
味道不過不失,起碼舊肉煮得夠腍唔會咬唔開果隻,酸酸甜甜嘅汁都幾唔錯,不過配菜洋蔥更加搶鏡,唔信就叫碟試下~
-
- 鯪魚球彈牙好食
鯪魚球熱辣辣,炸得好好味,咬落亦相當彈牙,好食!唯一美中不足係個蜆介醬唔多夠味,一啖就咁放入口都會覺得太咸~
香港嘅大排檔已經愈黎愈少,而且要好食夠地道夠鑊氣,價錢又要合理的話,呢間小菜王就絕對乎合大家條件喇!可惜今次好多野都無叫到,有機會一定要試埋炸大腸,鰻魚炒飯同羊腩煲…
小菜王
深水埗福榮街43號
Like this:
Like Loading...


text:
2016年4月1日 星期五
探路@觀塘海濱長廊
復活節假第三日,繼續天氣好到不得了嘅一日,但呢朝有個特別任務在身唔可以出去玩住,就係同燒腩仔剪頭髮,睇見佢畀D頭髮搞到好痕,日R夜R兩邊耳背同頸都損晒流晒血,艾菲真係唔敢再拖到四月先剪,而呢一剪都應該係BB豆豬出世前嘅最後一剪,所以艾菲落手比較狠,但求個頭可以keep到六月艾菲坐完月先再剪.
剪完頭髮同米高夾手夾腳清理好案發現場,中午食飽飯就決定帶燒腩仔出去放吓電兼影吓相,艾菲實在太耐無同佢去公園影相啦,然後喺佐敦谷同觀塘海濱之間,我哋揀咗後者以為會無咁多人,順便為之後可能會自己幫自己影嘅大肚相探探路同試吓位.
由於呢個小朋友,聽到有得去公園玩都仲慢吞吞,扭擰一輪先出到門口,為怕錯過咗最靚嘅夕陽光線,所以艾菲今次唔畀佢去感官花園玩住,一來就同佢行海邊先,不過近觀塘碼頭呢邊,係一如以往咁多人,想影張主角肯笑而背景無腳嘅相,實在有D難度.
我哋一直向住牛頭角方向行落去,以為會少D人好影D,點知一切都只係艾菲一廂情願嘅諗法,可能呢到已經揚咗,越來越多人識來呢到野餐睇日落,就連個草地都甩晒草得返D沙(保養好差),基本上以堅影相來講,艾菲可以直接考慮去第二到影算.
要氹小朋友合作影相,總需要一D法寶,而今次艾菲臨時臨急,就只係帶咗枝吹泡泡出來,不過隨住小朋友年紀越來越大,閃人嘅速度亦越來越快,仲識得同你講佢唔想影,所以要影到D好似細個時,呆呆吹泡泡或拍泡泡嘅夢幻相,真係幻想吓就算,實情係你對焦快得過佢走人先勉強影到幾張,都唔好要求表情動作有無美感啦﹗
呢兩張難得坐定定嘅,都全靠三隻狗仔先影得成,話說艾菲都唔知燒腩仔幾時開始忽然話驚狗,起初以為佢只係講笑,後尾見佢堅係見親狗都縮先信,而呢日正當佢好興奮咁跑到老遠完全唔理我哋,忽然米高就笑到肚痛話佢好快會跑返返來,原來有三隻狗仔喺正佢後面散步仲邊行邊吠,嚇到佢即刻跑返轉頭,艾菲就剩機叫佢坐低等D狗仔走遠,大家睇吓佢當時個樣係幾咁無奈,kakaka...
喺草地玩完泡泡,我哋就走返去海邊散步睇日落,而燒腩仔亦終於發現之前一日玩嘅東華慈善嘉年華就喺對面,仲同我哋一齊坐喺樓梯到睇人玩跳樓機添.
見佢肯坐定唔再四圍跑,艾菲當然捉緊時機叫佢同我哋影吓合照啦,不過佢把口真係堅叻,不停同我哋講數,要我哋畀果汁或糖佢先肯埋位,仲要賴貓唔認帳都唔覺有咩問題,食完飲完就即走佬,所以呢張難得佢嗲豬樣挨住艾菲摸摸BB豆豬嘅相,實在係可一不可再(可惜光線唔太OK)﹗
同燒腩仔玩到日落,再返過去感官花園玩咗陣我哋就撤退,簡簡單單又過咗一Day啦﹗
訂閱: 張貼留言 (Atom)


text:
上星期五係燒腩仔學校罕有嘅假期(佢間學校連大時大節都只係放紅假,呢日假應該係全年唯一一日),艾菲一早就plan咗帶燒腩仔入迪士尼玩,雖然艾菲成日一個人帶住佢四圍去,但去得遠的話多數會有米高過來接我哋走,今次要全程自己帶燒腩仔去同返,艾菲事前都有D怕佢會唔合作,所以出發前同佢約發三章,講明攰可以出聲搵地方坐低抖,不過艾菲就一定唔會抱(佢一早就知艾菲已經抱唔到佢),重點係艾菲話夠鐘走就要走唔可以扭(上次走時有D扭).
為咗唔想坐地鐵左轉右轉又無位坐,我哋今次決定試坐機場巴士再轉R8入去,估唔到都OK快同方便喎,一個鐘唔使已經入到去(如果好彩車駁車的話45分鐘就到),平日坐地鐵要一個鐘多D先到,以後可以考慮坐巴士入去,不過燒腩仔去到迪士尼門口其實有投訴無得坐米奇地鐵,仲有一刻想拉艾菲去地鐵站坐米奇地鐵唔肯入樂園呢﹗>.<
為咗米奇地鐵同氹佢戴舅公送畀佢嘅米奇帽,我哋喺出面糾纏咗廿分鐘先入到去,門口位影相係指定動作,呢日天公造美天氣極好,仲有涼風吹埋來唔太熱,連把巴蕉扇都唔使點拎出來用,樂園入面唔算多人,入場完全唔使排隊等,check袋個叔叔仲心情勁好,一來就主動送貼紙畀燒腩仔,兼好好口咁話「玩得開心D」(平日人多真係無可能出現呢D場面啦).
路過美國小鎮大街,見到呢個慢玩春日迪士尼嘅布置難得無人排隊(上次來時條龍長到你唔會浪費時間同呢兩個唔識郁嘅米奇米妮影囉),即刻拉燒腩仔埋去影相,不過就畀個明明遲過我哋來嘅叔叔話我哋無排隊,艾菲同燒腩仔影相時仲不停塞佢D小朋友埋來,已經解釋咗我哋排隊先都唔肯借開,真係有D嬲搞到無心機hea影幾張即走.
除咗兩個主角仲有其他迪士尼卡通人物㗎,四圍亦種咗好多唔同種類嘅花,真係幾靚幾吸引視線.
影完相第一時間就去排隊玩揸車,入場時D staff話要排45分鐘,最後我哋唔使30分鐘已經玩完出返來,燒腩仔都好乖無再扭玩第二次,到夜晚姨媽問佢揸咗幾多次車,仲識應「玩一次就夠㗎啦」.
玩完揸車燒腩仔話肚餓,艾菲見都十二點半就同佢開餐先,食飽即刻去玩一入明日世界已經話想玩嘅太空飛碟,等兩round就有得玩,基本上同小飛象差唔多,燒腩仔好like,Good!
跟住艾菲問佢想去排隊同米奇影相定坐船睇動物,佢自己揀咗後者我哋就向住探險世界出發,初初上船都OK㗎,叫佢擰轉睇動物都肯,之後就越坐越驚,到最尾噴火噴煙時直情喊咗出來,全船人即時爆笑,坐隔離個姨姨仲安慰佢話D嘢係假嘅,kakaka...
落船後諗住同佢睇吓就唔就到時間睇獅子王,可惜我哋來遲咗十分鐘無得入場,於是沿路行去灰熊山谷,過山車佢未玩得,影相區又唔夠高,諗住玩水槍佢會鐘意,但一畀對面枝水槍射到隻手,佢就即刻嚇到喊住要走,唯有排隊同艾菲至愛Chip & Dale影張相算啦.
影完相就行咗去迷離莊園,見前面有班幼稚園小朋友入咗迷離大宅,艾菲以為實無死又帶燒腩仔入去玩兼歎吓冷氣,點知...上車前仲好興奮㗎,玩咗唔夠一陣已經話驚,因為入面D音響勁大聲,又黑又唔知做咩咁,最終又係喊住出返來,好彩出來問姐姐拎返張貼紙就即刻無事.
最後去埋Toy Story Land,一見到玩具兵團跳降傘就懶叻咁話自己玩過,仲同艾菲講佢想玩添,上次上到去個人震晒嚇到艾菲死,今日又玩乜都話驚,艾菲當然唔會中計搵自己笨啦,堅持同佢排彈弓狗,估唔到架車係越轉越快同有D暈,燒腩仔玩到尾當然又話驚啦﹗>.<
由十一點九玩到三點九,見差唔多時間就走啦,臨走喺門口有staff截住做問卷,做完會有紀念品送返,再加上燒腩仔經過之前兩次嘅練習後,終於知道拎貼紙嘅玩法,艾菲一叫就會埋去問哥哥姐姐拎貼紙,喺佢嘅努力下今次收獲豐富,而艾菲最鐘意就係新出嘅Tsum Tsum系列貼紙,超級靚呀﹗
走都係坐R8出去轉機場巴士,專登四點就離開樂園,避開四點半之後放工嘅人潮,好好彩咁上到架有位坐嘅機場巴士,等燒腩仔可以瞓返個晏覺快叉一陣(如果坐地鐵佢一定唔肯瞓),其實佢今日都算好乖好合作,除咗兩次因為跌咗粒糖落地艾菲唔畀佢執返來食而發脾氣之外,其餘時間都無扭過計,真係自己行足全程,只係兩次話要坐低休息, 唔...如果以後帶佢出街都可以咁乖咁合作就好啦﹗


text:
全世界最自由既地方
上個月我同Mrs.白翻返溫哥華,雖然我哋每一兩年都會返去一次,但係為咗唔會每次都做同一樣野咁悶,我一早都預備左今次會早啲從來冇做過嘅嘢,就係去運用下香港無既人生自由.
除咗每次都會做嘅食野同埋shopping,呢次去北美洲,我係加拿大考左槍牌,同埋都幫襯左我地偉大既鄰國合法嘅大麻鋪頭(華盛頓州,即係西雅圖所屬既州).
你可能問做乜無端端又食大麻又射槍,其實就係因為我哋呢啲係保守地方長大嘅人,真正應該問,係「點解呢個世界有咁多國家都禁止成年人去擁有槍械同埋要管我地食d咪野落口?」
唔講可能你唔知,雖然睇西片你會以為美國人好多壞人有槍,當然”gun doesn’t kill, people do”,同埋其實差唔多所有西方國家,國民都可以有槍(當然每個國家會有唔同既限制),就算係最和平既國家,好似瑞士,最出名就係每個受過軍訓既成年人都會獲派一支SIG 550 長槍.
Anyway,今次我第一次去左一家Cabelas (戶外用品專門店)去見識下!嘩!好多槍啊!最正就係d子彈擺法!好似平時groceries買牙膏牙刷咁!
至於大麻,我係溫哥華downtown見到一家舖,不過靜係賣比有醫生紙既人(係啊,係好多地方medical marijuana 已經普及)下次再聽到大麻係「毒品」個時可以叫講個個人收皮.
係西雅圖我地去左一家近加拿大border 叫Green leaf.大部分人都係好似食煙咁吸大麻,但係將大麻成份煮入食物亦係一個吸收THC既方法.
我同Mrs. 白一人份左半包cookie,由於消化吸收要時間,個感覺差不多45分鐘先真正hit到.
我地去Denny’s食午餐,開始感覺到抽離,好似自己係個戲院到睇住自己視覺同其他感覺,時間變得好慢好慢,個頭又spin得幾厲害.
反而Mrs. 白話唔係好feel到,我最後轉到個頭都幾暈,連餐飯都嘔返出來,哈哈(你睇我幾誠實?)下次我要記住食少d份量啊!女人有時真係勁好多!
香港雖然都好西化,但係始終我地文化係保守,所以我地真係應該去下其他地方享受下個到既civil liberties!當然我地都應該係到fight for our rights to live our lives as we see fit!
Mr. and Mrs. 白


text:
無綫劇集《幕後玩家》貴為台慶劇,但係就有唔少網民擔心佢嘅收視.劇集未開播就已經被公關業界人士批評劇情離地,而最緊要呢套劇集齊咗以下趕客原素. 咁究竟劇集收視會唔會凍過水呢?
趕客「三寶」
有網民就話:「 唔想用燒腩 + 脆鯇魚餸飯,已經唔洗睇啦,又可以棄劇」,「初步睇trailer,最趕客咪兩公婆!」咁又係既,啱啱先喺《巨輪II 》睇完蕭正楠,轉個頭又見到佢,又唔怪得網友抗議.而另外兩位主角黃宗澤同張繼聰本來都未算太趕客,不過今次喺劇入面,有網民就話覺得佢地似鴨王多過PR.搞成咁唔怪得知被業內人士插啦,搞到所有PR都好似夜總會PR咁.甚至更有人覺得宣傳片入面三個男主角行出來似撈偏,坐埋一齊似黑社會講數多啲喎!
劇情離地
宣傳片一出就已經被業內人士鬧爆劇情離地兼唔反映現實.例如幾位主角態度經常無禮,講嘢又無禮貌,其實喺現實中公關必須極度有禮,經常保持笑容,要尊重任何客戶同工作伙伴先得,唔係一味靠chok.而劇集中講到呢行好似以男性為主,女仕只係花瓶咁,事實正好相反呢行其實係陰盛陽衰,大部分公司都係女多男少.好多女公關搞活動,set up場,搬搬抬抬都要一腳踢.雖然黃宗澤話佢地係有做資料搜集,不過睇黎冇人收貨喎!
雖然趕客位多,不過劇集播出咗幾集,都俾人發現到亮點.
張繼聰金句多人like
張繼聰喺劇中爆出連串金句,一班網友睇完都大嗌過癮!就好似:「公關只有一個字忍,你有冇見過舞小姐會鬧客人?鬧咗就冇錢賺啦!」就完全道出咗公關嘅秘訣.佢仲有寸爆女士「喬裝」嘅金句:「唔係猛龍唔過江,唔係豬扒唔化妝!」押晒韻.不過最精警既,莫過於呢句:「啲人話錢係萬惡嘅,但人人都搵,啲人話女人紅顏禍水,但人人都滾!」男網友紛紛都話佢啲金句講出唔少男人嘅心聲,而女網友就話:「份人風趣又口甜舌滑,女人就係鍾意呢TYPE! 」雖然佢喺劇中無女願意埋身,不過劇外就似乎男,女都十分受落喎!
劉佩玥做邪花
喺劇集中做黃宗澤出軌對象嘅劉佩玥之前形象斯斯文文,不過首集就已經以性感吊帶睡衣示人,仲同黃宗澤有唔少激吻戲.今次將佢以前嘅乖乖女形象一掃而空,唔知可唔可以取代李佳芯成為新一代邪花呢?


text:
我叫mt第一季片_求我叫MT第一季主题曲做手机铃声
我叫mt第一季片_
我叫mt第一季片_《我叫mt第一季剧情》我叫mt第六季唯美我叫
我叫mt第一季片_
我叫mt第一季片_我叫mt第一季01迅雷高清下载
我叫mt第一季片_
我叫mt第一季片_我叫MT第一季07
我叫mt第一季片_
我叫mt第一季片_我叫mt第一季02迅雷高清下载
我叫mt第一季片_
我叫mt第一季片_我叫MT第一季01高速下载
我叫mt第一季片_
我叫mt第一季片_我叫mt第一季op我叫mt第一季op图片我叫mt中
我叫mt第一季片_
我叫mt第一季片_我叫mt第四季全集下载_我叫mt第一季全集下载
我叫mt第一季片_
我叫mt第一季片_我叫mt第一季长城网
我叫mt第一季片_
我叫mt第一季片_我叫mt第一季09
我叫mt第一季片_
我叫mt第一季片_我叫mt第一季
我叫mt第一季片_
我叫mt第一季片_我叫MT第一季_360手机助手
我叫mt第一季片_
我叫mt第一季片_我叫MT第一季全集_我叫MT第一季动画片
我叫mt第一季片_
我叫mt第一季片_我叫MT第一季图片2655590动漫风行
我叫mt第一季片_
我叫mt第一季片_《我叫MT漫画》第一季第一集半我叫MTonli
我叫mt第一季片_
我叫mt第一季片_我叫MT第一季03
我叫mt第一季片_
我叫mt第一季片_我叫mt第一季剧照
我叫mt第一季片_
我叫mt第一季片_《我叫MT漫画》第一季第一集半我叫MTonli
我叫mt第一季片_
我叫mt第一季片_(相信我你并不孤单)咖啡因乐队《我叫mt第
我叫mt第一季片_
我叫mt第一季片_请问最新一季我叫MT里这位血精灵穿的是什么
我叫mt第一季片_
我叫mt第一季片_我叫mt第一季插曲_我叫mt第一季第10集素材_
我叫mt第一季片_
我叫mt第一季片_我叫MT第一季_360手机助手
我叫mt第一季片_
我叫mt第一季片_我叫MT第1季10集全核桃YOYO奶茶超人
我叫mt第一季片_
我叫mt第一季片_《我叫MT》第一季全十集《熊猫大侠》不断更
我叫mt第一季片_
我叫mt第一季片_洗防鱼啦《我叫MT》第一季怀旧五集连放_游


text:
一直以來都好想試下跟健行之友去行山,可惜佢地每次行嘅路線難度實在係太高.對於我呢個弱雞嚟講,只能得個睇字.今次見佢地攪行大嶼山,走線包括兩段我一直想試嘅路段.再盤算一下自己喺附近都留低過唔少腳毛,體力應該可以應付,於是就水咗一個朋友同我一齊參加.原先打算到大澳之後就離隊,再由東澳古道返去東涌,萬萬估唔到連彌勒山轉向站都未見到就已經比大隊放星了(當中遇上特情況).今次真係到爆,最後唯有同朋友一齊照原定計劃去完成餘下嘅行程.總結今次雖然係好瘀,但係可以跟佢地行咗前面一段都已經唔錯.因為我自已一個人係一定唔會去試至由䃟頭上山,今次有經驗之後可以考慮入秋之後試多一次😌
山徑路線正如領隊簡介時所講,上山嘅路好明顯易跟,只要去啱入口照住條路行就得.不過今日太趕冇影相紀錄路線,只係喺尾段影下風景無聊嘢.
路線:東涌消防局>逸東>東澳古道>䃟頭>彌勒山轉向站>360救援徑>昂坪>東涌道>深屈道>象山>東澳古道>大澳>東澳古道>東涌
全長:31.26 km
時間:10小時03分
Total descent: -1493 m
一大班人九點前已經到東涌消防局集合等出發了,其實對我嚟講要咁早起身座車入嚟真係幾辛苦嘅😪
領隊同大家簡介行程之後,大隊準時喺9點出發.感覺上佢地一開波就已經行得好快,唯有急急腳跟.開頭諗應該行行下會慢番少少,點知過咗逸東見前面嘅團友就開始慢跑...😵為免墜後而甩隊只好跟跑
今日好天到爆炸,繼續跟隊.短期目標係唔要做最後嘅一個
我估全團人之中最屎嘅應該就係我同我個 fd 兩個,其他人個個都行得好快,想話停一陣影張相都唔係咁容易.好難得嚟到澗邊塞人先至有機會影番張相.今日上山路線係由彌䃟石澗旁邊嘅一條小徑上轉向站,領隊簡介時話係以前山野之王比賽路線嚟,但係今年政虎唔批冇得玩.
隊頭同隊尾差距越嚟越大,正當行到一個比較荗密嘅矮林時忽然聽到前面傳出尖叫聲.跟住有位前輩就叫我地先停一停,再大聲叫問前面係咪遇到地蜂🐝🐝🐝.之後聽前面走回頭嘅一位團友講話有好多地蜂針人,要先等一陣(同時傳話去後面叫人唔好上嚟住).唔知係唔係因為忽然有太多人行驚動咗個地蜂巢,之後嗰位前輩教路話等啲蜂冷靜啲就可以試下靜雞雞行過去.以我咁怕死,梗係死都唔行住.結果企喺到生曬,等咗好耐先夠胆硬住頭皮行入去,沿途只係遇到一隻地蜂,佢冇攻擊我地,平安過路.但係我哋因為停得太耐已經完全甩隊,前面連影到冇埋.好彩係跟住已經冇叢林路,同埋之後上彌勒山轉向站一段路算係我熟識嘅一段.
避蜂期間影下相,由呢條路上山可以望到機場島,座向上算係無敵靚位.不過家陣唔夠高要再上多啲先至有靚景
越行越有景,可惜用部爛鬼手機影出嚟同現場環境差咗一大節
機場全景,上到嚟咁啱蛇口嗰邊唔知乜事燒到咁多黑煙,有啲美中不足.如果只係為咗嚟呢個靚位影機場,其實唔需要咁辛苦由䃟頭上嚟,可以座巴士去昂坪行番轉頭去轉向站再行出嚟.
由於隊友要休息同開餐(仲有打咭),攪咗一排,想話追上大隊嘅機會變得渺茫了.喺遲咗好多嘅情況之下,我地終於到彌勒山轉向站
啲綿花糖雲好靚,勁like
到昂坪了,由東涌上昂坪短短呢段路已經飲咗1.5L水,要入市集買番1.5L先可以繼續行程去大澳.天時熱行山一定要帶夠水,預多好過預少
補給完之後就沿鳯凰徑經東涌道落山,經過路邊一個涼亭有靚景可以影到石壁水塘
挑戰嚟了,話說我之前都有諗過由呢條路行落大澳,但見地圖上面象山之後一段冇標示出嚟,似乎無路可行.加上密集嘅等高線,我就怕死mode ON冇諗住去試.本來計劃跟隊,家陣甩咗隊唯有靠自己,最緊要係確定有路可行就得了.
去象山嘅小徑入口喺深屈道旁一條枝路,郊區地圖上都有標示嘅.不過我未行過唔太肯定(又唔見有絲帶),來回搵咗一陣先至決定行入去試下.行入草叢之後冇耐條路就好清楚,唔駛估估下.
第一次由呢個角度望深屈,幾靚喎
由深屈道入口去到象山要上上落落經過幾個山頭,其中呢個地圖上面標高412M嘅不知名山上有天文台監測儀器,仲有枝避雷針.
差唔多到象山前經過一個矮樹叢,啲樹開滿好細粒嘅小白花.好特別
比較大朵嘅小白花同一粒米差唔多大,好多望埋去只係一粒白點
到咗象山(449M),呢到風景好靚.大熱天時曬到燶得嚟又好好風,可以抖下影下相
港珠澳大橋
行得咁辛苦係值得嘅,大澳全景.好鬼靚囉~
嶼北界碑,如果唔係路經,我肯定唔會為咗睇佢而尊登行上嚟
天熱行山入大澳指定飲品,紫貝天葵
熱到嘔又肚餓,一於要搵間冰室食下嘢.吔件關人蛋治
起程出發返東涌了,天時熱行山好處除咗係有藍天白雲之外,就係日照時間長.今日就算再晏啲出發都唔怕會天黑.為咗路線紀錄出嚟唔好太難睇,兩條友決定行出東涌呢段唔可以太hea.利用呢段又長又平嘅東澳古道將成個行程均速拉高😈
一排冇行,今次經過呢塊石碑見到佢新淨靚仔咗好多.附近啲雜草都少咗,似乎係最近復修過嚟
藍天白雲飛機加村屋,今日呢個位夠晒靚
返到嚟䃟頭,今朝出發上山嘅路口,家陣唔洗趕可以慢慢影番張相了
再次經過360救援徑嘅入口,估計大隊可能己經行完由呢樹落嚟行咗返東涌了
終於返到嚟,今日打圈完成


text:
今日行尖咀睇相機,竟然發現有部勁靚仔嘅柯達摺機.開心到痹,即時比錢買😆
繼續閱讀 →
作為保養嘅一部分,間中要拎d古董出嚟睇下同活動一下個 shutter. 呢部寶貝係我收藏之中最古老嘅,至少有一百歲.
原來嘅機主係部機隱蔽處寫左自己個名,要拆開前鏡先可以見到.估計應該都係一位愛機之人.
今日為左要醫好部機嘅白內障,於是佢又比我拆開了.比起其他盒仔機呢部算係十分易拆(以非破壞可還原計).
由個view finder一望就知情況嚴重
手術開始.只要拆開前面四粒螺絲就可以了
雖然呢部機前面係金屬,不過機身部分同機殼都仲係用紙嚟做.
主要嘅機械部分都係用釘釘係木板上面
抹完了,再冇白內障:-)
今次拆開呢部係 Kodak Six-16, 用比 120 大一節o既 616 菲菻. 八角形設計好靚仔, 用冇 coating Anastigmat 鏡頭, 抺乾淨之前好蒙, 抺之後又好反光. 吹漲~
無聊人可以考慮換鏡
好 like 呢部機角形設計, 仲有應該係當年時興o既 art deco 線條
還原了
今日又拆開一部來洗白白.
拆左個殼個樣真係連呀媽都認佢唔到.原來部機入面大部份零件都係用膠做,金钃快門連接閃光燈接點.快門全開時會接通電極,接通電流去 flash cube
同個外殼合照
又攪掂.靚仔晒
今日拎左個 wabash 2A 胆出來影下相.呢個就好似平時一搬電燈胆一樣咁大, 估計閃起上來應該會好光.
今次又係一部有問題嘅相機, 買佢主要係覺得個樣夠特別. Bell & Howell 呢個品牌主要都係做 projector 同 8mm 攝錄機, 呢部 Electric Eye 127 比較少有而且設計特別. 第一眼望到就覺得好奇怪點解鏡頭會被一塊金屬片阻擋住, 上面仲有一條條紅色線同齒輪…. 點影相呀??
睇來睇去都唔似係 work 嘅情況下, 好自然我又拆開左佢來睇睇. 打開後發現原來相中銀色齒輪飛左出來, 本來同佢一齊連動的兩塊金屬片都失去左作用. 呢兩塊野係乜? 原來佢地係用來做光圏, 兩塊片上面都有一條由粗至幼的坑, 互相排成 90 度. 經過齒輪配合轉動就形成大致上對等的光圈. 好聰明啊~~
Electric Eye 之所以可以自動曝光就係靠呢個光圈, 銀色齒輪連接線圈, view finder 前面係一塊感光電池板, 受光產生電流會轉動齒輪連動光圏片, 經調較就可以按光量準確控制光圈
睇完正面睇背面, 線圈電極接點都係背面. 藍色線係從新焊接上去, 唔知係唔係因為太舊所以之前甩左出來.
開始還原了….
呢個就係感光電池, 正正係個 view finder 前面
機頂 film speed 個制查實就係轉呢塊方形板出來, 佢擋住入光咁所產生電量就會減少, 咁就要比較強光先至可以產生同樣電流. 簡單講, 用慢速菲菻就要 set 呢個制.
攪掂. 靚仔晒, 一部 work 嘅 Electric Eye (^.^)v
大部分買番來嘅相機個快門都有問題,可能係因為部部都最少有幾十年歷史.今次拆開呢部係 Brownie Starmeter.唔好諗住有個 meter 就係自動測光同曝光,呢部機只係有一個內置嘅測光錶.影相時係要睇完測光錶上面嘅 EV 值然後轉動光圈.
又係爆到散晒,好彩當年呢類膠機一般都設計簡單,拆開同還原都唔係難事
由於有光圈同閃光接點,呢部機嘅快門比起其他機複雜
設計似乎冇予計需要修理,保護板要多花時間去拆
攪掂.可以開工了.
好喜歡收藏閃光胆,每次見到入面嘅金钃線就覺得好靚. westinghouse 嘅 5號閃光胆,冇 bluedot 睇,雖然唔知仲用唔用到,不過並唔重要,因為肯定唔會拎嚟用.
經過完全肢解之後,部機洗到乾乾淨淨仲消埋毒.家陣夠膽用部機了.
內臟一:清潔後嘅 range finder
內臟二:白內障醫好了
內臟三:心臟 shutter 大清洗
仲有其他手手腳腳全部攪掂,最後還原.
今次呢部機又殘又舊,快門又唔得.因為咁所以用好平嘅價錢就可以買左佢番來.跟著好自然地又係發肢解事件 😛
拆開發現原來快開結構十分簡單,只係用一塊金屬片.結構簡單但係設計就唔簡囉.
至於個正面就真係 cheap 到冇朋友,竟然係一張紙!濕左點算呢...
膠鏡,咭紙.
洗完白白開始重裝
View finder 入面查實仲有咭紙
安裝完成.
最後安番個 AG1B影番張 靚仔晒 (^.^)v


text:
今日行鴨記執到好嘢,鬼咁大枝projector lens掉喺到冇人理.其實都好正常,因為應該冇乜人會覺得佢有用.我呢個垃圾佬見到就當寶拿拿臨比錢,有時間嘅話試下用佢嚟整部slide機都好吖.(唔知要等多耐)
分類彙整:cam projects
繼續整燈
隔咗一大排最近又拎番佢出嚟繼續攪.喺鴨記買咗一個CPU風扇嚟配呢粒勁嘢.呢個風扇比起之前嗰個梗方便,完全唔需要改動就已經 fit 晒可以裝粒 LED 上去👍
收到零件了
幾經波折,今日終於收到兩粒 100W LED,雖然係要等得耐啲,不過喺淘寶買兩粒加埋都仲要平過喺鴨記買一粒,冇理由咁傻用多幾倍價錢嚟買
整燈
今次諗住整一個超猛火力嘅LED燈,為咗唔想個散熱太大舊,於是就喺鴨記執咗個舊款CPU風扇,貪佢高效能得嚟又夠靚仔.
溝淡
話說早喺鴨記用$15蚊買咗個鐘用嚟做研究工作,以為自好醒買得平.點知今日行過宜家見到$10蚊唔洗就有一個,咁要買多兩個溝淡佢先得.之前嗰個就留返嚟用算了
吸盤攪作
今日係車嘢日,整好開鏡膠之後又攪下研究試驗
試機 – pinhole 3.0 shift control
今朝拎部機去海邊試,初步測試結果滿意,經過水平升高之後大廈無出現變形情況.矯正效果同預期一樣,好開心.不過仲需要一段時間去適應新鏡板,掌握唔同情況之下嘅曝光時間
終於整完部pinhole
查實今次整嘅只係最前面一塊鏡板.繼單孔同四孔之後,今次攪攪新意思玩 perspective control,以針孔機來計應該算係比較少見.可惜埋尾部份撞啱天氣潮濕,用咗好長時間來上油,效果唔好得來又唔同色 Orz
繼續整pinhole
今晚又繼續,上油等到冇晒癮,冇野做就整埋個 pinhole 先.今次用嘅材料有啲特別,照估計配合新鏡板效果應該會唔錯
等乾真冇癮
每次要上油都總係撞啱天氣潮濕,呢啲天氣除咗特別難乾之外,上油效果都會差咗.呢塊咁嘅衰野攪咗我兩日都仲係上梗油,睇嚟假期完之前拎佢出街玩嘅機會好微
點解次次都係等潮濕天氣嚟上油?因為只有天氣唔先會留喺屋企整野囉 Orz
初一整pinhole
唔知年初一宜唔宜做手工,今晚見得閒就挖返個未完成嘅pinhole出嚟攪.新一年有新開始,之前諗唔掂個shutter忽然又有頭緒了
整pinhole
放埋咗一二邊好耐,差啲唔記得掉咗佢去邊.今晚忽然黐起條筋挖佢出嚟繼續攪,開咗兩條幼坑再裝上膠片
買材料
今日無無聊行新填地,買左材料做下R&D
不過通常都係放埋一二邊之後不了了之 XD


text:
另外係大陸影相比香港好,就係比返d相你特別多,雖然都唔係全部softcopy比返哂你,但都有160張,可能我係香港已經影左輯,我覺得3V呢輯唔算靚囉!
2012年11月29日星期四
121129 3V揀相
係大陸影相有樣野好,19號影完相,今日29號就可以揀相.本來唔想揀今日,因為今日係星期四閒日要返工,加上係我牛一,但我有個抵得諗同事S小姐,請假黎陪我返大陸揀相.
另外係大陸影相比香港好,就係比返d相你特別多,雖然都唔係全部softcopy比返哂你,但都有160張,可能我係香港已經影左輯,我覺得3V呢輯唔算靚囉!
另外係大陸影相比香港好,就係比返d相你特別多,雖然都唔係全部softcopy比返哂你,但都有160張,可能我係香港已經影左輯,我覺得3V呢輯唔算靚囉!
2012年11月19日星期一
121119 3V影相日下集
上回講到要係古風尚呢間九唔搭八既舖頭食KFC,但佢地唔知呢埋邊度食,食得好快唔夠半個鐘又出黎搵我地,叫我地準備行,我抹好個咀阿Key幫我搽唇彩就出發,但個妝已經化左兩個鐘,無人幫我補過妝囉!我覺得真係搵笨~
之後我地去左花田影相,我就係為左呢個景join 3V 架!雖然比我想像中細,得個小山丘做景,但真係好靚好靚,攝影師知我鍾意呢個景,都刻意影多啲.但真係搵笨囉,之前3V又話自己拎左專利,得佢一間可以入去華僑城影婚紗相,但當日去到邊都有好多人影緊,係好多人個隻喎!
我地又返去頭先食KFC既古風尚,我真係估唔到原來係呢度換衫,住間舖得一格更衣室,我換好藍色晚裝後,終於見返個化妝師啦!大家記得上集講過,我帶左本化妝書去攝影嗎?我上車時借左比佢睇!到set頭時,我同佢講今次一定唔可以將d頭髮扎哂上去,因為我實在太肥,同埋我想影出黎個髮型有啲變化.但我同佢講完,佢又係完全無理我,有無搞錯呀!佢見我黑哂面就我講,下一套先比我揀點set個頭.心諗你都整好啦,我奈得你咩何,同埋相只係影左一半,我唔想呢個時候搞大件事.
講左咁耐終於開始影相啦!首先係湖畔影,個景真係好靚,仲好多蚊添呀!見到隔離有一對人又係黎影結婚相,個女仔成個背隻比蚊咬到一笪笪,睇到我都覺得身痕丫!好彩我一早準備左蚊怕水,我噴到全身都係勁大陣味都唔緊要,最緊要唔會比蚊咬!影左一陣我地行左去簡陋既濕地花園個邊,阿Key真係好好,驚我著高踭鞋辛苦,為我準備左對拖鞋,佢仲拖住我周圍去幫我地拎野.呢度影下個度影下,其實keep住笑都真係好攰架.
之後我地去左花田影相,我就係為左呢個景join 3V 架!雖然比我想像中細,得個小山丘做景,但真係好靚好靚,攝影師知我鍾意呢個景,都刻意影多啲.但真係搵笨囉,之前3V又話自己拎左專利,得佢一間可以入去華僑城影婚紗相,但當日去到邊都有好多人影緊,係好多人個隻喎!
我地又返去頭先食KFC既古風尚,我真係估唔到原來係呢度換衫,住間舖得一格更衣室,我換好藍色晚裝後,終於見返個化妝師啦!大家記得上集講過,我帶左本化妝書去攝影嗎?我上車時借左比佢睇!到set頭時,我同佢講今次一定唔可以將d頭髮扎哂上去,因為我實在太肥,同埋我想影出黎個髮型有啲變化.但我同佢講完,佢又係完全無理我,有無搞錯呀!佢見我黑哂面就我講,下一套先比我揀點set個頭.心諗你都整好啦,我奈得你咩何,同埋相只係影左一半,我唔想呢個時候搞大件事.
轉左藍色晚裝,我地就上左一個大草地上面影黃昏.攝影師不停咁叫我地打圈跑跑跑,跳跳跳,再訓地下,成個傻仔咁.影完大草地就去瑞士小鎮,個度啲屋仔真係好靚好適合影相,顏色好鮮明,佢地好求其影兩個位,又話換衫啦!咁快?之後激氣既事來臨啦!
到Key幫我換好粉紅色晚裝出黎,點知化妝師把口仲未停,一路講一路set個頭.其實佢要點講我完全唔會理,因為我根本聽唔明.後未我開口同佢講,我想將啲頭髮紥埋一邊就可以,唔想個個髮型都差唔多.點知…佢又好似頭先咁,扮聽唔到我講野唔理我.之後我由得佢set,set完我同佢講「我唔鍾意 唔該你幫我set過」,佢同我講唔會再幫我set,我忍唔住黑面了.我就無再同佢講野,自己郁手拆左個頭啲野,嬲爆咁講「你唔幫我set 我自己set得架啦」,之後我就啲頭髮自己紥埋左一邊.佢見我咁嬲,佢不停講公司唔比咁,所有髮型係由佢地揀,之後一路set一路唔知咩語言話我,我忍無可忍話左佢一句「你set就set 唔set我就自己set 唔該你靜啲丫」之後就繼續黑面.
Set完頭我地就行上去茶溪棧橋,上到去睇住個天黑,可能已經無太陽,天氣開始凍啦!攝影師其其求影幾張又話落去,之後又去返一開始既湖畔影多幾張,之後就話返去個間古風尚啦!去到見到啲勁老土野,今早我借比化妝師睇個本化妝書,竟然係另一個客手上,而我要求化妝師但佢唔肯幫我set既頭,佢幫緊另外個客整緊.OH MY GOD…我真係火都黎埋!set完頭個佢地仲有地方未影就出左去,而同樣影東部華僑城既我地,要坐係呢間古風尚等佢地影完先走得.
又餓又凍又無野做,仲要坐係間舖頭呆等,關生寧願行左出面吹風,佢話勁眼訓喎!我就拎部相機出黎無聊影,呢度影下個度影下,等左個幾鐘個對客人先返黎,終於走得,但已經九點幾啦!上車回程返去都要成個鐘,返到去仲要再影埋室內.我今次同佢正接講唔要紥起,全部放哂落黎,超簡單就可以.化妝師今次乖乖地跟我指示整,今次我係最滿意的.係我轉妝既時間,我見到我等左勁耐既客人走得,原來佢係一早影左室內先出發,所以我地今早呆等左半個鐘,而係東部華僑城因為佢地,我地又呆等左一個半鐘,全日加埋浪費左我兩個鐘,而家仲影完走先?有無搞錯咩天理呀?
121119 3V影相日上集
呢幾日都好擔心個天氣,日日都落雨,前幾日擔心到打去3V講想改期,無諗過佢竟然肯比我hold多日影相期!可能之前係香港影左一輯相,已經知道想係自己結婚相度,加插自己鍾意既野,所以我前一晚準備一個小旅行喼,帶哂返去啦!我仲睇左幾日天文台話今日好天,點知真係無落雨但大霧!終於今日可以影相,但就唔係咁開心囉!
之前佢地約我8點半到達,我地非常準時,無諗過已經有人換好衫化緊妝了.我地等佢地同我對單,搞…搞…搞…搞左半個鐘,成9點先收好錢,之後就有個今日既助手阿Key帶我入去換婚紗.換完出黎無化妝師得閒,我就入去陪關生揀衫先!揀左差唔多一個鐘,10點都未有人同我講可以化妝,我就自己行出聲望下,點知連啲男仔都化好都無人叫我化,我就出聲問佢地都無人理我,之後服務員Apple先幫我搵化妝師.
埋位幫我既化妝師叫靜靜,我同佢講我想點整個頭,佢完全無理我一定要扎哂上去,一條頭髮都唔可以放落黎,我見整左都OK普普通通就算啦.之後同佢講我帶左本化妝書,想佢跟住大約咁整就OK,佢問我拎本書搭車時睇,我話好就放低左比佢!
我覺得佢幫我化妝化得好求其,之前個對8點半化到10點,化足個半鐘,我同關生兩個加埋先搞左半個鐘,化好之後就叫我地係車呆坐半個鐘,開頭無人講等乜,到11點有另外一對上車先知係等佢地,佢地上車就開車了!
呢個車程真係好漫長,首先要車左個對去左沙灘先,到沙灘後個化妝師同我講一陣先去華僑城搵我,竟然跟呢對人落左車,又話會有化妝師跟既?呃人架?
之後架車繼續向華僑城出發,點知條路比軍人封左要兜第二條路,唯有掉頭行…行…行…11點開車,竟然12點3先落車!落左車之後個攝影師竟然話食左飯先?佢仲帶左我地去左間叫古風尚既舖頭,叫我地係度食野…
睇緊我Blog既朋友有無覺得好搞笑,睇左咁耐我由8點半開始打到而家12點3都仲未開始影相,有無搞錯丫?最後關生唔想多事,就應佢地話食左飯先啦!個度無乜野揀,佢地叫我地買KFC方便啲,關生諗住預埋佢地,所以買左一大桶KFC,點知佢地唔食囉!因為食野位置連枱都無,我同關生都覺得自己好慘咁!
2012年11月8日星期四
121108 Hitach導入器
由舊年開始,已經開始留意導入機,但聽朋友講要好勤力晚晚用先有效,所以一直拖到而家先買.尤其我開始寫Blog後,見到好多Blog友分享第一代既CM-N1000,真係心郁郁想買部試下.咁岩9月份見到團購有,今次諗都唔諗就買了!但比左錢先發現要兩個月先有得拎.等…等…終於有得拎啦!遲啲再同大家報告一下用後感啦!
訂閱: 文章 (Atom)


text:
星期天,天氣幾好,涼涼地,終於出發挑戰想行好耐的大刀屻.
一早十點幾就嚟到嘉道理農場嗰邊嘅入口
見到入口幅地圖就垂晒頭喇
沿住小徑出發
見到十公里的路牌,旅程要開始喇
隻蟻都幾大隻架喎
路經一個發射站
仲有漫漫長路
來到一連串的階梯
上到中途,回望山下景色,但係矇矇地
山野險徑,條草都特別d
走過樹林,來到山上的路了
到了第一個山頂,山下景色幾好呀
繼續向下一個山頭進發
石頭色的蟋蟀?
眺望下一個山頭,幾靚
遙遠的山路
還有不少行山友一同走
見到綠色鐵鍊,即係到咗傳說中嘅險峰喇!
奇型怪石1
奇型怪石2
險峰上留影
條路好窄呀
過咗險徑就繼續上山喇
終於來到旅程嘅頂峰
566米,仲高過ICC呀
跟住要落返個山谷
穿過林蔭小徑,又再上山
來到北大刀屻
480米,都同ICC差唔多咁高架
由於前面嘅路程用咗太多時間,開始要加快速度喇
話咁快就嚟到呢個亭度,稍事休息
見到呢個牌,即係差唔多行完喇
呢個竹蘆係咪有人住架呢?
點解臨尾又要上樓梯嘅?
來到蝴蝶山徑,旅程快要完結了
回望山上夕陽的餘暉(咦,時間好似係四點咋喎)
見到隻想爬樹的貓,但係爬唔到上樹(笑~)
結果坐咗响度
蝴蝶山行山徑路牌
有d街貓
我都係影下相啫,洗唔洗咁兇呀朋友
見到粉嶺lu
最後响蓬瀛仙館旁的出口離開
是日旅程行到四點幾,總共用咗六個鐘
不斷上山落山,上落樓梯,幾有挑戰性
但係山頂的景色不錯,很好
~~~ 完 ~~~
更多的相片在 大刀屻 2014 相簿


text:
2014年7月8日 星期二
買股定買樓?
不過,作為一個普通小市民黎講,個人認為買樓還是比較上要好,而且好很多,因為買樓無論係槓桿上同心理質素上都會令小業主受惠.相對於如果你係大孖沙的話,咁當然你話你身家幾十億叫我去收租同租客傾埋萬零蚊野一個月呢D細數,又或者你楂庄一兩月炒起一兩隻股執幾億的,當然就完全唔同Level亦無謂比較.
所以針對小市民黎講,我當你楂住一球咁計,槓桿已經好蝦人,因為你攞住一球現金加收入,你可以買層四五百萬的樓,而如果層樓升一城你就執40-50萬,即對比番你初投入的100萬本金,你執四五成.有執咁多其中一個原因係買樓息口低,你自住又好,或者第時點样合法收租好啦,其實相對你仲賺埋時間值,每個月以2.2%左右的成本去食埋大約3.5%的回報(自住都當你交番租比自己咁計),所以賺樓價又賺時間值,唔好講嬴幾多但只計嬴面都大左.但如果以股票黎計,你楂1球買晒落隻REITS度,你可以話基本上完全無槓桿,係就係一年可食高息如7-8%仲年年有機會有增長,即你話股價升時等於樓價升,只不過樓價升一成計,上面你槓桿完執40,無槓桿情況下你執10%,明顯無得講.當然你話我可以孖展槓桿上去,但係孖展rate就算一般可以去到5-7%,隨時你食租果舊都無埋,咁又有D無謂.
而另一個心理問題係,樓市的波動相對股市要低.舉個例,一年的股市大約有+-3000至4000點的波幅兩次左右,即係可能一月份你的股係25000點左右,三月份22000點,七月份又去到26000點,十月份又去番23000點咁講,多多少少因為股市的情縮影響,加埋股市太容易出入,你隻REITs好ETF好都有機會係短線間唔完全反映你個實際價錢.亦因為呢一样野,加上唔係每個月有息收,慢慢亦可能會造成你係某D位你楂得唔舒服,想放想轉咁手多多郁下.好啦你話你係股神叻仔次次都高賣低買,咁Ok我完全會認同你係賺錢之神.不過我相信有番咁上下買股經驗的人都試過唔係次次都做到高賣低買,相反高買低賣的情況亦相當普遍.好啦,你手多每次郁一郁的成本一買一賣當去左你0.5%,再未計你一間唔覺意係唔同的操作中輸5%咁好沒,其實5%唔係好多,之但係以收租佬的立場就差唔多輸左你成年的收入?咁就唔岩數了.
而且我最唔中意買股的一點係你可以有超短時間的不合理情況,即你無啦啦黎個小型甚至大型股災,你可以睇到過去呢幾年無啦啦幾日跌一二千點經常有,但係樓市係唔跌就唔跌,不過隻REITS可以啦啦啦無左一兩成咁講,咁我就唔會接受呢個不合理的因素了.再者,老實講有幾多人係比個股市收左皮,唔好講話賺錢,手多多真係100萬得番一半甚至無晒的,亦多到你唔信.我唔係話無股神,但我更肯定唔係人人係股神,一萬人入面有100個人係賺,九千九百人都係輸錢的野,我就寧願做番樓市呢個傻仔方法,起碼我深信長計都係1萬人入面,九千九百人係賺,100人係輸而已.
買樓唔係講緊買一間,你可以買幾間,幾個區,唔同的樓價同唔同的收入你仲可以有得郁下,而且好話唔好聽個心魔係你同人講你係有幾層樓係手,同你同人講你有幾隻股係手,完全係兩回事囉.
當然你可以話買樓收租要面對其他煩野的風險如租客啊,裝修啊,維修啊之類你要處理一間甚至幾間屋的問題.不過后生仔的我又覺得其實都係開心煩我亦樂得去煩Ge.
到最尾都係果句,以上的內容只係比小市民黎計,但如果你本身有幾億元身家你根本唔想用一分鐘時間去執多一萬幾千的,我會絕對認同你個立場買REITS.好明顯,你攞住1億去執1% = 100萬,我攞住100萬如果用你方法執1萬,咁點維皮啊?唔用槓桿唔諗盡D計番合理回報,條數好難計得通.
所以買樓定買股,係一個好主觀的決定,無乜得講對所有人邊個好D,但對我自己而言,我就會揀買樓,呢個係我自己個人的喜好,亦係一個無乜得爭辯的事實.
80后求生隊長
4 則留言:


text:
條熱狗好長呀:
2009年8月7日星期五
西歐之旅 Day 10(part 4) -- 老佛爺血拼
去完羅浮宮就係自由活動既時間, 我地即刻去老佛爺La Fayette同春天百貨睇睇, 因為春天百貨無LV, 所以我地最後都係集中火力係老佛爺睇就算. 導遊話巴黎6月24日開始大減價, 可惜我地黎到巴黎已經係7月, 我見好多牌子都有半價, 如MIU MIU, PRADA, GUCCI, YSL等等, 但係淨番果D特價款就... 半價咁平我真係好想買幾個手袋返黎架, 但係我一個減價袋都買唔落手囉, 如果早D黎到巴黎就好啦~~
結果我買佐D完全無減價既野, 包括兩個LV袋(一個自己, 一個幫人買), 一條LV披肩, 一條Gucci披肩(送比阿媽), 同埋一個Gucci袋(比自己).
本來仲想睇埋衫同埋鞋, 不過無時間啦, 百貨公司夠鐘關門. shopping完我地先係百貨公司附近食飯, 左揀右揀, 終於揀佐間光線無咁昏暗既入內.
呢間餐廳仲有唔同languages既menu添架, 不過睇唔慣D中文翻譯, 都係睇番英文算.
我地叫佐藍貝餐, 包薯條同一杯啤酒, 無記錯個set好似€15, 另外我地仲叫佐個熱狗同埋brownie.
條熱狗好長呀:
呢餐埋單好似€28左右, 又唔係好貴咋喎, 同埋D野都幾好食, 我覺得呢餐抵架~
同埋個waiter都靚仔好人, 唔錯唔錯~~
沒有留言:
訂閱: 發佈留言 (Atom)


text:
最近變得好貪靚
變成一個勤力的女人
哈哈 =]
隆重介紹!
令我變得貪靚的幾位好朋友!
係佢令到我皮膚終於得到改善
唔洗成日油頭粉面同埋成堆暗瘡圍住哂!
基本上第一次用上後就愛上
只要隔幾晚冇用就會感覺到有好大分別
每晚搽左成個MASK,, 捽2捽就真係好似滑左好多咁!
因為做左直髮,, D髮尾真係出哂三岔口
晚晚沖完涼吼個頭半濕半乾果時搽
吹乾個頭第2朝真係順服到你唔信!
有夜間o既又點少得朝早
吹頭or set頭前,, 總之做任何setting前搽一搽髮尾先
等d頭髮冇咁傷,, 真係頭髮護理好朋友!
多謝car o係德國送泥o既呍呢拿可樂味潤唇膏
令我一見呢支fanta不得不愛上!
又潤又好味又香! 正!
粉紅色係FOR有戴CON o既
另外有隻紅色係for冇戴con o既
真係滴一滴就知咩事
巿面上真係冇乜邊隻可以做到又潤又爽又舒服呢!
當時正在PROMO,, 買左一支就心跳不已
實在太香!!!
後來香港冇貨以為從此與此無緣
點知ABBY竟然幫我買左佢返泥!
我諗我真係離不開呢陣香味!
當時手痕o係日本買返泥o既足部按摩膏
買左成年最近先開泥用
搽完涼浸浸,, massage完再著返對壓力襪
第二朝對腳滑一滑!
正過做磨沙喎~
偶然一次o係watsons見到就買左
細細盒d色又多慢慢揀
仲有附送埋個細掃仔俾你,, 拎埋出街都可以補妝
呢隻色偏橙紅~
好面色都係靠佢!
決定如果再去韓國一定要入貨
定妝功能超好! 而且可以令個妝更貼服
尤其是眼妝! D深色eye shadow真係乖乖地痴實o係個眼簾到冇走落去眼底!
10個推介!
遮瑕度真係好高! 但o岩o岩進入春天開始覺得佢有少少lup
但d細細點暗瘡印真係可以遮得好好
但因為coverage太好,, 真係要好小心揀o岩自己skin果隻色先得!
又係好朋友介紹! 用完皮膚好爽好乾淨!
但敷完呢個MASK真係一定要補返濕,, 敷返個補濕MASK先得!
最正係鼻翼位呀下巴呀D死皮唔見哂
真係望到都覺得前所未有咁乾淨!
多得佢先令我的起心肝做個勤力女人
每日貪靚多一些
唔可以俾佢望第2個女人呀!


text:
*影音仿妝*仿出氣質書卷味 變身文藝女生畫油畫
水魚同水魚佬返到屋企都係勁回味
特別係個南瓜芝士焗四蔬,同埋個白汁芝士三文魚意粉
唔係講笑,諗起都想食呀
但2條友仔又無可能訂個到會返屋企食,最少要訂3磅wow,點會食得哂呀
無可辦法之下,當然都係靠水魚自製啦~
水魚出名在食過之後都可以整到有九成似,整o野食之嘛,小兒科啦~~
同埋呢2款菜係超方便同易整,如果有時返到屋企唔知煮咩又想快的話,就整呢個啦
30分鐘之內包搞掂
咁先整個意粉先啦
材料:2人份量
意粉 1/4包
三文魚柳 一大塊(除自已如果想食多d三文魚就一大塊啦,食少少的話半塊就可以囉,但水魚今次買唔到三文魚柳,就買o左三文魚腩邊,油脂比較多,亦都比較香口,而且一包包急凍係百佳都買得到,好方便)
新鮮白磨菇 5粒
汁料:
雞湯 半包
忌廉 半包
芝士 2片
事前準備:
1)先將意粉放入煲煮8分鐘,再焗8分鐘,完成後撈起瀝乾水份(其實真係唔使過冷河,過o左冷河會將意粉表面d滑滑質感沖走,之後d汁就黏附唔到係意粉上面o架喇)
2)磨菇洗淨切片,之後再飛水
3)三文魚要洗淨去鱗,再用少許鹽同胡椒粉醃3分鐘,之後落鑊煎至兩面金黃,再取出備用
做法:
1)先用2湯匙油落鑊,之後爆香磨菇,最少炒到乾身就係最好味,炒得愈乾可以去除草青味
2)再放入已煎好的三文魚炒一炒
3)加入半包雞湯,待滾,呢個步驟可以煮2~3分鐘,因為要將個三文魚味帶入個汁度
4)再放入半包忌廉及鹽,兜勻
5)滾後就可以放入2片芝士,整溶芝士之後兜勻
P.S. 好多sis都會用現成一包包的意粉汁,但水魚就鍾意自已調較,好味d,而且現成汁份量都好少,2個人食都用到3包,唔係好抵,所以自己整好過啦
之後就係另一至愛,南瓜芝士燴三蔬
原先呢係ArtJam食果個係南瓜芝士焗四蔬,但水魚屋企無焗爐,所以燴都可以,一樣咁好味
材料:
西蘭花 1個(小)
椰菜花 1個(小)
金菇 1包
南瓜 1/8個
汁料:
雞湯 半包
忌廉 半包
芝士 1片
事前準備:
2)南瓜去皮去籽,切粒再蒸10分鐘(市面上有罐頭裝的南瓜蓉,但貴到飛天,所以水魚寧願自已整,整好可以放入食物盒放入冰格,可以保存到一個星期,想用就解凍都好方便,水魚慣o左一整就整多少少,因為南瓜可塑性高,整菜又得,煮糖水又得,鹹又得甜又得,得o左)
做法:
呢2個菜同意粉真係超快超方便


text:
上星期五又收到親子勞作 ORDER
但因為星期六日都去左玩,
我地留到星期日母親節最後一刻先開工,
所以今次冇花巧o野, target 最緊要快手完成!
好彩又係填色畫啫
小齊可以自己油晒佢!
小齊一路油一路問油邊度好
媽媽o係旁邊比下意見, 油咩色
有時佢d color matching 都幾絕 !
把遮話要黃襯紫! errr...你鍾意啦~
見個畫面"空了了"咁我幫佢搵下雜誌有冇咩插畫啱用,
我懶到唔想畫...hehe~
搵到喇 ! 呢個幾好喎!
我幫佢剪晒o的人出o黎
小齊繼續油~
我建議海水不如用watercolor pencil啦
油完用水化化佢比較似水o既感覺
我地比較 cheap 係用最平果隻施德樓水溶木顏色
我諗住等佢第時大個o的, 有d技巧先買d 貴d 靚d o既顏色筆啦~
小齊話可以再畫水泡點綴下
d 公仔我用最粗略o既方法剪出o黎, d 手腳都冇晒
而家叫小齊用筆畫返上去
小齊話最後想畫d 海星喎 (佢識畫星形冇耐想表演下)
ok, 寫埋名又搞掂一份親子勞作
雖然唔多靚不過小齊今次參與度較高,
佢唔抗拒做勞作對我o黎講都係好事
同場加映小齊送比我o既母親節禮物:
有花有車有珠寶~ hehe
仲識寫日文o添喎~


text:
zerorexbaby
服務詳情
評語 提交評語
認識REX 是在自己的婚禮, 已經覺得佢好有HEART, 而且影得好有STYLE, 一直希望有機會一定要再找他影相
終於, 5年之後,我懷了BABY, 便立刻想到要找REX影輯靚靚大肚相先, 佢同我地影左好多個STYLE, 好開心, 款款都好靚,有INDOOR又有OUTDOOR. 之後我地再約定影NEWBORN PICTURE
到BB出世後,好快就再見, 佢好細心, 因BABY 唔肯瞓, 佢就搵D機器聲,流水聲既音樂播住, 好SWEET咁瞓住影…
之後到囝囝快一歲, 想去返大肚時影相去過的地方,影BEFORE AND AFTER, REX好好咁幫我地諗好個行程,PLAN好個時間,又一輯靚相……
哈哈,REX是我們的家庭攝影師….
又想PLAN吓下次幾時影了….
其實我影過好多間BB相,但只有Rex喺我連續三年都繼續幫襯.由滿月開始我就幫我仔仔影,嚟緊12月又搵咗Rex幫我兩歲嘅女影.其實我幾鐘意去影樓影相,當然好貴嗰啲未必負擔得起,但中間價位,比較平既,同埋團購都試過.以前真係好癲,可以每2個月就影一輯,依加就少咗,會揀啲自己真係鐘意,或者多好評嘅攝影師先會去影.依加個仔已經三歲,自己影嘅相通常都會影到古靈精怪,話晒宜家自己都唔係話後生,所以相信專業嘅攝影師可以影得我哋好啲,亦都係咁所以咁信得過阿Rex.
可能Rex自己都係爸爸,佢好明白小朋友情緒有時未必咁好,所以佢會好體貼.例如我哋package係包2個鐘既,當中佢會幫手氹小朋友,盡量响一個愉快輕鬆嘅環境令小朋友真情流露咁影,又唔介意overtime,因為有時小朋友喊得好犀利,如果照影嘅話效果一定唔靚.我知道有啲攝影師夠鐘就會咁妳走,佢Rex係絕對唔會趕,亦唔會令妳覺得佢趕緊時間,每一張相都會用心諗過應該點影,應該擺咩表情或者等我哋自由發揮.另外佢影嘅相影得真係好靚,一個好簡單嘅窗簾佢都會影得好有感覺,亦係我有keep住搵佢影相嘅原因.
我真係幫襯過好多攝影師,Rex嘅耐性以攝影師嚟講真喺「非常高」!好包容,永遠都好好笑容,因為有啲攝影師真係會唔耐煩同埋黑面.另外,佢會不時同我或者我老公傾計而唔會因為小朋友而唔理我哋大人,佢係大人小朋友都有照顧到既.
有個小小貼士要俾家長:影相時間應該盡量就返小朋友嘅作息,例如我仔仔依加返上午班,慣咗上午返學會精神啲,所以影相都會揀返朝早.另外,睇攝影師嘅作品之前,應該睇下係咪自己鐘意嘅風格,同攝影師接觸嘅時候亦要留意佢接唔接受自己既意見,最好盡量留意埋佢夠唔夠耐性,呢幾點對影相,特別係家庭攝影嚟講真係好重要!


text:
2016年7月11日 星期一
16 福岡.山口.自駕遊 ~ Day 4 山口.萩城下町
Day 4 天陰
今日第一站 ~ 大路Lobby, 其實係個遊客中心, 有簡單既旅遊指南
對面就係 十朋亭 免費入場, 咁就入去八個圈啦
不過就真係無乜野睇
跟住就向萩出發啦, 揀左行 萩往还道路, 呢條有段係山路, 仲要係單程雙線, 彎又多, 又落雨...
道の駅 萩往還
呢到有個細細地既免費博物館, 係介紹松蔭佢地既
仲有間係食見蘭牛既餐廳, 不過我要食第二樣荻出名既, 所以呢間只有放棄啦
點少得土產
當然要買啲返去啦
呢到啲西瓜好好食, 係一絲絲咁既口感, 之後食果啲都食唔返呢絲絲感啦
跟住就去食午餐啦 ~ 道の駅 萩しーまーと
呢到都有啲海產賣架, 仲可以買入餐廳煮
入面有兩間餐廳, 是但揀左間 浜料理がんがん
二少食海鮮丼
我就梗係食呢樣啦
食飽就去左 神明池 望吓
附近仲有間柚子屋本店, 入去有得試飲+試食
松蔭神社
跟住去左 ~ 萩・世界遺産ビジターセンター 学び舎 其實無乜野睇, 都係介紹返啲歷史, 同埋有張copy第n次既世界紀綠證書
跟住去城下町泊底架車周圍行啦
回程我地行經新山口果邊既國道啦, 條路好行好多
返返去湯田, 就去youme到行街+食晚飯
今晚2食牛舌
標籤: 16 ~ 福岡.山口.自駕遊
訂閱: 張貼留言 (Atom)


text:
「數據」
如果你問我點解過去嗰十年都無轉過行,點解我開口埋口都淨係講數據,點解到呢刻都仲未放棄係香港推動數據分析嚟個產業?因為我仍然相信香港係嚟方面有優勢,而且可以發展成為一個相當重要嘅產業.當然想做嘅太多,而時間太少,我只係盡自己有限嘅能力去推廣數據分析嚟個行業.雖然香港個市場好細,但係數據分析係無地域限制所以唔應該局限香港嘅市場.
「潛質」
其實我好多年前講過,我相信香港係有潛質作為一個數據分析嘅樞紐.數據分析嚟個行業係易學難精,因為所涉及嘅範疇特別廣,特別闊.雖然數據分析會牽涉到資訊科技層面,但係香港有好多數據分析師,只不過佢哋係金融業.未來半個世紀嘅發展,其實都會環繞數據,而如果無人去翻譯數據嘅話,俾你有再多嘅數據都無用.依家香港呢個產業仲係起步階段,所以應該係由教育做起!
「發展」
其實講咗咁多年,好多人都覺得數據係好有用,但係又唔知點樣開始.其實本地已經有幾間公司已經做得好好,如果可以分享多啲,交流多啲,唔好淨係講啲表面嘢,其實我相信好多公司都會投資落去聘請人才.但係可悲嘅係,香港大部份嘅公司仲未開始轉型,好多時都係好短視,所以數據對佢哋嚟講唔係一樣必需品而係奢侈品.咁你話嚟個產業點可能發展呢?
Also published on Medium.


text:
今個月努力左 d ,
可以出到第二次清文 ,
雖然仲清緊 sample ,
希望可以快快手清晒 ,
咁就可以用 d 貨 size 喇 !
努力 , 加油 !
由左至右
1. Loreal Youth
Code ~ 冇啦啦比我係 d sample 中又搵到 2 支出來 , 上次用左 2 支都已經覺得唔錯 , 今次再用 , 見到皮膚都持續改善中 , 價錢又大眾化 , 大推 !!!
2. Caudalie ORGANIC
GRAPE WATER 葡萄籽保濕噴霧 ~ 每日都會噴一噴 , 好多時到下午時候 , 就會用來同皮膚補下水 , 天然成份 , 補水力強 , 又可以定妝用 , 已經用左幾支 , 用完又買 , 回購率 100% !
3. Sothys Hydra-nourishing
Mask ~ 第一次用呢個 brand , cream 狀 mask , 補水力強 , 用後即時見到皮膚好滋潤 , 不過味道覺得似 d 清潔劑味 , 有小小難頂 , 呢個 mask 唔會入 , 不過會入呢個 brand 既其他產品 , 因為見好多 comment 都唔錯 .
4. Bicelle Hydra
B5 Cream Mask ~ 味道好膠下 , 都 ok 可以接受 , 不過就唔好搽太貼眼部 , 有小小 “那” 眼 , 不過效果一般 , sample 試完就算 , 唔會入貨 .
5. Neutrogena
Ageless抗皺緊緻霜 ~ 唔好睇佢細細支 , 都用左一個星期 , cream 狀質地 , 皮膚好快吸收 , 用後好爽 , 唔油同唔笠 , 上粉時都好貼面 , 抗皺就唔多覺 , 畢竟只用左 1個星期 , 有機會都會試下貨 size , 睇下 keep住用會唔會做到抗皺 .
歡迎留言 or email to
kleelee2011@yahoo.com.hk


text:
09 January 2015
大嶼山3日2夜camp(東涌昂坪羌山龍仔大澳) - Day.03 (17Nov13)
貳零壹叁年拾壴月拾伍至搭柒日 - 大嶼山3日2夜camp(東涌昂坪羌山龍仔大澳)
因環境太舒適,本來話6點起身7點出發最後攪到成8點起身,煲完水食埋早餐後就出發了(今次只係食包,因想早少少落大澳食芋頭魚)
由萬丈布行經龍仔落大澳,之前一晚因天黑睇唔到路,原來有牌寫左前面有水池,行左陣搵下,只係見到一個大少少既池,但都幾難落去,唔知個牌寫既水池係邊
今次以落山為主,當中經過龍仔悟圓,已經荒廢,但望落幾靚,行前少少仲有個荷花池同九曲橋,睇門口簡介話私人起黎靜修,1962用左五年時間起,曾經開過比遊人參觀(後尾同屋企講起先知原來依度我都黎過,好有印象係非常之多鯉魚),依度無車路,當時都幾工程浩大
前少少又係一個平地,有幾張石椅,雖然地方唔大但環境清幽,開舒服,無幾耐去到一個瀑布,都幾大下,佢地話細過黎過,見d水咁清,所以落左水玩陣,再行無耐就見到一排山,睇到360同大佛既所在,望番原來我地行左好多個山頭,唔睇都真係唔知行左咁遠
再落就係更斜既山路,無耐就到大澳,經過梁屋村附近去東方小祇園,但時間太早未開,問過要12點半,所以我地行鹽田條路出番大街,依邊我從未去過,但環境唔錯,有好大片紅樹林,而且見拉晒布話反收地,丫,本身我地有條路plan由分流經二澳落大澳,好在無行果邊,我地入到大澳先知原來二澳比村民封左,依排行山真係多災多難
番到大街未算多人,首先去左餐廳飲咖啡,醒起打電話訂雞,搵到電話打去話原來要訂位,即刻講我地岩岩去過未開門,所以最後都比我地食,如果唔係一早知我地係附近,我估佢地都會唔比即訂位,攪掂order飲完野就行陣街,出左去飲支紫貝天葵茶,10蚊大支,佢地極力推介,飲落似山渣水但無咁租,清清地唔錯,仲買左兩包豆豉,10蚊兩包,佢地話好味wor,前少少見有魚子買,又係好似好好食咁,60蚊一大對,食落似咸蛋王,一d都唔腥,好食wor
番到東方小祇園門口已經坐左幾台人,我地入左冷氣房,除左雞同芋頭魚仲叫左魚肚羹同菜,真係好耐無見魚肚羹咁多料,芋頭魚個so皮無索番d油,感覺好清同埋d芋頭亦唔溜,連我平時唔食芋頭都食左兩三舊,雞亦夠味而且滑,三個人食晒成隻雞都唔會飽飽濟濟,依度既水準真不錯
好快行到龍仔個交界,有張石椅雕左字,仲生埋青苔,但年代久遠,只清楚見到龍仔兩個字,前面既就睇唔到,可能係此路經龍仔,研究左陣就算了
講講下點解由昂坪既茶園執左食唔到芋頭魚再落番大澳東方小祇園食到芋頭魚,發覺可能係一個陰謀,難怪最後都有芋頭魚食,所以我地最後定名依個camp係3日2夜芋頭魚之旅,哈
食完野好飽,加上係昂坪3個半鐘既山谷迷路用晒d力,所以最後我地決定由大澳坐車番東涌(本身plan大澳行涌澳古道落東涌),番到屋企先知原來東涌沙縲洞又比村民封左,依排行山真煩,不過好彩我地避開晒
好耐無行過夜山,亦原來我未試過3日2夜camp,雖然係山上食得好簡陋但感覺幾好玩,唔錯
[15to17/11/13]
Photo Link <<<<<<<<<<<<
Posted by q"._."p™ at 10:00 Labels: *Photo, *Share Something
No comments:
Subscribe to: Post Comments (Atom)


text:
2016年8月8日 星期一
吉野家 @ 九龍灣 ( 8-AUG-2016 )
( 8-AUG-2016 MON )
感恩一覺瞓天光呀 但都有 d 眼瞓喎 真係要校番 11 點好瞓 晚晚瞓小半個鐘 真係有排補番咯 ~~~~
唔餓 但真係唔想食三文治 所以食豬扒包喇 ~
菇場忙呀 忙到差唔多 12 點先搞掂 ~~~~
Lunch time 出去行陣 焗鬼到呢 行咗 15 分鐘都買芝士沙律包同菠蘿叉燒包番菇場食喇 好熱呢 ~
買完又唔想食 最後留番個叉燒包聽日食啦 ~
又 hea 等放工 咁里奧大人 3 點去太子見客 再買埋 3 碗芝麻糊留屋企 其實好奇怪囉 應該一係買 2 碗一係買 4 碗嘛 唔通佢諗住番到屋企即食一碗 ?!
4 點幾好鬼餓 但唔食包喇 寧願今晚早 d 食 拿拿聲食幾十粒紅莓乾頂肚 再飲啖水 都應該頂到 6 點嘅 ~
里奧大人話要瞓半個鐘 出咗成身汗喎 所以好鬼眼瞓 咁我叫佢瞓醒先 call 我啦 咁啱我落車 佢就打比我 我話想打邊爐 所以去吉野家 ~
去到未夠 6 點 睇住人食嘢真係慘 因為我餓到顛喇 ~
里奧大人食飯 我都要食佢幾啖飯先囉 之後佢咪話囉 又話餓 但叫打邊爐又要等 哈哈 比佢咁講 仲覺得更加餓 ~
食到半路 佢出去聽電話 之後喺 Fairy Kiss 買杯雪糕 話 $6 好平呀 我問點解咁平 ?! 佢話好似喺吉野家食嘢就可以呢個價錢 ~
食完番屋企喇 我熨埋 2 機衫先沖涼 里奧大人就食碗芝麻糊 駛唔駛食咁多嘢呀 好恐怖囉 ~
8 點幾佢去徑步 我就唔去喇 食下零食 里奧大人公司 d 同事配給比佢架 佢就一定留番比我食 咁我一睇到黃心梅 問佢同事係咪去台灣 ?! 佢問我點解知 我話 d 糖係台灣出家嘛 之後佢好串話食嘢呃唔到我喎 邊粒係旗鑑店買 邊粒係幫導遊買都知喎 講成分鐘先捨得出門口 痴痴地呢 哈哈 ~
今晚一齊睇歡樂頌 想快 d 睇哂呀 之後再睇多次榔琊榜呢 ~
無啦啦勁眼瞓 所以 11 點唔夠即自己入房瞓喇 好難得咁鬼眼瞓嘛 哈哈 ~
2 則留言:


text:
今朝里奧大人 9 點醒咗就沖涼 之後我都醒咗啦 不過就懶下床咁囉 里奧大人出黎之後就裝下我 睇我醒未 我特登唔郁 佢真係以為我仲瞓緊 呵呵 佢裝又裝得耐喎 大佬 忍笑好辛苦家嘛 真係呢 ~
去麻酸樂食早餐 之後里奧大人就去中銀過數比飛哥 我就番屋企沖涼喇 ~
11 點出門口 搭地鐵去筲箕灣 之後再坐 9 號巴士 架巴士 full 哂又唔開 奇奇怪怪 之後等咗 2 分鐘左右就有車開 算快呀 所以我地 12 點到土地灣呢 ~
~ 好多人等車 個個都運動裝束 所以里奧大人話唔駛驚唔識落車 哈哈
~ 呢座 building 好有特色 應該都有番咁上下歷史 同埋應該係一梯一伙 我覺得圓碌碌應該係樓梯嘅氣窗 咁即係可能無電梯
~ 呢 d 天氣唔出去行山 真係嘥哂呢
~ 好多人落車呢
~ 有警告係好 但唔係個個知驚呢
去埋廁所就上山喇 其實我最驚最驚係去流動廁所 好在乾淨咋 ~~~~
里奧大人話龍脊灣係三星 同埋條路都幾易行 咁我信佢啦 但其實我一開始行 d 石樓梯 我已經開始好驚啦 @@
~ 龍生 希望你係條細龍啦 唔駛我行咁耐 哈哈
~ 呢 d 叫做好行架喇
~ 留個念先
~ 行咗 10 分鐘仲係呢 d 喎 阿奧大人 我好驚喎
~ 里奧大人自己行落去影相
~ 影咗呢棵嘢
~ 同埋呢張咁大把 哈哈
~ 有好多唔同型狀嘅石頭
~ 里奧大人話等佢行快 d 睇下有無嘢好影
~ 之後佢叫我行入去喇 原來已經有幾個人喺度影相呢
~ 里奧大人仲着長袖衫 好在佢入面係件短 tee 無耐佢都要除件長袖衫 lu
~ 喺度野餐都唔錯架 因為無人行到入黎 我可以當係自己後花園開餐咁 爽呀
~ 全景都係咁 哈哈
~ 行喇喂
好啦 嗚嗚 我覺得好難行喎 爛路都算 但又要上又要落 又多碎石喎 我又論盡 驚阻住後面 d 人行嘛 搞到我地緊張 隻手濕哂呀 所以係咁依依哦哦 里奧大人都幾慘 行過山啫 比人哦足半個山頭 哈哈 ~
~ 我覺得呢級樓梯好似墓地 @@
~ 仲係呢 d 爛路 開始發脾氣 lu
~ d 樹枝好特別
~ 又要上樓梯喇
~ 我覺得呢 d 樓梯最好行 夠闊同夠扁 同埋有 d 爛路 可以比人企喺度抖下 又唔會阻住人上落
~ 又落喇
~ 呢條路好似好好行 但中間位置又凸咗一嚿出黎 所以我同里奧大人沿途都好小傾計 要專心睇路呀
~ 行呢 d 路真係要扭黎扭去 我又論盡 勁驚 pk
~ 又有幾間獨立屋
~ 右邊係龍脊灣方向
~ 呢度好大風 吹到頭都暈 里奧大人話差 d 連頭巾都吹走埋呀 可想而知幾咁大風呢
~ 我唔敢企喺兩嚿石中間影相架 我唔想 sir 落山
~ 里奧大人就行出去邊邊影相 之後仲話我唔知驚乜 ><
~ 如果有人唔小心推跌我 我就成個碌落山架喇 有個男人都話最危險其實係呢個位置 哈
~ 又要撐上去喇
~ 12 點半到 085 1 點先到 086 我實在太驚 要停下抖下 所以行得好慢 又影下相 如果唔驚唔影相 其實真係好快行到呢
~ 呢兩個島 好似兩隻動物 "pa" 喺度咁 幾得意 哈哈
~ 唔知係咪高球場呢 ?!
~ 繼續行
~ 影咩呢 ?!?!
~ 好似望黎望去都差唔多咁 嘩哈哈哈哈
~ 好在唔係喺度落去咋 唔係發顛都似 實在太驚喇我
~ 對於我黎講 行呢 d 路真係算勁架喇 我成日講所謂嘅行山 係行下家樂徑咁架咋 我覺得呢度算係一個挑戰黎架 阿奧話上網話龍脊灣係 3 星 以我黎講係 5 星架喇
~ 好舒服 索多兩啖新鮮空氣先
~ 佢地好似喺個山洞行出黎咁 哈
~ 里奧大人話我用錯行山仗方法 因為我次次上樓梯 都會將支仗撐到好遠 所以其實借唔到力 之後佢教我應該點點點 我識借力之後就行得快過佢 佢反而有 d 驚 因為完全係兩個人咁喎 哈哈
~ 阿龍大哥 幾時先可以行完你個背脊呀 ......
~ 真係唔好講笑 望咗幾分鐘之後 對眼都好似無咁濛咁架
~ d 排屋越黎越細間 即係代表我越行越高 呵呵
~ 里奧大人話有狗呀 所以我即刻同佢講 你唔好話隻狗叻過我呀 我會嬲架 堅嬲架 以後唔再行山
~ 離遠望到仲有人不斷向上行
~ 隻直昇機好似 d 會飛嘅昆蟲 @@
~ 我行平路真係行得快過里奧大人架
~ 呢度好多碎石 同埋好多石頭都唔穩陣 所以真係要好小心行呢
~ 我叫里奧大人幫我影相留念 但要影到我好似行到好高咁架喎 呵呵 我覺得里奧大人真係好慘 我真係依依哦哦咗成個半鐘架 一見要上 d 爛樓梯就話佢 但佢就只會叫我慢慢行 唔急嘅 抖多幾分鐘先行 唔急嘅 好有耐性架 但之後佢同家姐講 話我鬧足佢成日 哈哈 不過我都覺得自己好衰咁呢
~ 踩單車 ?!?! 越野單車嗎 ?!?!?!
~ 望番後面 我估應該行咗一半喇啩......
~ 望住個海 其實都真係幾舒服
~ 仲以為有咩大海洋生物游過添 哈哈
~ 個島似大烏龜
行下抖下 其實真係唔係好辛苦 但最搞笑係里奧大人教我點樣踩 d 石頭會安全 d 之後我識喇 就行得快過佢 佢都覺好怪 因為好似完全係另一個人咁呀 所以佢話我其實能力係做到 只係心理上仲係驚呢 ~
~ 又要上喇
~ 我地去大潭峽 如果去咗土地灣就大鑊 行番轉頭事小 無得去安利食片頭河事大 ~~~~
~ 呢日未完架


text:
( 1-jun-2011 wed )
星期三 呢排瞓得唔好 好在唔會話太攰唔想番工果隻 因為我番工好開心呢 ~
早餐食菠蘿包 熱辣辣 正到爆 ~
菇場忙咗陣 忙到以為 11 點 原來 10 點都未夠 ~
晏晝有 lunch box 我超鍾意食牛仔骨架 所以食番隔夜嘢都覺得好好味 ~
終於放工啦 我 partner 之前同我傾計 問我係咪搬咗 因為以前我放工準時走 要趕車同買餸嘛 依家就唔駛咁趕 多數遲 5-10 分鐘走 咁佢更係想我第一個走啦 佢無咁異相嘛 所以依家我係佢不動 我不動 反正我有時間 呵呵 ~
今晚就咁去惠康買豬肉就得 lu 超爽 ~
是日晚餐 - 節瓜甫 + 酸齋兩味 ( 外賣 )
節瓜甫 - 第一次整架咋 其實我唔鍾意用節瓜做餸 因為我記得第一次燜節瓜 d 節瓜好似酸咁架 好鬼驚囉 今次將 d 豬肉加埋臘腸粒 惹味 d 嘛 不過就懶 無打蠔油獻 我食覺得有味喎 但里奧大人就誓願咁食 我心知咩事啦 佢話無味 又話 d 肉 over cook 我都知嘅 咪清 d 囉 同埋我覺得真係好味喎 ~
酸齋兩味 ( 外賣 ) - 知道節瓜甫係清淡 所以買番 d 外來食品 咁里奧大人就會無咁痛苦 其實係自己唔想煮多樣餸 ~
之前買咗幾隻大蕉 諗住同家姐 share 所以叫家姐今晚落黎拎 佢順便又拎埋糖水比我 仍都順便食埋雪糕 坐一陣先走呢 ~


text:
尋日熱辣辣 食完 lunch 番工都幾辛苦 加上唔夠瞓 所以喺公司度超眼瞓呀
好在里奧大人話夜晚想食麵 我就咁去街市買 2 條粟米 ($7) 同富士蘋果 ($12) 就搞掂 呢排發覺自己好似無咩食生果 再唔食就唔掂架喇
難得唔駛探奶奶 番到屋企又再洗衫 lu 因為成日一唔喺屋企就會積埋積埋幾堆衫 之前已經拎咗兩袋去洗衣舖架喇 都唔明點解會咁多衫 熨衫熨到人都顛呀
是日懶餐 - 水餃米 + 水餃福麵 + 炒粟米
水餃米 + 水餃福麵 - 超易 唔駛講啦
炒粟米 - 無難度 又唔駛講啦 不過我發覺唔用牛油炒 d 粟米係好易燶架 同埋無咁甜 可惜可惜
9 點幾同里奧大人去做機 太耐無做 所以做 20 分鐘就算 lu
沖完涼見到幾堆衫真係好恐怖 所以走去熨衫 熨完即刻放入衣柜 唔駛咁阻掟呀
今朝無啦啦想食 kfc 嘅 雞扒芝士包 + 奶茶 ($15) 好正呀 但就比較油 d 囉
番到菇場都有小小嘢做架 不過就唔係 urgent 嘅 可以慢慢做
里奧大人上咗大陸 所以晏晝買咗雙餸飯 (茄子魚柳 / 薯仔雞翼) 去媽咪屋企食 超難食 不過可以陪媽咪 又可以睇朱朱就無所謂啦
朱朱心太野 又係唔願瞓 瞓喺我 "膝頭哥" 陪我食飯 真係開心到爆呀
但其實佢係呢個時候係瞓緊覺架 但我一黎咗就即刻唔瞓 中下中下咁 搞到我阻住個老人家休息添


text:
( 31-dec-2011 sat A/L )
今朝 10 點幾起身 里奧大人唔舒服 所以要繼續瞓 同埋叫我自己食早餐 不過我又唔太餓 所以起身煲雪梨蘋果山楂羅漢果茶 咁比里奧大人潤一潤會好好多呢 ~
之後再洗衫 執嘢抹嘢 之後開始餓啦 食塊芝士就算喇 咁啱家姐又打黎 我叫佢一齊 Lunch 反正佢要比番小盆栽我嘛 ~
里奧大人話想食湯麵 咁去鐵匠食囉 食完家姐都上黎屋企睇相 佢一路睇相 係醬汁咋 佢係咁話正 之後佢話越睇越餓 所以又一齊食零食喇 家姐同我口味好似 所以好多零食佢都啱食呢 本來同佢 share 比佢帶番屋企 不過佢話一齊食先開心喎 ~
好在搞掂哂屋企嘢 咁就有時間寫 Blog 我好想快 d 寫哂 襯我仲有印象嘛 我想憑自己記憶寫過去過邊度 食過 d 咩嘢 不過阿表原來一早已經幫我寫埋 有 Back up 實在太好喇 哈哈 里奧大人睇咗個 File 都好愕然 話阿表寫哂資料比我 我真係覺得阿表都好似自己去旅行咁呀 超搞笑 ~
6 點半預備煮飯喇 太耐無煮 要 d 時間 ready 呢 ~
是日懶餐 - 柱侯蘿蔔牛肋骨 + 羊角豆拌 Budu 醬
柱候蘿蔔牛肋骨 - wow 牛肋骨今日到期 所以清埋佢 本來想用巴東咖哩醬整架 不過里奧大人喉嚨唔舒服 就咁用柱喉醬整咋 因為今朝燜定 所以好入味 特別係 d 蘿蔔呢 里奧大人好鍾意食呢個餸 我都好開心呀 ~
羊角豆拌 Budu 醬 - 呢碟材料完全喺馬來西亞新鮮直送架 Budu 醬係阿表家鄉食嘅醬汁呢 將醬汁 + 2 粒青檸 ( Budu 醬等同用豉油份量 ) 調到酸中帶鹹 再加指天椒 ( 阿表教架 我無咁叻 哈哈 ) 但我調到自己果碟好酸 而里奧大人果碟醬汁就無味 不過我無再加 Budu 醬 就咁酸酸地算數 lu 至於羊角豆 唉 淥到好林添 同喺馬來西亞食嘅口感完全唔同 嘥哂 ~


text:
( 15-nov-2011 tue )
好攰呀 仲好似無咩心機咁添呀 可能媽咪入咗醫院比較擔心咁啦 ~
早餐食芝腿治烘底 d 人成日話自己整都得 我都知 但我唔想早特登又早 d 起身 又要烘多士又要煎蛋 食完又要即洗 之後又要沖涼 我覺得好趕 唔鍾意囉 除非假期 咁又唔同 話哂唔駛趕住出門口嘛 ~
番到菇場做埋小小嘢就可以 hea 喇 有 d 唔慣添 之後收到媽咪電話話可以出院 心情開心番哂呀 ~
今日又 Special K + 豆奶 尋日菇場個雪柜壞咗 所以我果盒豆漿變哂冰 連檸檬茶 咖啡 可樂都全部變哂冰呀 一係就滴水 一係就變冰 換過新好過啦 ~
晏晝有 d 想瞓添呀 只係好想快 d 放工番屋企 本來想睇下媽咪 但出到門口覺得好凍 我又着唔夠衫 加上個人又好攰 所以都唔睇媽咪喇 我驚睇完之後到我病呀 ~
番到屋企抖陣再煲中藥 再食 d 嘢就拖地 之後飲埋中藥就等里奧大人放工喇 算好啦 8 點放工 因為我話等埋佢先一齊食飯嘛 ~
是日懶餐 - 韭菜豬肉水餃擔擔麵 + 唐生菜
韭菜豬肉水餃擔擔麵 - 本來想整擔擔麵醬炒肉碎 不過好攰 就咁淥水餃就算 lu ~
唐生菜 - $10 / 2 pack 一次過淥哂算喇 唔想留呀 一陣唔記得食仲浪費埋添呀 ~


text:
2016年9月13日星期二
東歐超
某天去探完朋友,見東歐超就在附近,咁一定要去一趟啦.
真係變幻原是永恆,一段日子冇見,佢已經有啲改變,雖然佢依然係東歐超,但係竟然賣多咗好多亞洲同其他地區嘅食品,仲有亞洲蔬菜賣添,顧客都多咗亞州人面孔.
而且,最攞膽嘅係,佢嘅價錢平過亞超好好好多呀!!!
是日買來嘅係蒜芯同印度苦瓜.
仲有葡萄牙出產嘅咖啡.
本地人其實唔多用煉奶嘅,所以一般超市係買唔到嘅.
東歐超就唔同啦,好多煉奶嘅品牌,有成十幾款添,左邊兩罐係波蘭品牌,右邊嘅真係唔知,我好鍾意試新嘢,又買嚟試下先.
隔日,馬上煮吓啲食材先.
蒜芯我真係未買過,印象中都好似只係見過一次,好貴,所以無買.
今次係蒜芯炒蠔菇,王子第一次食蒜芯,從佢嘅反應就知佢有幾鍾意食.
呢碟我獨食得啦,涼瓜煎蛋,真係久違嘅味道.
仲有隔夜嘅紅酒湯渣炆牛筋,隔咗夜,仲好食呢.
20 則留言:
煉奶一般超市係o即o即裝,放喺咖啡嗰欄.Rewe(Berlin同Köln)有㗎.回覆刪除回覆
唧唧裝我完全未見過,罐裝淨係得K記有,仲係無得揀,好貴,今日去開L記再睇多次,都係連罐裝都無刪除
不過我唔知係咪南北飲食習慣有別,我發覺超市賣嘅嘢會有啲唔同㗎
呢隻係即溶咖啡?回覆刪除回覆
係呀,我好鍾意試唔同牌子嘅即溶咖啡㗎刪除
真搞嘢...蒜蕊都有,香港都唔喺咁多見,回覆刪除
東超真掂.回覆
真係好正,可惜佢好遠,如果唔係我一定成日幫襯刪除
估不到王子愛吃蒜芯.回覆刪除回覆
我又估都佢會鍾意喎,爽爽甜甜又有蒜香,啱晒佢啦刪除
又多個選擇,可以買到平餸.蒜芯我都未食過.回覆刪除回覆
可惜佢好遠,如果唔係我一定成日幫襯刪除
蒜芯好食呀,爽爽甜甜又有蒜香,有啲似粗啲嘅韭菜花,但係韭菜花有時會有渣,蒜芯就通常無囉
我記得你哋有種蒜頭,可以叫老Dad先摘咗啲蒜芯食,由得蒜頭繼續種,其實咁樣個蒜頭仲會大隻啲添呀
想知東歐超係乜嘢超市?唔通就係指專賣東歐國家物品的超市?其實我只知超市有中超,韓超,日超,印超和一般大型的西式超市.而我除非要買特別的如藥材或某些罐頭,其實去西超可以買到百分之八十的貨品,甚至蒜芯,中式醬料都有.回覆刪除回覆
係呀,主要賣啲東歐國家同俄羅斯嘅產品,但係我諗佢覺得賣亞洲嘢搵到錢,所以依家又賣囉刪除
其實我哋仲有西班牙超,希臘超,中東超,反而韓超同日超就無啦,全部統一成為亞超
又平!真係食家最開心事!回覆刪除回覆
可惜佢好遠,如果唔係我一定成日幫襯刪除
"變幻原是永恆",立刻令我想到羅文,哈哈哈,好像係佢呵?回覆刪除
我昨晚剛食蒜容炒印度苦瓜, 蒜芯這裡有好多噢:)回覆
係呀,羅文經典歌呀,好似係電視劇集主題曲??刪除
其實苦瓜蒜芯呢兩樣我都好鍾意食,但係我就得來不易啦
我響香港好少買到蒜心, 反而去d小炒大排檔就隨時食到!個印度苦瓜d坑紋好密好深, 好食嘛?回覆刪除回覆
我記得以前細個成日買到㗎...刪除
印度苦瓜會硬啲,爽口啲,要煮耐啲先夠腍,但係苦瓜味唔錯,我覺得好食呀
本地人飲咖啡唔慣落煉奶呀?回覆刪除
王子唔食苦瓜驚苦回覆
唔落㗎,佢哋會用鮮奶或者花奶囉刪除
你講得冇錯,佢好怕苦味,我就相反,好鍾意


text:
THURSDAY
indoor playground
自由活動
返到入課室啦
Miss Susan上完英文堂
可以玩一陣玩具
今日
Jayden學校教整飯團
雖然係超級簡單, 但我都覺得好玩
我諗Jayden都喜歡卦
我見佢都好有興趣
老師派少少飯俾每個同學仔
之後再俾紙菜, 肉鬆
仲有一張保鮮紙
將舊飯放上保鮮紙
再放d肉鬆上飯面
之後meet開紙菜, 放埋去舊飯度
最後, 整埋一舊, 整到好似個波咁
okay, 掂晒
非常簡單
我見個個小朋友都食得好開心呀
望住班小朋友開開心心咁食野
真係可以忘掉煩惱
o^_^o
嘻嘻, 但一個2歲幾gei小朋友又點識整丫
咪又係我地d家長整
我地整, 佢地食
嘻嘻, 幾好玩, 我最鍾意親子活動
今日茶點本來仲有雞蛋ga
但個個小朋友食完飯團已經夠
冇人食雞蛋lu
7月中放暑假啦
淨返上堂gei日子唔多
要好好珍惜
好開心遇上一班好家長
雖然未friend到會交換電話號碼做朋友
但, 上堂時
互相幫忙, 互相合作
已經好好
希望9月, Jayden同而家gei同學仔會升同一班
下晝
帶左Jayden去玩泡泡水
雖然佢唔係好識玩
淨係識fing晒d水落地
但都玩得好開心呀


text:
2012年7月22日
卡通轉轉車, 轉入卡通城鎮!
放榜之後,搞完一輪大學揀科排位之後,繼續返返黎分享 東京迪士尼之旅.今次會講 卡通城 內嘅一個室內遊樂設施 兔子羅傑卡通轉轉車 Roger Rabbit's Car Toon Spin.
呢個遊樂設施位於 卡通城 入面嘅城中心部份,呢邊仲有 RogerRabbit 嘅雕塑噴水池!
雖然出面係 卡通城,但入面亦係另一個卡通市鎮,響等待區會經過不同嘅場景.一開始會有一個展示板,上面有廣告啦,通告啦,以及尋人啟示等等.
之後就黎到一間帽子製作工場,入面啲擺設都係好雅致架!
跟住就黎到一條小巷,有一棟棟嘅房屋,排隊時會經過一個又一個嘅門口.
離開小巷,入到去一個神秘嘅實驗室,入面有啲好特別嘅裝置,仲有瑩光綠色嘅警報燈.
其實響玩呢個遊樂設施嘅時候,我係唔知道佢背景故事嘅... 上網睇返,原來係講 Roger Rabbit 嘅老婆 Jessica 俾人捉咗,佢就上咗一架的士去搵返佢老婆.
上咗的士之後,就會去到響卡通市鎮入面嘅不同場景,沿途嘅街道上被撥滿毒藥;假如沾上呢啲毒藥,Roger Rabbit 就會從此消失,所以我地要避開呢啲毒藥!的士上面有一個轉盤,轉動佢就會令整架的士旋轉,可以避開毒藥.但我當時唔知呢個故事,所以只係亂咁轉個轉盤,哈哈!因為係以的士做主角,周圍亦有好多道路指示牌,配合返呢個主題.
結尾嘅時候,我地黎到一個的士車廠,呢到亦有一啲相關裝飾.
好啦,卡通城 入面嘅所有佈置同埋遊樂設施都已經分享完啦!卡通城 係一個好得意嘅園區,唔知你地又覺得 香港迪士尼樂園 應唔應該興建返一個呢?
於 11:04
標籤: 東京迪士尼之旅2012 [樂園]
訂閱: 張貼留言 (Atom)


text:
2013年2月11日
恭喜發財! 喜氣洋洋的大年初一!
尋日大年初一,唔知大家做咗啲咩呢?拜年?逗利是?我全日只係做咗一樣野... 就係返工!不過,響返工之前,我同自己嘅 Duffy迪士尼小熊 一朝早就起咗身,響屋企同爸爸媽媽拜年!睇下佢地!個個都著住靚衫,握起雙手,做出恭賀嘅手勢!真係一班又乖又可愛嘅 Duffy 小熊!
巨大Duffy 著住咗新裝,而我亦響眾多 Duffy 小熊服飾入面揀咗兩套衫俾兩隻 大Duffy 響今日著.第一隻 大Duffy 熊仔著咗魔法師套裝,紅噹噹嘅魔法師長袍,好配合農曆新年嘅喜慶氣氛呢!來自東京嘅 大Duffy,我就揀咗中國裝俾佢著,令佢過呢個傳統中國節日嗰陣有一個完整體驗!
迷你Duffy 冇衫著,我亦冇特別為 小Duffy 換過另一件衫,但係佢地兩個都好開心咁拜年!另外,我都有俾新成員 情人節Duffy 一齊拜年,等佢可以感受一下我地 Duffy家族 嘅溫馨!
拜完年,我同一班小熊當然都有收穫啦!嘿嘿,係唔係覺得啲利是封好似有啲熟口熟面呢?因為係響樂園入面買嘅,上面都印有 金年有福 活動圖片!呢啲利是封係我指定要用嘅,哈哈!
過年點可以冇新年糕點呢?我好鍾意食年糕架,但係響新年先食到... 過咗成年終於再有得食!先前響樂園買咗一個新年全盒,黎到呢一日,裡面嘅糖果亦已經換成不同嘅傳統賀年食品!
雖然要趕住返工,冇響屋企留得太耐,但可以同 Duffy 一齊向爸媽拜年,食早餐,已經好開心!最後,響呢到祝各位「金」年有福,夢想成真,齊齊過一個既開心又奇妙嘅蛇年!^_^
訂閱: 張貼留言 (Atom)


text:
2012年11月18日
米奇 米妮 生日快樂! 一切就是從84年前的今天開始...
除咗 反斗奇兵大本營 之外,今日更加係兩位著名 迪士尼朋友 ─ 米奇,米妮 嘅生日啊!佢地兩位係響1928年嘅今日首次登上大銀幕!八十四個年頭就咁就過去,響到祝佢地生日快樂!
回想過去,而家整個 迪士尼 嘅業務,無論係主題公園,電影等等,全部都係由呢兩隻老鼠開始.佢地兩位更加成為世界上最受歡迎嘅卡通人物,響八十四年間亦都試過以不同嘅造型出現;之前響暑假前,園方就用過各種 米奇 嘅造型黎做樂園時間表嘅封面,就等我地趁今日懷念一下!
其實幾年前我都響樂園入面買過一盒曲奇餅,個包裝盒上面都係印有各 種米奇 嘅造型架!
星期四響樂園我亦買咗兩樣 米奇 嘅產品,當係同佢慶祝生日!( 真係個「好」藉口俾自己買野... )
第一樣商品係一個iPhone保護殼,都設計得幾靚;上面有不同 米奇 造型,亦有1928年嘅字樣.
睇開Tho'sDreams嘅朋友都應該知道我係特別鍾意魔法師造型嘅 米奇,我今次又買咗一隻!唔知點解佢地用咗 魔法師米奇 黎做2013年嘅主角,出咗好幾款商品,包括之前嘅個人化名牌.
呢隻 魔法師米奇 嘅兩隻腳板上分別寫有2013以及「BEL13VE IN MAGIC」嘅字樣,配合返主題.
相信大家都留意到,其實呢隻 魔法師米奇 嘅服飾同原裝版本嘅 魔法師米奇 係有少少出入嘅;佢頂魔法帽冇咗星星,月亮圖案,取而代之嘅係一點一點嘅閃粉,件衫上面都有架,好靚!
同時間,件衫亦有一啲圖案:有2013年圖案之外,仲有各位 米奇家族 迪士尼朋友 嘅圖案!
以下就係我屋企嘅所有 米奇 啦!估唔到我總共都有八隻 米奇 咁多喎!仲要每一隻都唔同造型架!
再次祝兩位 迪士尼 大明星生日快樂!之後好快就輪到我嘅 Duffy家族 過生日啦,一定要好好慶祝!
訂閱: 張貼留言 (Atom)


text:
第一天(續)
東風路算係昆明市中心,一出來就人多車多;今晚好夜先上火車,冇理由一早就去火車站等車掛?所以就去市區行行,希望可以hea到夠鐘先去火車站
昆明仲有好多地方都起緊地鐵,相信過多幾年文通一定更方便
沿東風路向南屏街方向走
跨過盤龍江繼續向前走;成個天都係雲冇太陽曬,舒服好多!之前又曬又熱行得好辛苦,而家冇太陽清涼晒
紫色呢棵係咩樹黎架?又紫又大棵,昆明好多地方都可以見到
一路行一路有一種熟悉感覺,呢道三年前已經來過,三年黎變化唔大,一樣係咁多高樓大廈人多車多,如果要講有咩變左,我諗就係天氣啦,上次係冬天來到天氣又凍又舒服,今次溫度尚算可以接受,如果遲一個月去昆明就大鑊啦,去到四十幾度仲熱過去沙漠!
又再次去到南屏街,呢道啲大商場我就唔岩行架啦,但都有間家樂福算係岩我既,賣既野又平又多選擇,可以入去hea下補充糧水
德克士仲係道bor,當年曾經係呢間德克士hea過一段時間,對佢好有感情架^^不過經常都比朋友話我食快餐,今次唔食就唔會有機會比人話啦,哈哈
轉向正義路向北走,以前又係黎過呢道,環境算係好熟,冇野做就隨便閒逛下;對我黎講昆明真係好悶,係市區都冇野好做,但又唔夠時間去遠少少既地方,所以只可以好似上次咁行來行去
轉入景星街,呢道亦都俗稱「昆明老街」,原來呢道又係黎過,早知就唔過來啦;所謂昆明老街就係呢兩行小攤檔,諗黎諗去都同「老」拉唔上關係囉,只係一啲賣遊客野既地方,唔黎都冇捐失
行行下竟然見到間「建新園」!佢係昆明其中一間最出名既米線店!原本計劃夜晚都會食佢架啦,冇諗過咁快可以遇到!係又肚餓又攰又無聊之下完全抵擋唔到建新園既誘惑,自自然然就走左入去!唔好睇佢咁舊地方又唔靚,佢真係好好食架!
過橋米線有平有貴,視乎餸菜多少由18蚊到60蚊都有,而我純粹想過下米線癮又唔係想食餸,當然係食最平既18蚊「傳統過橋米線」啦(其實係我呢啲窮人冇錢食貴野就真)
揀個靚位坐低,交張收據比職員之後就可以慢慢坐定定等食啦;呢間建新園設計比較舊,冇新開既分店咁靚,但我覺得呢道比起新既更加好feel,話晒都係百年老字號,有返少少原始感覺睇落去更有味道,唔食得都睇得ma
雖然係最平既過橋米線,不過已經可以享受專人送米線服務,只要乖乖地坐係道等食就有人送上米線;如果係買小鍋米線或其他米線,就要自己行去廚房拎啦(18蚊就可以做大爺?哈哈)
首先來既係一碗熱辣辣米線,望落咁靚一定好好食啦
之後就係凍冰冰既配料
最後最重要既湯底黎左啦,可以開始我既米線大餐
經過三年幾時間,終於可以再次品嚐過橋米線
今次我醒目啦,識得落配料既先後次序,先落生既肉再落菜,最後再放米線入湯,一碗正宗過橋米線完成;我曾經有諗過放啲生肉落去會唔會唔熟架?不過隻碗真係好熱我相佢咩都淥得熟!職員送碗湯來個時已經提醒我碗湯好熱千奇唔好掂,但我照篤隻手指去碗邊試下!結果發現隻碗真係好熱,手指即時起水泡痛左我幾日囉!
平時我好少咁詳細話一樣野好食,不過呢碗米線真係太太太好食啦!今次我係雲南應該食過三次過橋米線,最好食一定係呢碗!首先只係米線已經嬴晒香港我食過既任何一間米線店,米線又彈牙又好食,香港個啲軟林林米線邊有得比!唔只建新園,雲南普遍既米線都係比較彈牙好食,好食過香港好多;除左米線之外湯底都係重點,呢道既湯底真係太好味啦,唔知點形容,好好味既雞湯底再加少少胡椒味,令到人越食越想食,我未食過咁正既米線架!
品嚐完一碗美味過橋米線後非常滿足,休息左好耐先離開;再次去到正義路,又係一個熟悉既地方;時間已經六點半,太陽伯伯好似仲未想收工,依然陽光普照,不過呢種陽光比起下午舒服好多啦,曬住都唔覺得熱
當年我就係呢間KFC享受豆漿加油炸鬼早餐;舊地重遊,態度﹑想法同以前已經唔同晒啦,我都好耐好耐冇食KFC lu
行行下就去到光華街
成條街都係舊樓,睇落應該有好多年歷史,莫非呢道就係真正既昆明老街
睇落真係好舊,但應該仲有人居住,見到有啲衫晒左出來
路過抗戰勝利堂,時間唔早已經關左門啦
沿市府東街去返景星街,見到好多人係道擦石頭,當時我都唔知佢地係道做咩,後來聽一位對玉石相熟既朋友講,呢啲就係傳說中既賭石!話明係賭石,就係賭石頭入面有啲咩,情況就好似買六合彩一樣,擦開石頭一係中一係唔中,當然唔中既機會大好多好多啦,一舊大既石頭擦出來如果係靚既翡翠隨時可以賣過千萬,所以呢個賭石頭遊戲就好似賭錢一樣,好多人都希望可以以少搏大;講到明呢個係賭錢遊戲,所以同賭錢一樣係十賭九輸,見到有人因賭石發達既同時,又有幾多人因賭石而家破人亡?朋友亦都題醒我呢啲街頭賭石有可能已經比人做左手腳,靜靜雞「開窗」睇下裡面有咩先拎出來賣比人,靚個啲一早已經抽起晒唔會比人見到,而普通人亦都極難發現石頭已經做過手腳,所以玩呢啲賭石玩下無妨,千其唔好有任何期望可以擦到粒靚翡翠出來
一條全都係攤檔既商業街唔知可以有幾原味
冇咩特別野行,行返出去就走人啦
睇下去邊道好先
其實都冇邊道好去,見步行步啦,正義路上又見到有個牌坊就上前望望;不過呢個地方令人有少少不安,天色開始暗,四方八面不段有人行來行去,又有好多乞丐﹑奇怪既人係廣場之上,直覺話比我知此地不宜久留,影完張相即刻收好部電話走人
牌坊之後又有多個牌坊,路中兩旁有好多幫人按摩既小攤檔,我唔理咁多啦快速穿過佢地之中
直行好快就去到昆明最後一個「景點」「金馬碧雞坊」;金馬碧雞坊係明朝宣德年間已經存在,數數手指佢咪有成六百年歷史?唔怪得金馬碧雞坊已經成為昆明既象徵;傳說金馬碧雞坊有一個「金碧交輝」奇景,金馬碧雞兩個牌坊倒影會互相重疊,不過六十年先一次唔知邊個咁好彩可以見到呢
金馬
碧雞
金馬碧雞坊吸引好多遊人影相留念,同時亦吸引左好多人係廣場之上搵食!如果想影一張正正常常既金馬碧雞坊相係好有難度,因為係影相同時,廣場上好多「公仔人」永遠都會係你相機前出現,出現都算,仲會撲去你相機面前,又唔知自己樣衰!心諗好心佢係扮小丑扮卡通就扮得專業小小啦,整到鬼咁樣衰見到都想嘔,我幾鐘意喜羊羊都頂唔順呢隻「羊」,仲想走過來掂我真係痴X線!一個正正經經既廣場就係咁比人污染晒!!
廣場之後有好多餐廳選擇,有我當年至愛德克士
有間好大既老滇味米線店(見呢間評語一般)
仲有又新又靚既建新園;原本諗住夜晚來到呢道先食米線架,但頭先已經食左咁就唔再食lu;呢間建新園睇落新淨好多,又大又光孟,頭先食個間就同對較落後,不過食傳統既野緊係襯返一個傳統既環境先至夠味道,呢道就冇個種地道既feel啦,正如食香港野我會選擇去地道既茶餐廳大排檔,唔會去食太興翠華既(曾經帶過外地黎既朋友食過一次翠華,野食又真係幾好食,但始終感覺差好遠)
呢間建新園咁新我仲以為價錢都會貴啲,原來又唔係bor,價錢同之前食個間一樣
昆明街頭有好多小食,最多一定係炸薯仔,其次就係呢種魷魚
天色已經全黑,再次影低金馬碧雞坊;金馬碧雞坊高12米闊18米
穿過金馬望向碧雞
再穿過碧雞望向金馬;我又真係幾無聊,兩個牌坊玩到冇得好玩
見到咁多人坐係廣埸邊,我又住埋一份,行左成日已經攰攰地;而家先係8:45,火車仲有成三個鐘先開,又係一個漫長等待
坐低靜靜望住人來人住既廣場,看似雜亂,其實好安全;旁邊就有武警站崗,廣場附近亦都有好多武警巡邏,唔只廣場,昆明只要係多人既地方就會有好多武警看守,比起以前睇落更安全
望住月亮等,不斷等...平時呢個時間係屋企睇緊電視,今日就只可以一個人戇居居望住月亮,正宗有自唔在攞苦黎辛...如果我係去一個鐘意既地方,做鐘意既野,就算上山下海我都唔怕辛苦,但我仲未搵到一個鐘意昆明既理由囉,我都唔知自己係道做緊咩,唉......
大約九點,係時候回程啦
去返南屏街,路過之前我話要買黃牛飛既戲院,而家好似冇人炒黃牛啦?順路去家樂福買定幾枝水,之後直衝返去東風廣埸地鐵站
由南屏街去火車站距離大約三公里,坐巴士都好快到,行去搭地鐵其實仲更遠更唔方便,不過我又懶等車所以走左去坐地鐵,結果一陣落車就大獲啦!去昆明火車站真係千其唔好搭地鐵,由其係夜晚更加唔好搭!坐巴士會好100倍!去到就會後悔莫及!
東風廣埸站將來好似係一個轉車站,大堂比起一般地鐵站都大
好快就有車到啦;昆明地鐵好似好密?又會次次都唔洗點等車
晚上既地鐵乘客更少
三個站就返到昆明火車站;我都知道由地鐵站行去火車站要兜一個大圈,今日都行過我相信識行既,只係冇諗過出面環境日頭同夜晚差好遠
見到A出口寫住去昆明火車站,照道理就係呢個出口啦,咁就搭電梯上去;但一上到去出面黑媽媽咩都見唔到,只知道前面係一大片冇路燈既平地,仲有好多個煩到爆既電單車伕,見到咁既情況都係落返去地鐵站冷靜一下!問左地鐵站職員,佢好好人咁解釋去火車站係由A出口出,向前行200米再轉右落隧道,過左隧道再轉右向前行就係火車站,講起來好似有少少複雜,簡單啲講就係直行轉右直行轉右再直行;路線就知道啦,不過出面咁黑點算好?我諗到有幾個方法去火車站:
1.依照職員提供路線衝過去<--咩住咁多野又跑唔快,比人打劫點算
2.搭返去前一個站落車再行/搭巴士過去<--都算係一個可行方法,但有少少戇居
3.比10蚊地錢站口既電單車車去<--10蚊唔好貴啲!加上黑媽媽搭佢感覺更唔安全
諗來諗去都唔知點好,為安全起建我傾向用第二個方法,見仲有好多時間可以再慢慢諗一下;正當仲諗緊既時候,有幾個拎住行李既人出閘走向A出口,睇佢地個樣都似係去火車站,我都係唔理咁多啦跟住佢地行出去啦
一路要擺脫啲拉客電單車(唔知點解個個唔跟係要追住我...),行左一百米終於去到呢個有路燈既地方,順便問下其他人係唔係去緊火車站,我果然冇估錯大家都係去火車站!有多幾個同伴都安心啲,一路跟住佢地尾
去到隧道位置啦,估唔到條隧道係咁既樣,同幻想中既隧道有好大分別,自已一個人真係唔敢行落去...有位朋友話呢道似鬼屋,唔講唔覺一講又真係幾似!
上面就係火車路軌,因為火車站有好多路軌所以隧道都好長;穿過隧道就由火車站南面去到北面
行完隧道出來係一塊冇街燈既爛地,黑到路都睇唔到,大家要開電筒出來照路(相中間黑色地方大約30米遠就係隧道出口,係黑到完全睇唔到)
轉右沿馬路向前行五分鐘就正式去到火車站廣場!如果搭巴士來火車站就可以係呢邊落車,唔洗好似地鐵咁走來走去,方便好多;其實頭先地鐵站出口旁邊就係火車站,不過火車站南入口冇開放,大家都要兜大圈走到北面入口入站
入火車站廣場已經要做保安檢查
正式進入火車站大樓要再做多次保安檢查同檢查證件,呢道保安程度比起其他火車站嚴格好多,而且四周圍都有好多持槍警察巡邏
過左重重檢查終於入到來啦
入到火車站就係條購物街,第一次見到火車站有啲咁得意既野
穿過購物街就去到候車大堂,大堂有一個地方好多人圍住,原來有免費影相服務;影免費相當然要付出代價啦,就係會被不停sell你買記念品,我就唔去影lu
好多人已經坐定定等車啦,火車仲有個幾鐘先開呢
係座位對出竟然有間德克士!咁岩今日早食晚餐開始有少少餓,成個大堂就得德克士一間餐廳唔通要食佢??!
好彩仲有最後一個脹卜卜雪芳蛋糕,就當係今晚宵夜啦
等左一陣,竟然可以提早45分鐘上車,咁就快啲排好隊,要早啲上車霸個靚位先
火車由昆明開出,不停站直到大理
上車就快手放個背囊上行李架;今次係坐硬臥車箱,理論上行李架應該唔易full,不過自從試過因為搶唔到行李架而要攬住個大背囊幾個鐘之後,而家都係放好行李先算
上車後同其他乘客處理一下換位問題,又傾下計,唔經唔覺火車好快就開出啦;K9366火車係11:20準時開出,開車後乘務員就話要熄燈叫我地去訓教啦;今次我專登買上鋪,係12306試左幾次先成功出到張上鋪車票,上鋪岩晒夜晚訓教,就算下面有人行來行去都唔易受影響,而且對住冷氣位好舒服架
第二天
過左舒服既一晚,第二朝大約六點半就去到大理啦,大家都準備好落車迎接有「風花雪月」稱號既大理
火車準時到達
來到大理呢個咁吸引既地方,相信呢道每一個人都對大理有好多唔同既期望,而我就好簡單,只係想睇下靚景,影下相,hea下就已經好開心啦
大理我黎到啦


text:
基本上已經可以Handle到大部份既妝容需要架啦.
外型用左粉紅X黑既配搭,可愛得黎都幾女仔.
配索袋雖然係幾方便,不過用完放返入個袋到成個袋就污糟哂T^T
傷心事唔好講,都係講返D掃啦!
一黎緊係試下個濕粉掃啦:)
Size同一般濕粉掃既刷頭Size係差唔多既,係枝桿短身D,用黎上底妝都幾順心,毛量唔算太厚,都拖得幾薄,不過要溫柔D上,唔係會起掃痕架.以旅行掃黎講,合格有凸啦.
碎粉掃同胭脂掃就偏細左少少,但太大枝又真係唔方便帶既.
毛量就幾夠豐厚同鬆軟,抓粉力都好唔錯.
碎粉掃用黎上胭脂就完美啦.
Well~如果你用定妝噴霧咪可以囉XDDD
眼部用既掃有3枝,我個人鐘意用毛量再豐厚少少既眼影掃做窩位,但出門旅行將就下都OK.
中間個枝我幾Like,可以用黎畫返眼影既輪廓位,做臥蠶位亦得.
最後斜角掃就令我有少少失望啦,毛量比較疏,好影掉粉,不過我飄左眉都無需要畫眉,用黎補下眼影色啦.
大範圍做眼窩,中間鈎畫輪廓,斜角掃我就咁用黎印返少少下眼影既漸層啦.
反而呢枝唇掃幾好上色,又易控制,有埋個蓋好衛生.
雖然唔係枝枝掃都岩哂心水,但For帶去旅行用都幾方便,咁樣一Set應該化咩妝都夠哂啦.
各大LOG﹣ON及Elite makeup Hong Kong有售
「產品及有關資料由植村秀提供」


text:
巴士係免費嘅,班次都算密而且唔迫,我來回兩程都坐唔滿.
絲絨布嘅坐椅非常舒服,坐咗唔夠二十分鐘就到國內線機場.落車之後,順著車頭方向前行,唔夠20步就是往地鐵站的電梯,落到去,依照你嘅目的地,買票就可以入閘.我們第一晚的旅館在博多站,車費¥260,其實福岡好細,坐兩個站就到博多站,真係都未坐定就已經落車喇,反而由鐵路站行去旅館嘅路程仲遠!
我住嘅第一間旅館(Hotel Hokke Club Fukuoka)係要嚟攝期嘅,不過可能係旺季,都要成千幾蚊港紙一晚!來短途嘅旅程,我係盡量唔換住宿嘅,但係因為我地嘅目標旅館已經客滿,要到第二日嘅行程先至有房,咁如果唔換,我咪完全冇得住我嘅目標旅館,咁至搞到要換旅館啫!不過已經好好㗎喇,因為成個博多尐旅館都爆滿,唔住就冇得住添呀!不過,我講嘅當然係我住得起果尐,而唔係幾千蚊一晚果尐喇!不過以今次嚟講,換旅館都有好處,就係方便我將兩間旅館作一個比較,如果唔係,我又點知道我第二晚住嘅旅館係幾咁平靚正喎!
我落機當日嘅天氣唔係幾好,天陰陰之外,重不時落毛毛雨,街上雖然濕滑,但係好乾淨,好寧靜,行咗成十分鐘,終於到達旅館,但係個人都冇乜點濕而雙腳亦冇踩到黑哂同埋濕哂!由門外睇,以為係商業大樓,入到去就係一間普通過普通嘅日本平價旅館,但係我出外旅行,一向對旅館嘅要求只係乾淨,有熱水沖涼就得,反正一定係一早出咗去,好夜至番歸,主要係沖涼同瞓覺,所以我係唔會花好多錢喺旅館上嘅.
簡單嘅登記手續之後,就可以上房喇.入到房,正如我所料,係一間平實嘅套房,但係環境光潔,設施齊全,非常之合心意,睇資料原來仲有一間細細嘅溫泉,雖然明知唔慌大,不過都諗住今晚食完飯去浸下先.
放低行李就即刻出動,因為要去食一間平價而美味嘅燒肉店,要排隊嘅,越早越好.我諗你知道我講嘅燒肉店唔係我地果尐燒味鋪嘅拜神燒肉呀呵,係類似BBQ嘅網燒鋪頭,自己點食物,自己燒嚟食果尐!
由旅館出發,大概行十分鐘左右就到,你可能會覺得奇怪,點解又係行十分鐘左右?哦,因為間燒肉店喺博多站附近,所以其實我係行番轉頭啫!行呀行,離遠已經見到間鋪頭,唔係因為佢個門面好大又或者有個大大嘅霓虹招牌,呢尐小鎮風情嘅地方,點會有尐咁招搖嘅嘢吖,我之所以知道間鋪頭喺邊,係因為我離遠已經見到有好多人企咗喺門口呀.


text:
2014年12月16日 星期二
[是日踩單車] 大圍至海下
路線: 大圍火車站 - 馬鞍山 - 北潭涌 - 海下(來回)
用時: 六小時左右
距離: 68.13 KM
日期: 2014年12月15日
相機: Sony A5100
終於考完試,可以去試下新路線.之前講左好耐話去西貢踩單車,但一直keep著都有assignments 同quiz,拖下拖下十二月先成行.
今次就由大圍踩左去海下,原以為會有靚景,奈何天陰陰,海下最特別嘅野又係晒海底,所以完全冇特別野睇.這條路線前段,即係入北潭涌之前都唔算難,係要特別小心西沙路D貨車,聽到有巴士貨車,如果情況許可,最好都係係讓車處或巴士站畀佢地過先,費事佢爬頭撞到你.去到後段開始有長斜,但都未去到長到絕望的地步,上下上下好快就見到頂.經過兩上兩落,就到左海下.
可能係因為冬天的關係,海下果到都幾寧靜,冇乜人.又因為成日都係陰天,係個海灘仔睇唔到D水天一色嘅景.最特別就係有隻兇悍嘅馬騮搶人野食,所以去到要收好D食物,唔好畀佢地見到.係果到休息左陣就沿路踩返去大圍,咁就又一日啦~
位置: 香港海下
2014年9月9日 星期二
[是日踩單車] 港島深夜單車遊
港島深夜單車遊
路線: 炮台山 - 山頂 - 赤柱 - 柴灣
用時: 四個多小時
距離: 43.04 KM
日期: 2014年9月8日
相機: HTC ONE
適逄中秋節,有通宵地鐵,所以可以係深夜去踩下港島平日十分多車的路線.今次起點係炮台山道,之後踩去勵德邨,經大坑道,司徒拔道,山頂道同柯士甸山道上到山頂花園.原本以為上到山頂可以睇下有咩景觀,但因為好大霧,咩都睇唔到.
係山頂休息左一陣同葡萄完人地D豪宅之後就出發去赤柱.我地原路落返去,但去到大坑道前嘅回旋處就改行黃泥涌峽道入南區.之後行淺水灣道就好怏到赤柱.去赤柱嘅路除左窄D之外都冇乜特別難嘅地方.途中見到有好多單車人停左係Ferrari個showroom出面影相同聚集,唔知做緊乜.之後,我地踩去大潭都見到好多人踩單車係對面線經過,但就係冇乜人踩去柴灣方向.
到左赤柱影下相,休息下,補給下之後,就一直沿大潭道去柴灣.去到柴灣就坐返地鐵.
位置: 香港香港島
2014年9月4日 星期四
[是日踩單車] 昂坪大佛
昂坪大佛
路線: 東涌 - 昂坪大佛 - 東涌
用時: 六小時左右
距離: 38.03 KM
日期: 2014年8月28日
相機: HTC ONE
是日去挑戰踩單車去大佛.今次條路十分辛苦,因為有大量上斜,仲要唔係普通嘅斜,好多斜路都係1:10以上.但我地都冇放棄,抖下又踩下,零推車,慢慢慢慢咁上,最後都去到大佛.
我地係塘尾路果條村果到食個lunch,然後就開始沿東涌道踩去南大嶼山.東涌道呢段路非常非常辛苦,成條斜路都好斜,冇咩地方會係平D,所以中途我地都要停左好多次先上到伯公坳.有辛苦的上斜,就當然有舒服的落斜,一路向下滑,唔洗十五分鐘就到底.之後,我地就沿嶼南路一路踩,每經一個海灘都落去睇一睇,但因為係平日,所以冇咩野睇.
因為嶼南路都算係一條平路,所以好快就去到石壁水塘,亦即係要面對另一條長斜的時候.羌山道雖然冇咁斜,但因為之前踩東涌道都冇左半條命,所以又係覺得超辛苦.之後再踩埋都好斜嘅昂平路就到昂坪.
係昂坪休息完之後就沿昂平路接深屈路落山,又係唔洗幾耐就到底.之後穿過D村路出返去東涌,途中有兩個地方可以睇到飛機,一個係碼頭,一個係亭,我地係呢兩個地方都停左陣.之後踩多陣就去返東涌.
位置: 香港昂坪
2014年8月21日 星期四
[是日踩單車] 大帽山
大帽山
路線: 荃灣 - 大帽山 - 荃灣
用時: 約四小時
距離: 21.79 KM
日期: 2014年8月21日
相機: HTC ONE
是日去踩單車上全港最高山 - 大帽山.我地由荃灣開始,經荃錦公路同大帽山道到山頂.一開始荃錦公路果段路唔算好斜,但因為路窄又多車,所以要小心車同有時要停低畀D巴士或者貨車過先.上完荃錦公路就到全條路我覺得最辛苦嘅路段,即係由大帽山道開端到閘口,呢段路應該係最斜嘅部分.過左閘口,就即係代表山頂不遠矣,我地就繼續努力踩,冇幾耐就到頂.
上到山頂景觀唔算開揚,因為天氣唔算太好,但間唔中係雲同雲之間都可以睇到好遠.我地上到去果時咁啱D解放軍係到打緊籃球.係上面睇下景,睇下人打波同休息下就轆返落山去荃灣坐車走.
上到山頂景觀唔算開揚,因為天氣唔算太好,但間唔中係雲同雲之間都可以睇到好遠.我地上到去果時咁啱D解放軍係到打緊籃球.係上面睇下景,睇下人打波同休息下就轆返落山去荃灣坐車走.
位置: 香港香港大帽山郊野公園
2014年8月15日 星期五
[是日踩單車] 飛鵝山道
飛鵝山道
路線: 沙田坳道 ー 札山道 ー 飛鵝山道 ー 札山道
用時: 接近四小時
距離: 17.97 KM
日期: 2014年8月15日
相機: HTC ONE
是日去踩單車,目標係飛鵝山道.以斜度黎計,飛鵝山道相較沙田坳道算係比較容易,平均斜度低少少.但以我嘅能力,中途都要停幾次回下氣.上到頂嘅風景唔錯,睇到好遠好遠同好多地方,而且可以睇下人地玩遙控滑翔機,都算係一個休息嘅好地點.
呢條路如果唔計斜度嘅話,都算係九龍一條踩單車嘅好路線,因為成條路除左由札山道過去飛鵝山道果條清水灣道之外都冇乜車,所以可以輕鬆D踩,唔洗留意著唔況,而且上到頂之後可以睇到晒成個九龍半島同香港島北,唔係得個踩字,都有景睇下.
呢條路如果唔計斜度嘅話,都算係九龍一條踩單車嘅好路線,因為成條路除左由札山道過去飛鵝山道果條清水灣道之外都冇乜車,所以可以輕鬆D踩,唔洗留意著唔況,而且上到頂之後可以睇到晒成個九龍半島同香港島北,唔係得個踩字,都有景睇下.
位置: 香港香港馬鞍山郊野公園
訂閱: 文章 (Atom)


text:
宗教改革
宗教改革係喺歐洲十六世紀嘅一連串反對封建神權嘅革命浪潮,呢個浪潮一路持續到十九世紀,其中包括咗好多新教派創立同對舊信仰嘅批判同革新.佢大致包括咗三次重大衝突,即係指1562年到1598年嘅法國宗教戰爭;1560年到1640年尼德蘭(荷蘭)反抗西班牙戰爭;1618年到1648年嘅三十年戰爭(Thirty Year's War).對於宗教改革,唔同人都有唔同評價,有人認為佢促進咗現代科學發展,亦有人認為佢助長咗十六,十七世紀嘅女巫迫害.雖然宗教改革正負兩面評價參半,但就肯定可以講係歐洲史上一件重大事件.
目錄
歷史背景[編輯]
中古世紀嘅基督教喺歐洲係一個非常龐大嘅組織,而羅馬教宗就係嗰陣時世界上所有基督教教會嘅領袖,喺十二到十三世紀,特別係依諾增爵三世(Innocent III,1198年-1216年)嗰陣,教宗嘅權力更加係史上最大,除咗政治上嘅影響力,喺道德上亦對每一個基督教國家嘅人有好大控制.
教會矛盾[編輯]
但係到咗十三世紀末,教宗同世俗君主之間因為權力,政治,利益等問題長期鬥爭,令教會喺財政同管理上都出現咗好多問題,而為咗擺脫意大利嘅控制,教宗將教廷由羅馬搬咗去法國亞維農(Avignon),亦即係歷史上所講嘅「教會大分裂」(Great Schism),令當時喺羅馬同亞維農都分別有一個教宗,係兩個教宗互相罷免對方,呢啲嘢一路到1414年日耳曼舉行嘅基督教大會先解決,喺會議入面一次過罷免晒兩個教宗,然後再選出馬蒂諾五世(Martin V)做新教宗.
但係經過呢啲事件之後,教宗嘅聲望已經受到影響,於是民間開始產生對教會改革嘅需求,而好多被視為異端嘅細教派亦越來越有市場.喺經過教會大分裂之後,教宗嘅權力亦開始被唔同地方嘅君主取代,尤其喺法國同英國,教宗嘅權力完全被君主取代,教宗嘅權威可以話受到好大打擊.
為咗維持教會一直以來嘅龐大開支,尤其係起豪華教堂,同埋一直支持開嘅藝術活動等,於是就用盡方法搵錢,其中以售賣宗教商品最具爭議,例如教宗利奧十世(Leo X,1513年-1521年在位)就以諗出以售賣宗教恩惠嚟搵錢,亦即係好多人所講嘅「贖罪券(Indulgences)」,另外亦通過參觀同參拜聖物去賺教徒嘅錢.
當時好多人都相信通過參拜聖物或者買贖罪券係可以令自己嘅罪得到寬恕,同時,教會為咗令更加多人去買呢啲宗教商品,亦將道德行為標準越定越高,高到根本冇乜人做到,尤其對教士,修士,修女等下禁令唔准結婚,都喺社會上造成好大壓力,令當時好多教士,修士,修女等係呢條令之下唔可以正式結婚,但好多其實已經有實際上嘅婚姻關係,結果又出一種「娶妻罪」出嚟賺贖罪金,教士罰完贖罪金之後,俾人知道又會唱通街,冇晒面,結果喺日耳曼地區開始出現「反教權主義(Anti-Clericalism)」,質疑教會憑乜幫人贖罪,亦係後嚟導致各種宗教改革浪潮嘅開始.
民間矛盾[編輯]
除咗教會入面存在住好大矛盾之外,民間社會亦同樣有好多矛盾,當時喺日耳曼有一個社會階層叫做「帝國騎士(Reichsritter)」,佢哋原本喺社會上有好大權力,但後來一啲貴族同領土諸侯權力越來越大,而呢啲騎士冇晒權力支持之下,有好多開始變成盜賊,佢哋當中有好多都覺得貴族,城市居民都係好食懶非嘅寄生蟲,所以佢哋好多都有種反權力,希望改革嘅心理,所以喺後來馬丁路德同教皇作對,帝國騎士擔當住一個好重要嘅角色.
贖罪券事件[編輯]
1514年,喺馬格德堡(Magdeburg)嘅阿貝爾‧勃籣登堡親王(Albert De Brandebourg, Prince)因為想選美因茲(Mayence)地區嘅總主教,但係選就要用好多錢,於是走咗去搵銀行家雅各布•福格(Jacob Fugger)借錢,教廷又批准咗阿貝爾賣贖罪券,而賣到嘅錢,一半用嚟還畀雅各布•福格,而另一半就要用嚟起聖彼德大教堂.
當時有一個修士叫做馬丁路德,佢見到有人賣贖罪券就睇唔過眼,馬丁路德認為,教皇重有錢過好多貴族富豪,點解重要向基督徒攞錢起教堂?於是佢就走咗去咗搵美因茲大主教理論,佢列出咗九十五個反對贖罪券嘅觀點,稱之為《九十五條論綱》,內容主要批評教皇濫用權力,結果令馬丁路德捲入咗一場政治風波,重導致佢後來同教廷決裂.
馬丁路德[編輯]
- 內文: 馬丁路德
馬丁路德係農民出身,屬於貧窮階層,佢老豆漢斯路德(Hans)為咗賺多啲錢而走去做礦工,慢慢有錢起嚟,本來漢斯想供個仔讀法律,但馬丁路德揀咗入修道院.
喺修道院嘅馬丁路德畀人印象係虔誠,刻苦,遵守紀律嘅人,不過佢成日因為可唔可以得救嘅問題而煩腦,問過好多人包括修道院院長都冇一個答案令佢滿意,最後佢自己喺聖經入面搵到答案,認為係「因信稱義」.佢認為只要信仰神,就可以同神和好.
而呢個諗法,啱啱就同贖罪券嘅目的背道而馳,所以佢開始反對贖罪券,針對贖罪券嘅問題,寫咗《九十五條論綱》,質疑贖罪券嘅功效.其實馬丁路德最初嘅動機只係單純咁想發表意見,有人話當時馬丁路德將《九十五條論綱》釘喺威登堡大門上面而引公眾談論,但呢件事係咪真係有發生過重係爭議緊.無論如何,《九十五條論綱》好快就因為大量印刷而傳到周圍都係,快到教會都嚟唔切反應.由於《九十五條論綱》內容好多矛頭都係指向教宗嘅權威質疑,結果教廷將佢對贖罪券質疑理解成對教廷財政制度嘅攻擊,甚至係對教廷不滿.有一個叫約翰特策爾(Johann Tetzel)嘅商人就有樣學樣,寫咗一百五十六條主張,反駁馬丁路德嘅九十五條論綱,特策爾係一個以販賣贖罪券為生嘅商人,同時係多明尼古修會(Dominican Order1)嘅修士,佢認為教宗嘅權力係絕對,唔係路德咁講話係嚟自恩典同信仰.但係特策爾嘅一百五十六條主張一出就畀馬丁路德嘅支持者一把火燒晒.
除咗特策爾,另一個同樣都係明尼古修會修士西維斯特•普利埃利阿斯(Silvester Prierias)亦寫咗本叫《對話錄(Dialougs)》嘅書抨擊路德,甚至指控路德係異端,而呢個指控,令到成件事已經唔再只係一個神學爭論咁簡單.
由於教廷係有權去緝查異端,於是就要求馬丁路德去羅馬受審,但當時係人都知,送得去羅馬實一去冇回頭,因為之前已經有好多人因為咁走咗而喺教會會議上俾人燒死.
所以路德堅持一定要喺返日耳曼受審,於是教廷就派出樞機主教卡耶坦(Cajetan)去日耳曼參加帝國會議同路德辯論.經過同保守嘅卡耶坦呢次辯論之後,令路德更加質疑教宗嘅權威,結果教宗喺1518年11月9號頒令,譴責「有啲修士對贖罪券認識錯誤」,路德再冇得返轉頭.
越嚟越多人為咗擁護權威而出嚟反駁路德,但都俾路德返轉頭,路德個膽亦越練越大,路德慢慢變成一個激烈嘅反教宗者,出版好多批評教宗權力同宣傳自己思想嘅書.1520年10月,路德收到羅馬要將佢逐出教會嘅詔令,叫做除去「教籍令(Exsurge Domine)」,路德當住佢學生面前將呢道詔令一把火燒咗去,呢個時候路德已經認為教宗先係最大嘅反基督.
加爾文歐洲宗教改革[編輯]
教會反擊[編輯]
日耳曼和約[編輯]
聖巴托羅繆慘案[編輯]
- 內文: 聖巴托羅繆慘案
法國喺經過長期嘅宗教戰爭之後,喺1570年簽定日耳曼和約之後,本來相安無事,而且重選咗海軍司令科利尼( Coligny, Gaspard II de, LORD DE CHATILLON)做新教領袖,但係喺8月27號,科利尼爭啲俾人暗殺,吉斯派於是大造文章,掉返轉屈科利尼係1563年謀殺弗朗索瓦公爵嘅凶手,參政院驚住爆大鑊,於是說服國王同新教胡格諾派決裂,最後王太后喀德鄰喺聖巴托羅繆祭日(St. Bartholomew天主教節日)下令屠殺新教胡格諾教徒,全國夾埋死咗成三萬幾人,啲人叫呢單嘢做「聖巴托羅繆慘案」.
爭議[編輯]
影響[編輯]
相關[編輯]
註解[編輯]
- 註 1: Dominican Order 亦即係天主教道明會
參考[編輯]
- 《神聖羅馬帝國文化史1648-1806年》 ISBN 750602265
- 《宗教改革 路德,加爾文和新教徒》 克利斯坦著(法) 漢語大詞典出版社 ISBN 7-5432-0758-3
- 《羅馬帝國衰亡史》 吉本著 ISBN 957-545-745-5
- 《馬丁路德》 麥田出版 ISBN 95770787809


text:
又到旅行嘅季節啦!Sweetie係一個熱愛旅行嘅OL,一直都認為返工咁辛苦,一有假期當然要出一出國relax下啦.黎緊復活節有5日大假,大家有冇plan去邊到旅行呢?
講起去旅行,最識搵著數嘅Sweetie一定會帶2張信用卡出機場.唔知大家有冇買雜誌上飛機睇嘅習慣呢?
Sweetie就會唔放過喺飛機上嗰幾個鐘,甚至十幾個鐘嘅時間,點都要刨一刨娛樂八掛新聞同埋潮流走勢keep住update自己,所以第1張要帶嘅就係DBS Black卡,只要有當日登機證連同DBS Black 卡就可以去到機場間Page One 換領$15以下嘅雜誌或報章,如果多過
$15就需要補返差價.
除此之外,Sweetie上機前嘅指定嘅動作就係去Plaza
Premium Lounge 食碗美味嘅魚旦粉,所以第2張就係可以免費享用機場候機室嘅信用卡.Sweetie就會用Citibank
Premier Miles,雖然而家可以入lounge 嘅信用卡買少見少,不過唔難申請嘅都仲有American Express
張CX卡.不過大家就要留意返每張卡嘅使用條款,而家好多卡都限住每年使用嘅次數,同埋唔會通知你就cut咗個優惠.早幾年Sweetie張中銀白金信用卡仲係可以免費任用個lounge,點知去完個旅行發現比人收咗錢,打上去卡中心先知個優惠cut咗.由於中銀冇通知在先,所以最後可以waive
咗嗰幾百蚊.
所以各位鐘意旅行嘅朋友,去旅行前就預早搵定張有優惠嘅信用卡啦!
如果你想keep住知道OL每日會發生嘅趣事,就要入去Sweetie個fb
page睇下,同like我個page啦!


text:
开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司 开封德馨物业管理服务有限公司开封德馨物业管理服务有限公司开封德馨物业管理服务有限公司开封德馨物业管理服务有限公司
版权所有: 开封德馨物业管理服务有限公司
技术支持:创世网络


text:
2013年2月5日 星期二
Dennis 葉 楚 航
年 近 歲 晚 好 多 朋 友 都 照 例 要 辦 年 貨 , 之 但 係 Dennis 葉 楚 航 就 專 心 搞 年 夜 飯 大 家 Happy , 辦 年 貨 呢 啲 濕 碎 嘢 就 由 葉 太 搞 掂 ! 上 個 星 期 六 呢 個 大 Party 終 於 圓 滿 結 束 , 嗰 晚 Dennis 響 沙 田 一 間 酒 店 筵 開 32 圍 , 咁 大 陣 仗 , 唔 知 仲 以 為 Dennis 娶 新 抱 做 老 爺 㖭 ! 高 明 嗰 晚 問 過 Dennis , 佢 話 只 要 大 家 開 心 , 使 少 少 錢 無 乜 所 謂 , 班 馬 主 向 來 咁 支 持 佢 , 倉 內 嘅 手 足 又 個 個 幫 到 手 , 乜 都 喺 番 晒 度 啦 ! 講 番 嗰 晚 除 咗 自 己 倉 嘅 馬 主 同 手 足 外 , Dennis 一 於 來 者 不 拒 , 請 晒 全 港 馬 經 傳 媒 , 姚 本 輝 副 練 鍾 占 祺 , 大 摩 副 練 羅 富 全 , 連 呂 健 威 都 現 身 , 有 啲 相 熟 但 已 冇 馬 擺 喺 度 嘅 馬 主 亦 一 樣 照 請 , 連 久 未 露 面 嘅 師 兄 弟 陳 柏 鴻 , 謝 偉 豪 , 馮 耀 正 都 有 嚟 , 全 晚 嘅 高 潮 位 當 然 係 抽 獎 啦 , 啲 獎 品 份 量 十 足 , 搞 到 全 場 個 個 high 晒 !
訂閱: 張貼留言 (Atom)


text:
尋日世界無末日,根據螞蟻傳說即係新世界開始,既然新世界開始,梗係要去慶祝下!不過今日隨時候命,唔可以去遠o既地方!不如迪迪尼放下電,臨出門口,問下PE2有矛地方去,噢,大家約好十五分鐘後見!
咁耐都末泊好車,快D啦!
搞掂,出發啦!
成個樂園播聖誕歌,巧有氣氛!
迪迪尼真係放電好地方!
原來係送我大咀唇同靚靚煲呔o既網上朋友IDA EE 同BUCKY!
真係咁橋!
打完招呼,我地去中央大噴泉,而BUCKY就向碼頭方面!
大噴泉好勁呀!不停有雨粉飄!
話明聖誕,帶返個鹿角先!
你倆兄妹眼神好唔一致!
小花EE你唔係諗住掟我落水池!
影完噴水池我地向碼頭方向行!
ELLIE借個聖誕帽俾你!
到途經許願池,快D許個聖誕願!
快D行啦!太陽伯伯收工啦!
ELLIE 果頂帽黎,你當左MARC JACOBS DAISY條頸鍊咁帶!
碼頭真係好好跑!
太陽底下,變得金光閃閃!
實在太開心,一邊跑一邊大叫!
臨去海濱長廊前影下相先!
ELMO見到酒店大草地,同卡卡一樣,走入去跑左幾圈!
又見到BUCKY,再打下招呼先!
相請不如偶遇,一齊影下相啦!
玩到五點零鐘,我地都一齊走,既然順路,BUCKY同我地一齊出荃灣!


text:
前言不多說,去片(喂
凍肉
鹹香有餘,唔算太油膩
煙三文魚
更是油香濃郁,而且夠爽夠乾身,又有咬口
唔會太多筋,食落滿口鹹香而幾乎全無腥味
只有魚油既香濃
蒸餃
十分足料
一咬開入面直情係會有汁既(Y)
炒蛋
水分太多,炒蛋太散
焗蕃茄
味道還可以,多汁
不過香草唔夠
豬脾肉
神奇之處,好罕見
肉香多汁,不油膩
燒得香脆可口,早餐食唔會劑
奄烈
蛋汁滿溢而半熟部分嫩滑
外皮稍有厚脆感
入面更是材料十足,毫不吝嗇
燒魚
較遜色
因帶內臟燒,食落帶重苦味
溫泉蛋
清新不膩不劑
蛋白唔過老,嫩滑順口,好似飲水咁
蛋汁一個勁係口入面狂湧,蛋香滿溢卻不覺腥膩
酥點
酥皮脆而不油,香氣逼人
個人推薦果醬酥,內有果肉,酸甜不膩
Cheese
有好多款芝士任食
各款既品質都唔錯
食落去鹹香十足,同埋唔會太膩
好濃郁既芝士香,重奶味:^o
蜜糖好清新潤口,不覺甜膩,同埋配芝士(個人食法)好夾
去油膩,平衡鹹味,有contrasting 既效果
如果唔配包同水果果d黎食cheese既話,本人真心推薦同蜜糖一齊食:^)
甜包
麵包等甜得不過分,剛好能滿足口腹之慾
水煮蛋
表面太乾身
不過幸好入面既蛋仲係流心,都做得好(Y)
不過muffin太乾韌(係咬唔開果種)
Pancake
焦得夠香,不油膩
芝士薯仔批
芝士味香濃帶微鹹
薯仔夠稔
酥皮底亦不算油膩,整體味道好吸引,但唔食得太多
Muffin
太乾,感覺似食麵包:^(
朱古力蛋糕
苦甜適中,夠濕潤易入口,但好快就冇哂
雲吞
雲吞皮薄滑
餡料多又足料,豬蝦肉比例恰好,食得出兩種既鮮甜,而且十分彈牙及爽口
湯底清,不油不膩,帶出雲吞既鮮味
茄子豆角
夠稔卻不爛
調味恰到好處
整體唔係好油膩,算係食d菜
果汁
有多款新鮮果汁可供任飲


text:
Christmas & Boxing day 2012
December 27, 2012(小公主43個月11日大)
Jubie呢個聖誕過得真係好開心,食咗好多好嘅,仲收到好多禮物!
先講吓24號,當日我仲要返工,不過只係返半日,之後老闆同老闆娘請咗我哋全公司同事一齊去食日本菜任食,我食咗好多壽司同炸蝦天婦羅,食到飽飽之後就跟同事車,車我返屋企;我老公就慘喇,24號都仲要開OT,所以晚飯都冇得慶祝,只有得我同小公主兩個撐檯腳!
到咗25號,我就出去買咗隻雜錦魚生船,好好哋同老公慶祝吓,等佢有得食補番數,之後就睇番場戲,然後先去媽咪到食聖誕大餐!
今年多咗個新成員同我哋一齊慶祝,就係小B Ju喇~
睇吓我哋嘅聖誕大餐有咩食?有POPEYES炸雞啦...
有雜菜沙律...
有蒜茸包...
有我最鍾意食嘅新鮮海膽,生蠔同埋煙三文魚...
食完仲有聖誕禮物收添!
仲玩到好夜先返屋企.....
一到26號朝早,小公主一瞓醒,就已經急不及待咁拆晒啲禮物出嚟喇~
首先,先拆咗ERIC姑丈公,姑婆送嘅呢份禮物,小公主拆完就即玩即畫同即著!多謝晒!
跟住就拆Auntie 婆 Daisy呢份,係會識得唱歌同個鼻會識發紅光嘅鹿仔,而家小公主要攬住佢睇電視先安樂!
之後有Auntie婆 Helen同Judy表姐一家送嘅對對碰Card Game, 一堆靚新衫新鞋同背囊!小公主又有新衫著喇~ 多謝晒!
又收到家姐同奶奶送嘅Hello Kitty公仔@Mcdonald,靚到我都唔捨得拎出嚟俾小公主玩,仲有對Hello Kitty Boot,同暖水壺,熊袋袋,小公主見到都好開心!
當然唔少得要多謝家姐送俾我哋兩公婆嘅iphone啦,我哋已經用緊喇,多謝晒!
當然唔少得老公送俾小公主呢架三輪單車啦,小公主恨咗想要好耐,今次夢想成真!真係開心到佢暈!
仲有多謝姨姨送呢件外套,小公主著咗,成個好靚好高貴!
最正嘅係,多謝爸爸媽媽送嘅呢部抽濕機,我想買好耐架喇,多謝你哋送份咁實用嘅聖誕禮物俾我哋!
更要多謝老爺奶奶,Auntie Daisy婆俾我哋嘅利是!
拆完一輪禮物,話咁快就到 Lunch,好耐冇去Pizza Hut,所以今日就決定去食先!
唔知呢幾日係咪食得太多炸野同焗野,所以太熱氣,我開始喉嚨痛,真係大件事!我要飲啲涼茶下吓火先得!我唔可以病,因為公司近排好忙,所以我唔可以病~
睇見呢兩張相,兩表姐弟兩個都好可愛,我愛C你兩個呀~
啜啖先~~~


text:
十二月二十日
二十七個月至二十八個月閒記
好開心呀 she.com揀中左阿ti去玩catwalk比賽show
初初都係朋友話叫我地send相試玩 完全冇諗過被選中
到之後she嗰邊真係打比我地 話阿ti被選中去行catwalk
嗰陣tima都係一心諗住比阿ti多個聖誕節目 先confrim會去
行catwalk? 兩歲人仔 冇可能有pose有表情啦 純粹比阿ti試下膽量
經過上次yeee結婚 阿ti做花女陪yeee成功march in之後
tima深信阿ti可以勝任行catwalk 只係可能行得唔好睇啫
最後 阿ti真係做到 仲有笑著自己行出去個台度
同司儀揮手 同評判揮手 同台下觀眾揮手
tima好開心呀 落台一陣 就知阿ti入左決賽!!!
面對六七歲嘅小朋友 tima都知決賽根本冇可能做到公平呢
年紀大嘅個個都識單眼 叉腰 有埋眼神交流 真係行catwalk架
果然 最後大獎都係三歲以上組攞晒 三歲以下bye bye
話雖如此 我地都覺得阿ti好叻 打敗好多對手先去到決賽
最重要係 可以好好訓練佢嘅膽量 阿ti 妳又進步左喇!
行完catwalk 攞返d獎狀呀 禮品呀 就去玩games
有好多games都好好玩架 可惜阿ti年紀唔玩得
最後淨係得張彈床 好彩阿ti冇扭完其他野 玩完就返屋企咯
以下係大會嘅靚相 :
決賽由姑姐陪上台 tima有點不舒服呢
真係自己行 仲可以做埋"媽li媽li空"嘅動作架!
跟住係tima嘅劣作 嘻嘻
偷人野飲 比人發現仲發人老皮 有冇搞錯!
喺大電視有冇見到阿ti呀?
呢個活動真係好好玩 有得玩 有獎品攞 下次預埋我地呀!


text:
十月十五日 天晴
十三個月至十四個月閒記
titi要打肺型鏈球菌針第四枝 打完就放心咯
mami今次請假陪titi去 因上次一歲針mami冇陪titi嘛
有個客同mami講 小朋友愈大就愈要人陪打針 ...所以請左一日假啊
一早起身 就去搵titi (titi喺婆婆度) 落到停車場見到架車
唉 我幾時自己一個揸車出去呢 mami話過要揸車接titi放學嘅
死死氣坐港鐵過荃灣啦 過到荃灣都未到十一點
仲有時間同titi去打韆鞦 你睇個衰豬幾肉緊 哈哈
跟住同titi公公婆婆飲茶 titi好眼訓咁 琴晚肯定掛住玩 訓得好少?
婆婆話佢訓左好耐... 下 咁一陣打埋針咪仲眼訓?
去到診所 姑娘都認得佢 因為婆婆比左titi月曆咭過佢地嘛
titi好友善咁逐個姐姐say hi 仲笑笑口咁
哈哈 佢好似唔認得診所 未知一陣拮痛痛呢
mami準備定餅餅 如果佢喊都可以哄佢
醫生同titi say hi之後就嚟啦 titi望住我包餅嗰陣...拮
睇住佢變樣呀 本身好奇望住餅餅 之後好驚咁哇一聲
哎呀 喊左幾秒收左聲 就自己揸住餅餅咬喇 mami呆左 咁都得?
證明titi幾為食丫 有得食比人拮都唔驚唔喊....
拮拮完就同titi去科學館 星期三免費進場 慳返75蚊 (3位)yeah
今次去完有排唔洗去咯 好多野都未啱titi玩 未啱titi學....
但個衰妹好似好開心咁 周圍行 周圍"press button"
嘻 平日最好就係去假日多人嘅地方啦 人少d唔洗煩 唔洗排隊
鏡子世界裡 有幾多個諾兒呀?
titi一放手 波波一飛 嚇到幾驚 哈哈 洗唔洗呀 囡~~~
諾兒錄影室內.... titi幫mami做錄影呢 ^^
離開科學館 mami就去左旺角幫titi大量入貨 買衫仔過日本
呢個日本之旅mami好有心機去準備 付出嘅心機多過生日會呢
titi去到日本 一定會變成日本娃娃嘅 型爆日未bb ...cutie日本妹妹
仲爭一衫未諗到 其他都襯好喇 mami好滿意
希望去到日本順利影到好多靚相啦 仲有幾星期.....
買完衫就去新世紀度休息下 順便同titi去公園玩一陣
新世紀依家整左個halloween嘅佈置 好得意 但驚有機關
所以冇去呀 驚嚇親titi嘛 一陣彈d野出嚟就慘喇
去food court食下野 休息下就算啦 嘻嘻
晚飯搵埋ti爸去食愉城魚米家 去到嗰度我地c晒啦
原來ti爸唔喺度 自己行嚟行去係咁辛苦 下次冇ti爸唔去街咯....


text:
以下就係我Midby 媽自從有左Midby開始每日既餐單, 我會keep住update, 將我認為對媽媽同BB有益既食物, 一一紀錄低.
- 起身後小小水, 之後飲brown rice milk/ 自製既yogurt, 令到o係番工途中都有營業比bb吸收
- 番到office 都同之前食已經成個鍾了, 可以食早餐, 早餐食39" 既面飽/ 亞麻子即沖麥片/ canteen 既早餐 + materna (呢個安排我幾滿意, 因為早餐係最吸引既, 但係早餐又唔夠時間食太豐富, 所以加粒materna, 就fit 哂了)
tips: 食supplement 要o係餐後即刻食.
- lunch 會去canteen 買個兩送飯, 加個湯, 不過最好都係自己帶飯, 但係又唔可以microwavewow, 可以既就帶個暖煲, 早上起身時蒸番d 飯, 之放入暖煲度.
Tiger 牌暖煲係唔錯既選擇, 我就o係永安買左個, $259.日本城都係呢個價,佢係for裝湯/粥, 不過我都用來放飯, 因為有d for 放飯既係膠來, 我怕咁長時間d 食物同膠接觸都唔係太好, 所以都係揀番for 放湯/粥既鐵膽.早上8:00放生米加水, 放d 豬肉丸入去 (有時間既就煮煮先) 之後放入個暖煲度, 1點鐘打開佢, 已經變成湯/粥了, 好有益, 有carbohydrate, 又有protein, 唔夠既, 可以加隻egg white 同埋kiwis.
- 4:30左右, 即係同lunch 相距幾個鐘之後可以食兩隻kiwi fruits了, 要實行每日2-3份水果其實有d 難, 不過可以o係食tea 既時間實行, 咁樣dinner 之後唔記得食, 都唔太緊要.當然, 記得既就o係dinner 之後食番個apple/ orange 啦, 咁就做足每日食幾份水果既要求了.o係tea 既時間都可以飲d野補足下energy, 好似即沖合桃露 (o係organicland有得買, $42有8包)/ holick (唔太差既choice, 佢有好足夠既 calcium) / 黑豆奶 (39度買既非基因改造豆)
- 番屋企途中, 可以食organic rasins, 我anytime 都會o係個手袋度放一盒, 因為驚血糖低 (網上姐妹建議既) 時可以食, 其他人會放candies, 但係我唔鍾意食糖, 食rasins 應該可以掛? 我唔會o係feel 到血糖低時先食, 事實上我都唔知咩叫血糖低, 係唔係有時覺得好累就係血糖低? 我o係放學/ 番學途中就會食幾粒, 一來補血, 二來就當有d 糖份落肚, 希望bb 有得吸收下.
- o係屋企準備dinner 時, 可以食幾粒合桃乾/ 無花果/ 呢d 乾果類食物, 因為prepare dinner 都成個鐘, 儘量keep 住唔好太hungry, 因為醫生話我地食飽之後既半個小時到1個小時, bb 係最開心, 因為我地既血糖上升, 所以我相信keep 住個血糖唔好太fluctuate, keep 住一個level bb 應該會好開心既.
- dinner 最好緊係食飯, 不過好多時都會食精製食品, 好似公仔面, 意粉, 米粉等等.以上所講既食品幾好quality都好, 都係精製既, 唔係天然, 所以可以唔食就唔食啦, 不過一星期我都會有幾次食呢d 野, 唯有揀d quality 好d既公仔面囉 (市面上有d 係唔加入MSG味精既, 亦有D 非油炸既).有時可以食韓國既粉絲, 即係四川既紅著粉, 不過大陸野我而家都唔太敢食了, 所以貴小小, 就買韓國粉絲, 佢冇綠豆成份, 只係SWEET POTATO, 對我地大肚好好既, 我會加入小小麻酒, 豉油, 同埋涼拌醬油, 就成為好好食既韓國粉絲啦.
- 如果有時間, 我會煮飯.飯最好用水浸3小時以上或過夜, 等d 營養易d 出哂來.我食既飯係紅米1份, brown rice 一份, 白米一份.可以既唔好加白米, 白米只係比到energy 我地, 冇brown rice or 紅米咁好營養.多數1次過煮3份米, 食唔哂就下餐當泡飯食 (整個雜菜湯), 都好好養.
Tips: 如果將白米既份量再減少, 大家會發覺得到食飽之後好快就會餓, 因為brown rice 同紅米有好多fibre, 就好似食左好多菜咁, 不過日子耐左, 就會知道佢既威力, 每日既poo poo 都會非常大份量架! 咁樣就唔洗驚便秘啦!
- 湯水好重要, 頭3個月都係飲d 好清淡既湯水, 唔太敢食花膠.好多人話花膠由有左到生時都可以食, 但係我既中醫就覺得初時都係以清淡為主.我都贊成, 因為頭3個月身體有好多野去識應, 體質會有改變, 以我為例, 我就頭兩個月好熱氣, 唔多想食野, 如果o個時食花膠, 相信會對我覺得太冇食慾.所以我只係整以下既湯
a) 節瓜瘦肉湯
b) 紅蘿蔔玉米瘦肉湯 (有時加入雪耳)
c) 紅蘿蔔玉米番茄洋蔥瘦肉湯
d) 菜心肉片湯
e) 蘋果淮生無花果瘦肉湯 (中期我就加入一隻大雪梨)
f) 牛肚菌肉片湯
g) 日月魚肉片湯
h) 面鼓湯(加入蛋白花同埋非基因改做豆腐切粒)
i) 魚湯 (每個星期亞媽整 - 多用牛秋魚及魚側魚, 加入番茄著仔)
j) 玉米粒搖柱蛋花湯
中期 (4個幾5個月) 我開始加埋飲以下既湯水 (入冬時候)
k) 花膠 + (海參)瘦肉湯
l) 雜菜瘦肉湯
m) 西洋菜湯 (飲小量, 因為驚太涼, 不過我個人好熱氣, 飲小小都冇問題)
n) 清保涼 (只用淮山, 白合, 海竹, 伏神, 不加入x 實)
o) 合桃瘦肉湯
p) 番茄著仔瘦肉湯
粥 (我1個星期左右都會整一次粥)
a) 咸瘦肉粥 (亞媽買水展, 準備好比我煲)
b) 豬肉丸粥
c) 菜乾蠔使鴨x碎肉粥 (放少量菜乾)
d) 雜菜肉碎粥 (番茄, 紅黃綠sweet potato)
e) 搖柱白粥


text:
難得細佬訓到咁LUM既樣!嘈都嘈唔醒呀
YEAH,可以同豬米燑享受下2人世界
真係好少機會可以好好咁同小燑相處
MAMI都知道好耐無陪你,咁盡情咁玩返半日啦
既然得我同你,試下坐巴士出去...
點知...搞到豬小燑面青青又暈車浪
好彩只係照顧一個,坐左一陣飲杯熱茶又OK返
上堂都好乖,露比姐姐又讚小燑開始識CARE其他同學
今日仲扮鴨媽媽帶住一班BB行TIM
送左小燑返學後MAMI約左人去“廢物互換”
呢個IDEA真係好好,大家可以交換去用呢D物件
唔會浪費,仲可以將自己無用既野換其他必需品
早幾日MAMI都試左將小燑幾件舊衫變左幾包紙巾
哈哈,真係好好玩!今日到MAMI用紙巾去換煎PAN
想試下同小燑﹠祖祖係屋企DIY整PAN CAKE食
咁岩小燑既朋友仔﹣熊貓小妹妹又得明一齊玩下
係咪好似好有姿勢咁呢??HAHA
真係得1分鐘既熱心,唉..要好好訓練下你D耐性
每次整D咩都好快就停手!
熊貓好比心機咁去幫手,仲好出力TIM
小朋友滿面都係麵粉好可愛呀
祖都唔執輸要幫下手,定扮幫手呢??
一隻手拎住枝棒好似搞緊...
個頭又望MAMI以為影相??
真係影你呀,仲影到你根本就係想人影你
HAHA,你個衰豬真係笑死人
整左好耐!終於都有製成品試味呀
一放出黎阿祖好醒目咁話:哇...哇
哇咩呀小朋友???!!!
到食既時候食左1啖就走左去囉
真係比較硬左少少既...下次再試過
食完又食~又食完再飲~咁飽梗係要去放電
我地去球場到踩單車同打波啦
好彩BAPA都係屋企,搬架大車去玩下先
呢架車荒廢左係天台好耐好耐了
點解祖B你坐得咁嘆既呢???
知道放底對腳仲會轆到腳,所以放係車上面
等MAMI推...HAHAHHAA
嘆得你個樣呀.....
小燑學踩單車,都OK呀,識向前行一陣
之前一直都會好驚呀!
咁可以考慮下買一架單車比你學踩
而熊貓就學踩滑板車~當然仲未平衡得好好
好多小朋友都係未放膽去踩第一下姐
只要行到一步就明白點樣先會唔跌
加油呀,唔好放棄好快就會學識的,加油加油
祖祖B同BAPA打波~
自己拋高之後BAPA順手幫佢拍一下
傻豬祖以為係自己打得咁高仲叫我地拍手讚佢
HAHA,3個都玩到成身濕晒
返屋企食飯都食多D呀....仲好快訓覺TIM


text:
摔角
摔角係古希臘發展出嚟嘅一種運動項目,根據希臘神話嘅傳說記載,摔角係由英雄德修斯(Theseus)所創.
摔角可以分為古典式;又稱為希臘羅馬式(Greco-Roman wrestling),同埋自由式(freestyle wrestling)兩種.
乜嘢係摔角?[編輯]
狗仔或者貓仔有啲好似打交咁樣嘅嬉戲,但係呢種咁樣嘅嬉戲,雙方都唔會傷害對方,而呢一種咁樣形式嘅打交,其實已經係一種動物版本嘅摔角.
而人類嘅摔角最初係由祭神儀式開始,因為係格鬥技關係,總畀人覺得係啲打打殺殺嘅嘢,但係喺人類歷史入面,摔角從來未曾試過作為廝殺用途.
簡史[編輯]
喺無乜娛樂嘅古代社會,人類一直用呢種角力運動嚟嬉戲,玩玩吓越玩越刁鑽,結果就不斷諗出各種技術同玩法,摔角就係咁誕生.所以,摔角原本就係一種唔會傷害對方身體嘅角力格鬥遊戲,而唔係以殺死或傷害對方為目的嘅戰爭式格鬥.喺古代嘅奧林匹克運動會入面,摔角一早就係正式嘅項目.喺希臘設有稱為"競技場"嘅年青人修練場,喺嗰度進行摔角同社會教育,因為咁樣,所以摔角對古希臘人嚟講,亦係一種教育手段.
人類赤裸身體,互相競賽「心」,「身」同「技術」 嘅簡單運動-摔角,喺人類文化發展中一直扮演住重要一環,唔理喺乜嘢時代,摔角手都零捨受人尊敬,咁除咗因為摔角手曾經係宗教儀式一部份,同時亦因為摔角手係集「心」,「體」,「技術」三者合一嘅卓越強者,摔角手所呈現畀世人嘅係一種具人性魅力嘅人物.
一般運動形式入面,會有包括殘留狩獵形態嘅運動好似足球,攬球,或者係具有宗教儀式嘅運動好似體操,跳水咁,又有比試人類體能嘅運動好似田徑.而摔角就可歸屬晒所有運動形式嘅領域,同其他運動都無嘅獨特文化性,總之,自古摔角就被認為係增長人類魅力嘅身體活動同文化.呢啲都係點解佢即使係古老運動,但今日仍然可以普及,而且發展到全世界嘅原因.
類型[編輯]
摔角通常都係指奧林匹克項目入面嘅業餘摔角(Amateur Wrestling),分為古典式;又稱為希臘羅馬式(Greco-Roman wrestling),同埋自由式(freestyle wrestling)兩種.亦有純表演用嘅職業摔角,不過職業摔角同業餘摔角其實係兩樣好唔同嘅嘢嚟.
喺摔角裡面絕對唔會有拳打腳踢嘅招式,因為摔角本來就唔係一種需要傷害對手嘅格鬥,但職業摔角由於係用嚟表演,為咗增加感官剌激,所以先加入拳打腳踢嘅招式.
除咗呢幾種摔角之外,亦有喺蒙古發展出嚟嘅蒙古摔跤,蒙古摔跤又有佢一套獨特嘅技巧同規矩.
摔角入面有好多好實用嘅格鬥技巧,尤其用喺制服對手方面嘅技巧,所以喺混合格鬥界亦有好多擅長摔角嘅格鬥家,其中以一啲關節技(Submission)最多人用,另外摔角入面嘅一啲防衛技巧亦好適合用喺混合格鬥入面,所以摔角係武術界其實好受到重視.
規則[編輯]
業餘摔角嘅規則比職業摔角復雜得多,用唔同嘅招式有唔同嘅攞分方法,男子摔角同女子摔角嘅規則又有分別,基本上摔角嘅目的係為咗制壓對手,意思就係制服同壓止對方嘅活動,而喺比賽上會以限時入面最先令對手兩個博頭掂地為之贏,如果喺限時入面壓制唔到對手,就會用分數定勝負,至於計分方法就會根據唔同類型嘅摔角而有唔同.


text:
土曜日 晴
行程~ 六甲山牧場 > 有馬溫泉
住~ 東橫INN 大阪なんぼ
今日行程終於回復正常, 無特備節目喇, 今日將會自駕遊一天
第一站我地先去六甲山牧場, 因為去呢度既BUS班次比較疏, 為了不想浪費一天時間, 想下一站有時間可以浸溫泉, 所以最後我地決定自駕一天喇
由京都出發, 大約2個半小時車程就到達六甲山牧場
停車場附近有間店仔, 有野食, 有手信買, 我第一時間入去睇定一陣有無野買先
四十幾元一個包我真係唔捨得食
好可愛既牛牛曲奇, 一塊曲奇要五十幾元...真係好難吃得下
到門口喇 入園料500円
一入門口就見到山羊咩咩喇
蛇注意?!
今天天氣真係好好呀
又係買野既地方 好彩我一向不是佢既超級FANS, 我象徵式買左少少作紀念就算喇
有羊毛毛製作體驗 今次我就無咩興趣
製成品, 好可愛
芝士館
入面有好多芝士製成品賣
又見到可愛羊咩咩
呢度有唔同品種既咩咩, 有D要被困住, 有D就好自由可以周山跑, 唔同咩唔同命?
咩咩d毛好厚呀, 呢刻好想幫佢梳下毛
點解D咩咩伸晒個頭出黎?, 其實佢地一見到有人就想出黎問人攞野食, 係佢地既對面有一部糧食販賣機
黑色肉既咩咩呀
咩咩無牧人, 牧羊犬帶領下都會連群結隊一齊行過, 好搞笑呀
牠們自由自在四處走, 真好呀~ 不過就一地都係屎屎
有隻小肥豬
行左2個小時左右, 差唔多要走喇...
...續...


text:
一朝早由成田坐飛機去仙台, 坐左唔洗一個鐘就到, 架機好細, 要轉車先上到
去到仙台, 跟手就攞車, 今次第一次租JR駅前公司, 比左架日產WINGROAD(即香港TIDA), 1500CC, 因為知道要行雪地, 所以租個陣時已經要求四驅, 雪呔同雪轋, 不過由於係冬北租, 雪呔係基本設施, 所以無附加費, 租5日4夜連保險38000YEN, 都OK啦
因為想慳番D路費同埋唔係好趕時間, 所以無行HIGHWAY去石卷, 點知........ 出事, 導航話要兩粒鐘, 我諗實追得番, 但東北D人確實好悠閒, 我地成日比D慢車塞住, 攪到成兩個鐘先去到石卷, 我特登叫我老公將架車泊係石卷站附近, 因為我知由個站行去石之森漫畫館有好多漫晝像, 不過最驚喜係發現車站有D美食節, 鬼咁肚餓一於醫肚先
唔係化, 50YEN一隻燒蠔? 港紙4.5?? 咪平過串魚蛋??
初初食少少鹹,有d似澳洲蠔,越食越鮮味 Good!
仲有靚靚姐姐燒帶子, 比面都要食番隻
呀叔炒麫都好用力, 都整番碟先
去石卷梗係要去石之森漫畫館啦,未去到街上已經有D小露寶坑渠蓋
呢間咁特別既建築就係喇
参觀左個零鐘出番仙台諗住SHOPPING,但好失望,無野買.
仙台名物 - 牛舌, 不過只係一般
仙台 Comfort Hotel,平靚正
仙台駅 - 到此一遊


text:
貳零壹貳年拾貳月拾陸日-香港史學會-長洲導賞團
再去左鶴佬巷,東莞公祠,長洲醫院等等,仲睇埋個古代石雕(之前真係無留意過有依樣野),再去左水月宮再去埋關公宗義祠,入面既設計幾特別,神像上既天花居然係外國教堂式design,比較少見,再行左去長洲公立學校(二進式設計),中華便利會(城堡設計),旁邊仲有個佐治五世既郵筒
再去埋大社壇同埋長洲方便醫院(建於1915年)隔離仲有個殮房(民國36年),感覺相當破落,再去洪聖古廟(香港唔多),門口有張好大既石台,而旁邊有個好舊既大新街路牌,再去多間天后廟,入面係依山而建,神壇見到d石幅,而出面既樑有d斜左,再去埋大石口碼頭(已經無用好耐同埋填海填到個海都見唔到咁濟)個tour已經完晒,大約4點半,係見天未黑再自己行下
首先當然係想搵番海星別墅仲係唔係度啦,我記得係上圓桌村條斜路入,但行行下已經唔係度,應該比人剷平左起樓啦,未到圓桌村見到有執石碑,不過睇唔清no幾,聽講長洲都有好多界石係度,所以我除左海星別墅都想搵下有冇界石既,無幾耐見到義塚條路,整條路其實無人行既(得一隻狗係度好好奇咁望住我),依度呢夜晚就行過,日頭真係未上過去,原來入黑前個感覺都幾陰森,雖然我驚賊多d,上再去見到兩至三個亭(墳場依類送別亭係會比較多既),上呀上見到一大片地一層層咁仲有個石像係度,我就認得依個地方,當年仲係依度聞到屍臭味添,望番出去真好景色,經過我不多不少行墳場既經驗,依類比較舊既墳所望既地方係相當好風景的
之後落番山去左圓桌村,上左頂既三角測量器附近睇風景,再落番圓桌村某一家門口睇睇,個view真唔錯,再行又見到界石,寫住no.1,前少少又有一舊no.1,所以我懷疑唔係界石(聽講有舊係長洲醫院個廚房入面),anyway,再行呢就係美經援村(當年我地成班人係長洲墳場夜媽媽行番出黎時嚇親個細路仔同佢老豆,哈)同埋西灣天后廟,再前行係去緊張保仔洞既,我基本上只係想行去五行石(其實我記錯左方去,我要去既係明輝營果邊既人頭石先岩),行行下見到日落,當然就睇埋先走啦,爬左出去d石度睇,個日落好正,個太陽落山後再行前就去左張保仔洞,真係好鬼細而且都幾黑(但我有電筒)
出左去又係海,見到仲有人影緊相再行前少少就係石邊,好似唔多似樣,但唔想行番轉頭就直去,落左海邊有條繩梯,上左去又落番條鐵梯,再爬上石邊就係路行行下去左邊呢,有個海灘仔,好細而且d沙一般(後尾先知依度係白鰽灣),對上呢就係墳場,天開始黑,我一個人就唔多想上墳場山路所以就行另一條路仔,見前少少有街燈即係正常路唔係山路啦(行山路可能行行下入左樹林,我唔想係入面過夜,哈),行多兩步就見有人跑步行過,問佢條路係咪出碼頭,佢話岩喎,所以就再行啦
,好快出番村,仲坐低食左少少野,但睇錶就快到搭半(慢船搭半,假期快船好死貴),所以又好似上次坪洲咁一路趕路仆番出碼頭,又係岩岩好,呼
Back to Part.01
[16/12/12]
Photo Link <<<<<<<<<<